
Little Lamb 


Tom Gillies şi Dick Potter se întâlnesc în secret 
la peştera lor favorită pentru a plănui obrăzniciile 
care le-au dat o reputaţie atât de proastă. Oamenii 
din oraş se plâng spunând că pe insula lor nu este 
loc pentru golani ca ei. Tom este trimis la muncă, 
unde învaţă că obiceiurile sale rele îl încătuşaseră 
şi păcatele sale îl făcuseră prizonier. Acolo ÎL 
descoperă pe Cel care îl eliberează pentru a trăi o 
viaţă demnă printre oamenii de pe insula Norton. 


Pentru mai multe informaţii despre aceste cărți 
clasice, luaţi legătura cu noi la numărul 


0744544579, 


prin e-mail la 
littlelambromania @ yahoo.com 


sau scrieți-ne pe adresa 
Editura Little Lamb 
C.P. 42, O.P. 6 Suceava 
cod 720340, jud. SUCEAVA 


Tom Gillies era darnic, pătimaş, rău şi foarte uşor de 
condus. Făcuse de foarte multe ori doar ce era rău, de aceea 
părinţii lui îl considerau „oaia neagră” a familiei şi 
încetaseră să mai spere că ar putea face şi ceva bun. Era 
cunoscut de toți ca cel mai rău vagabond de pe insula 
Norton. Mama lui îi spunea mereu că Dick Potter îl va 
distruge. 

În fiecare zi, cei doi se întâlneau în peştera lor 
preferată din marginea unei stânci, unde născoceau fel de fel 
de planuri şi făceau multe năzbâtii, toate acestea contribuind 
la reputaţia lor de „băieţi răi”. 

Dar, curând, Tom înțelege că obiceiurile rele se 
strâng tot mai mult în jurul lui asemenea unor lanţuri şi că 
păcatul leagă noduri care îl țin prizonier. El descoperă că 
aceste noduri pot fi desfăcute de Isus şi că El e singurul care 
poate să îl ajute. Acum Tom are nevoie de mult curaj pentru a 
spune nu „prietenului ” său Dick şi de a-l urma pe adevăratul 
Prieten care va desface toate acele noduri îngrozitoare şi îl 
va ajuta să ducă o viaţă minunată printre oamenii din insula 


Norton. 


CAPITOLUL I 


Tom 


NSULA Norton se afla la o distanţă de două mile 

şi jumătate de Dixtown; era un loc unde veneau 

foarte mulţi vizitatori din oraş, cărora le plăcea să 
se plimbe cu barca şi să se relaxeze, inundaţi de soarele ce 
strălucea cu putere pe cer. Insula avea un țărm stâncos foarte 
abrupt, peşteri adânci şi multe locuri pitoreşti. De pe insulă se 
putea vedea oceanul nesfârşit; spaţiul era atât de necunoscut 
oamenilor, încât doar păsările cerului îşi construiseră 
cuiburile între crăpăturile stâncilor. Aceste locuri 
primejdioase nu reprezentau însă nici un pericol pentru Tom 
Gillies şi prietenul său, Dick Potter; de multe ori ei veneau 
aici pentru a lua ouă din cuiburile păsărilor. 

O casă mare şi o fermă, care erau ale domnului 
Pender, proprietarul carierelor de piatră, precum şi căsuțele în 
care locuiau oamenii care lucrau pentru el, şi câțiva pescari, 
însumau toate aşezările de pe insulă, cu excepția şcolii, unde 
locuia — fără să plătească chirie — o femeie în vârstă. Era 
destul de educată, care fusese odată servitoare în familia 
Pender, dar domnul casei o plătea acum pentru a-i învăța pe 
copiii muncitorilor lui. 


Tom 


Insula Norton era cunoscută pentru carierele sale de 
piatră. Multe nave ancorau aici în timpul anului, aşteptând să 
fie încărcate, dar în acelaşi timp se adăposteau de furtunile 
puternice. Nu era nici un loc unde oamenii se puteau închina 
lui Dumnezeu; se ţineau din când în când diferite servicii 
duminica după amiază, în şcoală; doar atunci puteai auzi 
pentru o jumătate de oră sunetul dogit al unui clopot înainte 
de începerea serviciului divin. 

Familia Gillies, cu excepţia fetei celei mai mari, Sally, 
nu mergea la serviciul divin. Doamna Gillies credea că 
duminica doar oamenii săraci sunt preocupaţi de religie. 

— Lucrăm exact şase zile, spunea ea, şi este foarte greu 
dacă nu ne putem odihni în cea de-a şaptea. 

Cu siguranţă, era o femeie foarte harnică atât timp cât 
era vorba de lucruri lumești; dar ea nu ştia că a aduce glorie 
lui Dumnezeu era un lucru foarte important şi dacă i-ar fi 
slujit Lui, cu siguranţă ar fi reuşit mult mai bine să aibă grijă 
de familia ei şi ar fi putut să se ocupe mult mai bine de cei din 
Jur. 

Domnul Gillies locuia în insula Norton de douăzeci şi 
cinci de ani. S-a stabilit aici împreună cu soția sa, imediat 
după ce s-a căsătorit şi de atunci a lucrat în carierele de piatră. 
A trebuit să muncească din greu pentru a-şi putea întreţine 
familia; cei patru fii mai mari ai lui l-au ajutat la muncă. Ei au 
închiriat casa de lângă cea a tatălui lor; pe când Harry, cel mai 
mare dintre ei, urma să se căsătorească, ceilalți trei doreau să 
stea acolo cât mai mult. 

În insula Norton, femeile obișnuiau să meargă în 
Dixtown să vândă peşte. Atunci când Sally Gillies a fost în 
stare să pregătească singură cina, mama ei a început să facă şi 
ea ce făceau şi celelalte femei — avea astfel multe drumuri de 
făcut. 

Într-o zi minunată de august, ea a venit acasă foarte 
mulţumită de vânzări. Era fericită că reuşise să vândă foarte 
bine peştele şi găsise de lucru pentru unul din fiii ei. 


8 


Tom Gillies 


— Am fost plecată şi am reuşit, Tom! spuse ea în timp 
ce intră în casă şi puse jos coşul. 

— Ce ai reuşit? întrebă un băiat de paisprezece ani, 
care stătea plictisit, privind pe fereastră. 

— Vei avea de lucru. Mâine dimineaţă vei merge la 
domnişoara Pringle. Vei fi curier, vei avea de făcut curăţenie 
în prăvălie şi vei avea grijă de brutărie; şi cred că ar fi timpul 
să termini cu obiceiurile tale prosteşti. Nu ne ajuţi cu nimic pe 
mine şi pe tatăl tău, nu putem face nimic cu tine. Nu lucrezi 
nimic Şi cu siguranţă Dick Potter te duce numai la rele. El se 
mai ţine de treabă câteodată, dar tu nu ştii altceva decât să 
prinzi raci şi să te urci pe stânci. 

— Dar cât îi va da domnişoara Pringle lui Tom, mamă? 
întrebă Sally, o fată de şaisprezece ani, care cârpea un ciorap 
de postav. 

— În primele şase luni vei primi de mâncare, apoi îţi va 
da câte un şiling în fiecare săptămână. Mi-a spus că poţi veni 
din când în când sâmbătă seara acasă, dar trebuie sa te întorci 
până luni dimineaţa înapoi. Sunt sigură că eşti fericit că ţi s-a 
oferit o nouă şansă! Trebuie să-i fii recunoscător domnişoarei 
Pringle pentru că îţi dă de lucru, mai ales că te cunoaşte foarte 
bine şi ştie ce fel de copil eşti! 

— Prefer să merg să lucrez în prăvălie decât să mai 
stau aici cu tine şi cu tata! răspunse Tom posac. Nimeni nu 
crede că pot face şi eu ceva bun. Sunt sigur că dacă m-ai lăsa 
să merg cu tine să vând peşte sau chiar să lucrez în carieră 
m-aş descurca foarte bine, dar din câte văd voi vreţi să scăpaţi 
de mine! 

— Nu e adevărat, băiatule, spuse tatăl lui Tom care 
intrase chiar atunci în casă. Tu ştii că nu lucrezi deloc şi cu 
asta am terminat. Dick Potter te duce numai la rele, şi tu pe el; 
cu cât vă despărțiți mai repede, cu atât mai bine. M-am săturat 
să tot aud numai lucruri rele despre tine — insula asta este prea 
mică pentru nişte băieţi ca voi. Mă bucur că vei pleca — dacă 


Tom 


aş putea numi pe cineva care să te schimbe, atunci să ştii că 
doar domnişoara Pringle e acea persoană. 

— Nu eşti mai bun decât alți părinţi! spuse Tom furios. 
Aş fi mai bun dacă te-ai purta altfel cu mine. Nu am fost 
niciodată binevenit în casa asta şi niciodată nu voi fi. Sally e 
singura care se poartă cel mai bine cu mine. Întreab-o să vezi 
dacă mă port rău cu ea. 

Mama se uită la Sally, dar pentru că aceasta nu spuse 
nimic, continuă: 

— Tatăl tău n-a spus decât adevărul. Chiar şi domnul 
Pender te-a dat afară. El crede că te-ai purta mai frumos 
printre străini şi a promis că îl va lua şi pe Dick Potter cu 
prima ocazie. 

— De-asta nu mai pot eu! bombăni Tom. Sunt gata să 
plec mâine la domnişoara Pringle dacă vrei. Cu atâţia pe aici, 
nu văd de ce aş mai rămâne. 

— Ce nerecunoscător mai eşti! spuse mama şi cu 
siguranţă băiatul ar fi primit una dacă nu ar fi şters-o afară. 

Tom spusese bine că erau cam mulți pe acasă. Părinţii 
lui aveau unsprezece copiii. Harry şi Will, fiind cei mai mari, 
erau pescari şi aveau o barcă pe care o foloseau când mergeau 
să prindă peşte. Ned şi James lucrau cu tatăl lor, apoi era 
Sally, Tom şi alți cinci copii mai mici. 

Tom alergă cât de tare putu până ajunse pe marginea 
stâncii, apoi se căţără până la locul lui preferat. Dacă lucrurile 
ar fi stat altfel, Tom ar fi fost un copil mai bun. Era foarte 
generos, dedicat, neastâmpărat şi uşor de condus. Pe de altă 
parte, Dick Potter nu avea nici o calitate şi putea să-l 
determine pe Tom să facă ceea ce dorea el, întotdeauna având 
grijă ca să iasă din toate basma curată. 

Tom făcea mereu multe obrăznicii, aşa încât părinţii 
lui îl considerau „oaia neagră” a familiei şi niciodată nu 
credeau că ar putea face şi ceva bun. Îi spuneau mereu că nu e 
bun de nimic şi, până la urmă, băiatul deveni indiferent la 
cuvintele lor. Cu sora lui, Sally, era rareori răutăcios, dar ea 

Tom Gillies 


nu era suficient de matură pentru a-l învăţa pe Tom ce este 
bine şi ce este rău, deşi, de foarte multe ori, i-a spus să se 
cuminţească. 

Tom se aşeză şi începu să arunce cu pietre în apă. Era 
timpul fluxului, nu putea prinde raci, iar până la venirea lui 
Dick, plecă de acolo pentru că apa crescu foarte mult. De 
fapt, era pe punctul de a pleca, când un fluierat prelung îi 
arătă că prietenul său era pe aproape. 

— Ai venit mai târziu decât de obicei, Dick! strigă 
Tom. 

— Vrei să spui că ai venit tu prea devreme. 

— Ei bine, presupun că da. Nu mă mai trage nimic să 
stau acasă. Ohhh, abia acum îmi dau seama că am uitat să 
mănânc. Am să-ţi spun ceva, Dick. 

— Hai, spune, ce e? 

— Mai întâi, hai să plecăm de aici mai sus, pentru că 
apa tot creşte. 

Băieţii se urcară pe o stâncă — un alt loc pe care ei îl 
adorau — şi se aşezară. 

— Care-i treaba? întrebă Dick. 

— Va trebui să merg la domnişoara Pringle. Am s-o 
ajut în brutărie: să duc pâinea, să fac curăţenie şi alte chestii. 

Dick fluieră. 

— Ce spui de toate astea? întrebă Tom. 

— Ce?! Am auzit că domnişoara Pringle e îngrozitoare 
şi foarte greu de mulţumit. 

— Oricum, cred că e mai bine la ea decât acasă. 

— Nu prea cred, spuse Dick. 

— Cred că situaţia mea e diferită de a ta. Pe mine 
nimeni nu mă vrea aici şi cred că aerul cald de la brutărie îmi 
va prinde bine. Prefer să mor de căldură acolo decât să mi se 
tot spună toată ziua că nu sunt bun de nimic. 

— Îţi spun că nu vei rezista prea mult. 

— Asta e tot ce ai să-mi spui, Dick? Nu-ţi pare deloc 
rău că plec, spuse Tom, rănit de nepăsarea prietenului său. 

Tom 


— Normal că-mi pare rău. Pierd pe cel mai bun prieten 
al meu, spuse Dick, şi, ține minte, Tom, întotdeauna voi fi 
gata să te ajut dacă ai nevoie. Hai să nu mai vorbim de 
plecarea ta. O să fie o bubuitură la carieră într-o juma” de oră. 
Hai s-o vedem. 

Băieţii ajunseră la timp ca să vadă cum o bucată mare 
de piatră se desprinse şi căzu. Acest lucru se făcea după ce 
muncitorii încheiau ziua de lucru. 

CAPITOLUL II 


Mama Crampton 


AMA Crampton îşi sărbătorise de curând 

cei şaptezeci şi şapte de ani şi se părea că 

va trăi nouăzeci de ani sau chiar mai mult, 
pentru că era încă în puteri şi vederea nu-i slăbise. Era foarte 
cunoscută în Dixtown pentru că de mai bine de treizeci de ani 
închiria aceleaşi camere — două la număr. Avea o prăvălie 
mică unde vindea cutii ornate cu scoici foarte frumoase, 
culese şi aduse de un domn care trăise vremuri şi mai bune, 
dar din ceea ce câştiga acum, abia de-i ajungea să cumpere 
mâncare pentru el şi fata lui. 

Mama Crampton era mică de statură, dar foarte 
îngrijită şi conştiincioasă. Purta o rochie de postav şi un şort 
maro din lână. Uneori, rochia şi şorțul aveau multe petece, de 
culori diferite chiar, dar cusăturile mici şi tivurile netede 
arătau cât de îndemânatică era şi ce erau în stare să realizeze 
degetele ei agere ce se mişcau foarte repede în timp ce cosea 
petece la ciorapi. Cum reuşea o femeie ca ea să poarte 
cizmele acelea grele din piele groasă? Ei bine, reuşea să care 
ditamai ciubotele după ea, mişcându-se asemenea unei rațe şi 
oftând de foarte multe ori. 

Deşi faţa mamei Crampton era încrețită de linii 
adânci, era totuşi o femeie plăcută la vedere şi inteligentă, 
inspirând pace. Era foarte liniştită şi mulţumită pentru că se 
încredea în Dumnezeu; găsise pace în Isus cu mulţi ani în 
urmă şi nu îi era ruşine să vorbească despre Mântuitorul ei 
oamenilor. 

Am spus mai devreme că mama Crampton închiriase 
două camere. Cea de la parter era prăvălia şi camera ei de 
toate zilele, deasupra era dormitorul, cumva foarte încărcat, 
din cauza unui pat mare, acoperit cu o cuvertură făcută de ea. 

Camera de jos avea o mobilă foarte variată. Soba era 
aşezată într-un colţ. Cele trei rafturi de deasupra erau pline cu 
cratiţe, fiare de călcat, lumânări şi foarte multe oale pentru 
gătit. Lângă nişă se afla un dulăpior din lemn în care erau 
patru duzini de căni şi farfurioare, şase ceainice din lut, multe 
ibrice şi căni pentru zahăr. 

În partea opusă era un dulap cu sertare, în care îşi 
ținea hainele de duminică, precum şi toată lenjeria şi rufăria 
pe care le avea, cu excepţia bonetei de mătase, învelită cu 
grijă într-o batistă şi aşezată într-o cutie pătrată, sub pat. 
Multe lucruri erau depozitate deasupra dulapului cu sertare, 
protejat de zgârieturi de o bucată de postav verde. 

Lângă rafturi se afla o masă mică, rotundă, din lemn. 
Pe ea erau aşezate, una peste alta, patru cutii pline cu scoici, 
învelite cu grijă în hârtie, pentru a fi protejate de praf. Alături 
erau multe perechi de scoici. 

Raftul cel mai de jos era mult mai mare decât celelalte 
două; pe el erau aşezate sticle cu cerneală, o cană plină cu 
făină de ovăz, cepe, pipe, bucăţi de sare, câţiva peşti şi 
câteodată, o legătură de pătrunjel sau de mentă. Pereţii 
camerei erau împodobiţi cu pungi din hârtie maro, umplute cu 
mentă, salvie şi alte ierburi uscate, în timp ce trei portrete ce 
reprezentau nişte prieteni dragi, tăiate din hârtie neagră, 
atârnau deasupra dulapului cu rafturi. 

Într-o zi, pe la ora trei, mama Crampton era forte 
ocupată. Terminase lucrul pe la două şi jumătate, după care a 
aşezat căniţele cu farfurioarele pe masa de lemn, a pus 
ceainicul pe foc şi a luat o felie de pâine şi o bucată de unt din 
dulap. 

Ceainicul ţiuia când doamna Gillies intră, foarte 
înfierbântată din cauza căldurii. 

— Ce mai faci, mamă? întrebă ea. Mă bucur să stau 
puţin Jos; a fost foarte cald astăzi. 

— Ai avut o zi bună la piaţă? întrebă doamna în vârstă. 
Văd că nu ţi-au rămas foarte mulți peşti. 

— Am avut noroc azi, având în vedere faptul că am 
ajuns mai târziu decât de obicei, spuse doamna Gillies. A fost 
foarte bine, am scăpat de toți peştii care îi aveam de mai 
demult. Am pus un strat de peşti proaspeţi deasupra şi o 
doamnă tânără mi i-a cumpărat pe toți. 

— Ai spus că ai doar peşti proaspeţi? 

Doamna Gillies începu să râdă. 

— Desigur. l-am spus: „Trebuie să mă credeți pe 
cuvânt doamnă. Toţi suntem cinstiţi, nimeni nu îşi bate joc de 
altul.” 

— Şi ea te-a crezut şi a cumpărat toți peştii? O, 
Doamne! Când vei învăţa să faci celorlalţi ceea ce ţi-ar plăcea 
să îți facă ei ţie? 

— Trebuie să trăiesc şi eu; şi mai am şi o familie de 
hrănit şi îmbrăcat; aşa că nu trebuie să mi-o iei în nume de 
rău. 

— Poţi să-ți vinzi marfa spunând minciuni, dar nu va 
dura mult. Să fii onest este cel mai bine atât pe lumea aceasta 
cât şi pe cealaltă. 

— Nu-mi mai ţine predici, spuse bine dispusă doamna 
Gillies. Am făcut o afacere foarte bună azi, sunt fericită; şi, în 
plus, mi-e prea cald ca să mai ascult o predică astăzi. 

— Doamne, Doamne! Aş dori să nu mai vorbeşti aşa. 
Să ştii că Dumnezeu vede tot ce faci şi într-o zi va trebui să 
plăteşti pentru toate greşelile tale. 

— Taci, taci! Eşti mai mult decât un sfânt pentru mine. 
Acum, ascultă-mă! Am veşti pentru tine. Tom al meu va sta la 
domnişoara Pringle să lucreze şi, din când în când, poţi să-i 
mai dai nişte sfaturi. 

Doamna Crampton se pregătea să răspundă, dar chiar 
atunci intrară două persoane în cameră şi astfel conversaţia 
deveni mai generală. În încăpere se răspândise un miros 
puternic de ceai, iar în următoarea jumătate de oră se 
destăinuiră multe lucruri confidenţiale pe care doamna le 
ascultă îngândurată. Ea nu putea glumi cu clienţii ei atunci 
când era vorba de lucruri serioase. Încercă să oprească 
bârfele, dar totul fu în zadar. Mereu încerca să le arate tuturor 
că ceea ce credea ea era adevărul. Câteodată încerca să-i 
dojenească pe vecini, dar cuvintele ei nu erau băgate în 
seamă; continua totuşi să spună tuturor în Cine se încredea. 

CAPITOLUL III 


Domnișoara Pringle şi chiriaşii ei 


OMNIŞOARA Pringle avea o mică brutărie 

în Dixtown; se ocupa foarte bine de acest 

negoţ şi pâinea ei pe vatră era foarte 
apreciată. Din exterior, brutăria ei nu arăta extraordinar, 
pentru că vitrina era foarte mică, iar îndărătul ei nu erau 
expuse decât o pâine veche, prăjituri uscate şi vreo şase boluri 
pline cu dropsuri acidulate, bomboane de mentă şi fel de fel 
de tablete cu mirodenii şi acadele. 

În spatele brutăriei erau nişte scări, apoi urma 
bucătăria. Deasupra erau două camere foarte spaţioase şi un 
coridor mic care ducea spre grădină. 

Era un pământ foarte fertil; aerul din Dixtown era cald 
şi astfel se puteau coace în voie multe fructe şi legume, iar în 
timpul iernii înfloreau multe flori pe la uşi şi muşcatele nu 
aveau nevoie de seră pentru a fi protejate de ger. 

Domnişoara Pringle putea fi văzută în fiecare 
dimineaţă punând la dospit aluatul — nu era deloc o femeie 
leneşă. Reuşea să conducă această afacere cu ajutorul unui 
băiat, care scotea pâinea din cuptor şi o ducea apoi clienților. 

Domnişoara Pringle era o femeie înaltă şi slabă. Era 
foarte greu să-ţi dai seama câţi ani are. Unii spuneau că are 

Domnișoara Pringle şi chiriașii ei 


cincizeci, alţii şaizeci; dar nimeni nu avea curajul să o întrebe 
câți ani are. 

Nu avea nici o prietenă şi foarte rar invita clienţi în 
spatele brutăriei. Nici un locuitor din Dixtown nu intrase în 
dormitorul ei; ţinea mereu uşa încuiată, iar cheia o păstra în 
buzunar. Lucrul acesta nu stârnea nici un fel de suspiciune, 
pentru că domnişoara Pringle era considerată o persoană 
destul de ciudată. Dar adevărul era acesta — era o femeie 
zgârcită şi nu dorea ca ceilalți să ştie ce avere are. După ce 
închidea brutăria, vara la ora nouă şi iarna la opt, şi îl trimitea 
pe băiat la culcare, domnişoara Pringle începea să se simtă 
bine. De ce? Pentru că se retrăgea în dormitorul ei şi, 
nefiindu-i teamă că va fi deranjată, începea să numere banii 
până când adormea. 

Cu o zi înainte de începerea povestirii noastre, avea 
strânse două sute de lire pe care le ţinea într-o cutie de lemn 
încuiată cu lacăt. Pentru a-i ascunde mai bine, le muta mereu 
locul şi era mereu nemulțumită pentru că nu avea un loc 
sigur. În ultimele săptămâni aplicase o nouă strategie: puse 
banii într-o cutie mică, cutia într-un vas, iar pe acesta îl aşeză 
pe un raft deasupra patului. 

— Cu siguranţă vasul ăsta nu va atrage atenția nimănui 
care ar putea intra aici din greşeală, erau cuvintele pe care 
domnişoara Pringle le repeta mereu pentru a se încuraja. 
Femeia aceasta singuratică nu râdea niciodată din toată inima, 
ci doar zâmbea puţin. Nu conta pentru ea dacă se spuneau 
glume sau dacă discuţia era serioasă — faţa ei rămânea mereu 
inexpresivă. Era foarte ordonată, liniştită şi dorea mereu să 
satisfacă dorinţele clienților ei; dar, aşa cum am spus, nu avea 
nici o prietenă şi nici nu dorea să-şi facă. 

Masa ei era foarte sărăcăcioasă. De două ori pe 
săptămână mânca pâine cu untură şi de trei ori costiţă cu 
cartofi, iar duminica servea carne de oaie, şi ce rămânea, 
mânca luni. 

Nici un băiat nu rezistase mai mult de şase luni la ea. 
Promisese că îi va da lui Tom Gillies un şiling pe săptămână, 
dacă va sta la ea o jumătate de an. Era gata să facă această 
afacere ştiind că băiatul nu va rezista atât de mult şi în felul 
acesta, nu va trebui să-i dea vreun ban băiatului. 

Deasupra brutăriei locuia un chiriaş. Pentru această 
cameră plătea trei şilingi pe săptămână. Numele lui era 
Newton. Era văduv şi invalid. Orice persoană care îl cunoştea 
îl trata cu respect, chiar dacă hainele lui erau sărăcăcioase. 
Toţi îi cunoşteau trecutul; era un om simplu care nu avusese 
niciodată noroc şi nici un prieten care să-l ajute. 

Domnul Newton şi-a pierdut soţia la naşterea fiicei 
sale şi, tot de atunci, sănătatea lui a început să se şubrezească. 
Când sosise în Dixtown, nu era un om foarte sărac. Venise şi 
cu o scrisoare de recomandare pe care însă nu o folosi 
niciodată, pentru că boala nu-i permitea să lucreze în mod 
regulat. 

De îndată ce găsi un loc unde să stea împreună cu fiica 
lui, care abia împlinise paisprezece ani, domnul Newton se 
gândi la o idee despre modul în care ar putea face rost de 
hrană. Cunoştea foarte bine speciile de scoici şi le studia din 
plăcere. Dixtown era un oraş bogat în scoici, aşa că se hotărî 
să culeagă doar speciile rare. Le scria numele şi le aranja în 
cutii pentru a le putea vinde. În copilărie, îi plăcuse să facă de 
multe ori lucrul acesta. 

I-a luat ceva timp până când a reuşit să înveţe numele 
tuturor scoicilor pe care le găsea pe plajă, apoi s-a îmbolnăvit 
brusc. Chiar în momentul acela de criză, când nu avea bani 
pentru a-şi întreţine familia, singura lui rudă care ar fi putut să 
îl mai ajute, a murit şi i-a lăsat cincizeci de lire. Această sumă 
a fost pentru el salvatoare, pentru că nu mai era nevoit să se 
gândească că va muri de foame. 

A trecut mult timp până ce domnul Newton a reuşit să 
facă un catalog al speciilor de scoici, iar în acest timp fiica lui 
s-a îngrijit de el. Datorită împrejurărilor, fetiţa se maturiză 

mai repede având în vedere vârsta ei. Tatăl ei, care se 
descurcase destul de bine la şcoală, se îngrijea de educaţia ei 
şi astfel ea reuşi să înveţe foarte multe lucruri, deşi era mică. 

— Tu trebuie să devii guvernantă, aşa că ai grijă să fii 
silitoare, îi spunea el. 

Şi, într-adevăr, fata era foarte silitoare. Pentru că îşi 
iubea foarte mult tatăl, dorea să fie mereu pe placul lui. 
Atunci când îl vedea pe el fericit, şi ea era fericită. Îi plăcea 
foarte mult să-l îngrijească şi să-i fie de folos; astfel, studia şi 
ea scoicile împreună cu el. De multe ori stătea singură şi 
căuta să cunoască cât mai multe despre speciile rare de scoici. 

Domnul Newton a fost nevoit să-şi procure câteva 
cărți destul de costisitoare pentru a se putea documenta în 
acest domeniu, şi de aceea obişnuia să-i spună fiicei sale: 

— Banii aceştia nu sunt irosiţi, dacă doreşti, poţi să le 
vinzi şi să faci bani, dar eu trebuie să fiu mai bine pregătit 
pentru a fi un exemplu pentru ceilalți. 

A fost o zi minunată când au reuşit să termine prima 
cutie cu scoici. Cutia era din carton şi avea un capac 
transparent. În interior erau două straturi de scoici, aranjate 
minuţios pe lână albă şi roz. Stratul de deasupra avea cinci 
compartimente, pe fiecare compartiment erau douăzeci şi 
cinci de scoici diferite. Compartimentul cel mai de jos avea 
scoicile cele mai mari; iar cele mai firave erau aşezate pe 
hârtie neagră. Annie, care îl asistase pe tatăl său în timp ce 
făcea prima cutie, era foarte încântată de ceea ce reuşiseră să 
facă împreună. După aceea, se întrebară cui puteau vinde 
cutia. 

— Să nu o întrebăm pe domnişoara Pringle, spuse 
Annie, pentru că ea va dori jumătate din preţul cutiei. Am 
văzut o dugheană pe strada principală şi o doamnă micuță ce 
stătea la uşă. Numele ei este Crampton. Hai s-o întrebăm pe 
ea. Este un loc bun pentru scopul nostru: în timp ce oamenii 
merg la piaţă, le pot vedea. 

Dixtown nu era un oraş foarte mare şi toate 
magazinele erau la strada principală; ideea lui Annie de a 
vorbi cu doamna Crampton pentru a expune cutia la ea, era 
foarte nimerită. 

Domnul Newton s-a înţeles de minune cu doamna 
Crampton. 

— Nu e timpul potrivit pentru a le vinde, spuse doamna 
Crampton, pentru că nu sunt foarte mulţi turişti în oraş. 

Doamna Crampton a expus cutia, iar în patru zile ea a 
avut un cumpărător ce a plătit o guinee pe ea. Doamna 
Crampton a reținut partea ei, iar restul i l-a dat domnului 
Newton. Materialele pe care le folosise la cutie costau doi 
şilingi, astfel că profitul fusese destul de rentabil. 

Annie şi tatăl ei erau foarte bucuroşi de afacerea lor. 
Succesul le-a dat un impuls de a merge mai departe. Inimile 
lor s-au umplut de bucurie atunci când au primit de la Londra 
noi comenzi. 

În următoarea perioadă, numărul de comenzi crescuse, 
ceea ce-l făcu pe domnul Newton să se simtă mai bine pentru 
că de acum înainte putea şi el să trăiască mai binişor; desigur, 
trebuia să plătească cu regularitate chiria. Fiţi siguri că 
apartamentul domnişoarei Pringle, pe care îl ocupau, nu era 
foarte spaţios, dar era suficient pentru el şi fiica sa. Annie 
stătea în camera cea mică de deasupra pasajului, iar tatăl ei 
dormea pe o canapea veche în camera din faţă. 

Annie era o domnişoară foarte ocupată şi îi plăcea să 
facă curăţenie. Ştia să gătească şi mereu făcea ea 
cumpărăturile. A trebuit să se descurce singură de mică, 
pentru că nu avea mamă şi tatăl ei era suferind. De asemenea, 
nu s-a putut bucura de multe lucruri ca ceilalți copii de vârsta 
ei. 

Timp de câteva luni totul a decurs bine; apoi, dintr-o 
dată, tatăl ei fu lovit de o boală. Simţise că vederea îi slăbeşte 
încă de prima dată când a fost bolnav şi trăia mereu cu frica 
că va orbi. De multe ori se gândea cu frică la momentele când 

nu va putea vedea. Când era deprimat, Annie încerca să-l 
îmbărbăteze spunându-i mereu că Dumnezeu nu i-a uitat. Ea 
şi tatăl ei nu erau credincioşi adevăraţi, dar văzuseră de multe 
ori mâna lui Dumnezeu în viețile lor. 

Tânăra fată a găsit o prietenă adevărată în mama 
Crampton. A doua zi, după ce doamna Gillies îi spuse mamei 
sale că fiul ei va merge să lucreze la domnişoara Pringle, 
Annie luă o cutie mare de scoici şi plecă cu ea la mama 
Crampton. Inima ei era plină de amărăciune pentru că tatăl ei 
îi spusese: 

— Ochii mei sunt atât de slăbiţi astăzi şi aş vrea să mă 
odihnesc până ce mergi cu ea la mama Crampton. 

— Bine, tată, şi nu-ţi fie teamă. Ştiu aproape toate 
scoicile după nume şi pot să le găsesc foarte uşor. Dacă vei 
reuşi să faci cutii, atunci ne vom descurca de minune. 

Dar, în ciuda eforturilor ei, în mintea ei încolţi o 
întrebare: „Ce se va întâmpla cu noi dacă tata va orbi?”. 

Mama Crampton o iubea mult pe Annie, aşa că se 
bucură când o văzu intrând. 

— Mă bucur atât de mult să te văd. Tocmai am vândut 
şi ultima cutie cu scoici pe care o mai aveam şi am mai primit 
o comandă de la acelaşi domn. 

— O, dacă aţi şti cât mă bucur! Tatăl meu se va bucura 
cu siguranţă când va auzi vestea. Astăzi nu se simte prea bine, 
pentru că ochii lui sunt foarte slăbiţi. 

— Poate că nu va mai putea vedea natura minunată a 
lui Dumnezeu, dar în cer se va bucura de orice lucru. Noul 
Ierusalim e cu mult mai minunat decât ceea ce putem vedea 
noi aici şi mie mi-au spus mulţi turişti că locurile acestea sunt 
pitoreşti. 

— Tata spune că priveliştile pe care le vezi de pe 
stânci, golful şi turnul cu insula Norton în spate şi insula 
Sfânta Elena, îi sunt cele mai dragi. El ştie multe lucruri 
despre aceste locuri, pentru că a călătorit foarte mult când a 
fost tânăr. 

-Ce mai face domnişoara Pringle? întrebă mama 
Crampton, schimbând brusc subiectul discuţiei. 

— Ca de obicei, bine. De ce întrebaţi? 

— Pentru că am auzit că va angaja un nou băiat pe 
nume Tom Gillies. O cunosc pe mama lui de mult timp. Am 
înțeles că nu e prea cuminte. Încearcă să-l îndrepţi, draga 
mea. Părinţii lui nu-l cunosc pe Dumnezeu şi mi-e milă de 
băiatul acesta, pentru că nimeni nu se roagă pentru el. 

— Nu va rezista prea mult la domnişoara Pringle. Luna 
aceasta au fost pe la ea trei băieţi. 

— Cum reuşeşti să te înţelegi cu ea dacă e atât de rea? 
întrebă mama Crampton. 

— Îi plătim la timp în fiecare lună, iar pe ea doar lucrul 
acesta o interesează, spuse copila zâmbind. Sunt sigură că 
dacă tata ar orbi şi nu am mai putea plăti chiria, ne va arunca 
în stradă. 

— Nu te gândi la aşa ceva, copilul meu, ai credinţă în 
Dumnezeu când treci prin încercări ca şi atunci când totul îţi 
merge bine. El nu îşi uită niciodată copiii Lui. Noi 
îmbătrânim cu fiecare zi ce trece, iar tu vei reuşi să faci cutiile 
singură. Dacă eu voi reuşi să le vând, chiar dacă tatăl tău ar 
orbi, tot vei avea din ce să trăieşti. Aceasta este răsplata ta. 

Annie plecă ţinând în mână banii primiţi. Nu avea de 
mers mult până acasă. Se plimbă pe lângă balustrada care se 
afla pe marginea stâncii şi se opri în faţa unei porţi care ducea 
spre țărm. Acolo era o bancă şi fata nu rezistă tentaţiei de a se 
aşeza şi de a privi peisajul. Un golf minunat se deschidea în 
faţa ei, în partea de nord era o faleză abruptă, iar în depărtare 
se vedeau dealurile cultivate, în timp ce în partea dreaptă se 
înălţau măreț dealurile, asemenea unor turnuri. 

— Ce minunat e locul acesta! spuse ea cu voce tare. 

— Aşa e, draga mea. 

Se întoarse dintr-o dată şi îl văzu pe tatăl ei lângă ea. 

— Ce veşti aduci? 

— Foarte bune. Uite banii. Cutia pe care am dus-o azi e 
şi ea vândută. 

— Slavă Domnului pentru aceasta! exclamă domnul 
Newton. O, Annie, dacă aş putea vedea mai bine, ce fericit aş 
fi! Dar imaginile devin atât de ceţoase. Roagă-te pentru mine, 
dacă se întâmplă ceva să am răbdare să pot trece prin toate cu 
bine. 

Tom şi Dick merg în excursie 


OM se hotărî să meargă cu prietenul său Dick 

într-o mică excursie, înainte de a-şi începe 

munca la domnişoara Pringle. În tot timpul 
acesta, mama lui nu i-a spus cum va trebui să se comporte 
atunci când va fi la domnişoara Pringle, ci mai degrabă l-a 
descurajat. Orice cuvânt pe care îl spunea Tom şi care ei îi 
displăcea o făcea să dea din cap şi să spună: 

— Vei învăţa să vorbeşti şi să te comporţi cu cei mai în 
vârstă, tinere, când vei ajunge pe mâna domnişoarei Pringle. 
Astfel că Tom nu a încercat deloc să se schimbe, ba 

chiar a devenit mai dezagreabil; îi îmbrâncea pe fraţii săi, îi 
trăgea de păr, le strica întotdeauna jocul, bătea pisica şi 
încerca mereu să îi încurce pe cei din jurul său — niciodată nu 
ajuta pe cineva. Totuşi, deşi era cum era, Tom putea să se 
schimbe. Până atunci, nu îşi ascultase părinţii, nu încercase să 
se comporte frumos, şi nici nu îi păsa că are în ceruri un Tată 
care îl iubeşte şi îi poartă de grijă, care L-a dat pe singurul Fiu 
să moară pe cruce pentru păcatul lui. Dacă ar fi ştiut ce a 
făcut Dumnezeu pentru el, nu i-ar mai fi spus surorii lui, 
Sally: 

— Nimeni nu crede că eu aş putea fi mai bun, aşa că 
pot fi obraznic. 

În excursia plănuită, băieţii îşi propuseseră să prindă 
raci. Tom hotărî să se întâlnească cu Dick imediat ce tatăl său 
pleca la muncă. 

— Ar trebui să facem o normă, spuse Dick, care îl 
aşteptase pe Tom, şi am strânge mai mulți raci dacă am avea 
barca pe care Harry o foloseşte atunci când merge în 
Dixtown. N-a plecat la pescuit cu Will? Parcă că i-am văzut 
astă noapte şi nu cred că s-au întors. 

— Nu s-au întors încă, dar, oricum, nu pot să iau barca, 
spuse Tom. Dacă Harry se întoarce mai repede, e posibil să 
meargă în Dixtown, şi dacă barca nu e la locul ei şi dacă află 
ca am luat-o eu, mă va snopi în bătaie; oricum, barca lui e 
prea mare ca s-o putem împinge noi până la apă. 

— O, hai s-o luăm, se rugă Dick. Merg cu tine în 
excursie ca să-ți fac pe plac şi acu” tu nu vrei să facem ceva 
care să ne înveselească şi mai mult. Mă duc la cariere, dacă tu 
nu vrei să faci ce zic eu. 

— Da” nu vreau să iau bătaie de la Harry, ştiu că îşi va 
da seama foarte repede că i-a luat-o cineva. 

— Cu siguranță n-are azi nevoie de barcă, se va duce 
direct acasă să se odihnească pentru că a stat treaz toată 
noaptea. 

— Dar dacă are peşti şi vrea să-i vândă, va merge în 
Dixtown. 

— Cred că au fost deja pe-acolo să lase peştii, înainte 
de a merge pe acasă. 

— Dacă aş fi sigur de asta, i-aş lua barca, spuse Tom, 
surâzându-i ideea lui Dick. 

— Doar ştii că aproape întotdeauna trec prin Dixtown 
şi lasă peştii. 

— Asta doar câteodată. 

— Ah. N-am mai întâlnit nici un laş aşa ca tine, Tom, 
îşi bătu joc Dick şi se prefăcu că pleacă. Pa, blegule. 

— O, nu pleca. Bine, voi lua barca dacă vii cu mine, 
pentru că cine ştie când vom mai sta împreună o zi întreagă. 

— Chiar la asta m-am gândit şi eu când am spus să 
luăm barca lui Harry. Putem merge până la Peştera Leului, e 
un loc fain şi sunt mulți raci. ŞI, oricum, nu suntem prea 
departe de casă. 

— Peştera Leului e prea departe, spuse Tom; 
n-ajungem acasă înaintea lui Harry şi aşa va afla că i-am luat 
barca. 

— Atunci stai aici, n-am să-ţi mai cer niciodată nimic. 
Eşti cel mai mare fraier pe care l-am putut întâlni în viaţa 
mea. Mai bine ai pleca acasă. 

Până la urmă, Tom se hotărî să facă ce spusese Dick. 

— Nu sunt un fraier, am să-ţi dovedesc asta. 

Băieţii o luară agale pe poteca ce ducea la locul unde 
era barca lui Harry. 

— Ia şi ancora cu tine, spuse Dick sărind în barcă. O să 
avem nevoie de ea pentru a putea ancora, dacă nu, barca va fi 
luată de valuri. 

— Bine. Mai bine am fi luat ceva de mâncare, pentru 
că ne va fi foarte foame. 

— Am o bucată de pâine, spuse Dick, destul de mare 
pentru a ne ajunge la amândoi. M-am rugat de mama să mi-o 
dea, pentru că i-am spus că mă duc să prind raci şi nu ajung 
până la cină. 

— l-am spus lui Sally că merg toată ziua cu tine, da” nu 
m-am gândit că mi se va face foame. 

— Nu-i nimic, ne descurcăm noi cumva. N-o să murim 
de foame. 

— Şi, oricum, n-o să ajungem prea târziu acasă, adăugă 
Tom. 

Fiecare băiat luă câte o vâslă şi începură să vâslească 
din greu. Înconjurară insula Norton, apoi insula Sfânta Elena, 
care era legată de Norton prin ape mici, după care vâsliră de-a 

lungul stâncilor, trecând pe lângă piscuri măreţe, prăpastii 
abrupte şi peşteri întunecate. 

— În sfârşit, peştera Leului, strigă Dick. Ne-a luat 
aproape trei ore până am ajuns aici; dar nu-i aşa că a fost o 
călătorie faină? Nu-i bine că am luat barca? 

— Da, a fost super, spuse Tom, dar ar fi şi mai bine 
dacă Harry n-o să afle că i-am luat barca. 

— Dă-l încolo pe Harry, bucură-te de călătoria noastră 
băiatule, spuse Dick. E un loc bun pentru prins raci. O să 
ancorăm prima dată aici, apoi o să mergem şi în alte peşteri 
dacă vom avea timp. Nu e aşa că Peştera Leului arată 
splendid? 

— Arată de parcă s-ar repezi la noi. Nu l-ai mai admira 
atât dacă nu ai şti că e o piatră, spuse Tom. 

— Poate că nu, spuse Dick sărind din barcă. 
Grăbeşte-te, Tom, şi pune funia în jurul stâncii. Avem două 
ore până când începe mareea. 

Tom făcu ce i se ceru. 

— Foarte bine. Acu”, hai la treabă. 

Băieţii scormoniră în crăpăturile stâncilor, întoarseră 
pietrele, sperând să prindă cât mai mulţi raci. Dick avea grijă 
să bage băţul în găuri, dar era gata oricând să-l ajute pe Tom 
atunci când acesta băga mâna să prindă racii. Au prins 
imediat patru, pe care i-au legat împreună, apoi au prins unul 
foarte mare. S-au chinuit mult până au reuşit să-l prindă. 

Lucrul pe care îl făceau le plăcea enorm, încât uitară 
de barcă şi de maree. Un val mare de apă le aduse aminte că 
timpul trecea foarte repede şi atunci descoperiră că locul unde 
se aflau era înconjurat de ape, iar valurile se spărgeau de 
stânci. 

— Uite un loc frumos, spuse Dick, trebuie să ne urcăm 
pe vârful stâncii. 

— Nu prea cred că vom putea, ar fi mai bine să înotăm 
până acolo. 

— Imposibil, mareea e prea puternică şi nu vei rezista. 
Voi merge singur şi te voi ajuta. 

În ciuda ajutorului lui Dick, încheieturile lui Tom erau 
foarte julite şi, pentru a înrăutăţi şi mai mult situația, când era 
aproape într-un loc sigur, el scăpă plasa în care se aflau racii. 

— Trebuie să te duci să iei racii, strigă Dick. După cât 
am muncit, nu vreau să plecăm fără ei. 

Astfel că Tom trebui să se întoarcă. După ce reuşi să 
prindă prada, descoperi că nu poate trage plasa după el până 
la Dick, aşa că a aruncat racii în sus, iar Dick i-a prins. 

— Acum că suntem aici, nu prea ştiu cum putem merge 
mai departe, spuse Dick. 

Când ajunse sus, Tom se uită în jos pentru a vedea cât 
de sus era acum. Mareea venea foarte repede, aşa că nu era 
timp de pierdut. 

— Grăbeşte-te, spuse Dick. Mă voi lasă puţin în jos, şi 
tu vei face la fel şi vom cădea pe nisip. 

— Nu mai pot şi nu mai vreau să car racii, spuse Tom. 
Dacă-i vrei, du-i tu. 

Dick văzu că Tom era gata să arunce toată munca lor, 
aşa că spuse cu o voce mai domoală: 

— Hai nu fi rău. Voi duce eu partea mea. Mă voi lăsa 
jos, iar tu îmi vei da mie racii, pentru a-i prinde. 

Se pare că nu-şi dăduse bine seama unde se afla, astfel 
că, în loc să cadă pe nisip, a căzut pe o stâncă şi s-a lovit 
destul de rău. În timp ce-şi dădea drumul, Tom se lovi cu 
capul de o stâncă ascuţită. Pentru un moment a rămas 
nemişcat, durerea fiind prea mare. 

— Hai odată, strigă Dick care plecase înainte cu racii. 
Grăbeşte-te sau vei fi luat de maree. Trecem de următorul loc 
şi acolo e peştera. 

Tom abia reuşi să-l urmeze pe prietenul său. 

— M-am lovit la cap, spuse el când ajunseră cu bine în 
peşteră. 

— Nu ai nimic, doar o zgârietură. Ce mare gălăgie ai 
făcut pentru un fleac. Nu avem timp de pierdut, trebuie să 
înotăm până la barcă. Scoate-ţi ciubotele. 

— Mai bine nu veneam, spuse Tom ai cărui ochi îl 
usturau şi, pentru că şi-i scărpinase cu mânecile ude de apă 
sărată, aceştia îl usturau şi mai tare. 

— E prea târziu ca să-ţi pară rău, râse Dick. Grăbeşte-te 
sau Harry va ajunge acasă înaintea ta. 

Aceste cuvinte avură un efect imediat asupra lui Tom. 
Nu mai aşteptă să-l mai roage Dick ceva, puse mâna pe vâslă 
şi porniră spre insula Norton. 

În timp ce trecea pe lângă insula Sfânta Elena, Tom se 
uita mereu îngrijorat după fraţii lui. Dar aceştia nu au ajuns 
acasă decât la vreo patru ore după ei, pentru că au prins mult 
peşte şi au mers direct în Dixtown. 

— Am avut o zi super, spuse Dick după ce au pus barca 
la locul ei. Acu” hai să împărţim racii. Eu o să iau mai mulţi, 
pentru că eu i-am dus. 

— Da, dar eu i-am cărat cel mai mult. 

Dick nu mai spuse nimic, dar făcu exact aşa cum 
hotărâse. 

-Ne vedem mâine, îi spuse lui Tom înainte de 
despărțire. Ochii tăi trebuie doar spălaţi, vei fi bine până 
mâine. 

Tom ar fi dorit foarte mult să se mai plimbe, decât să 
meargă acasă şi să se întâlnească cu părinţii lui. Dar îi era tare 
foame: aşa că îşi luă racii şi se îndreptă spre casă. 

— Of, Doamne, Tom, îi spuse mama când intră pe uşă. 
Ce ochi ai! Uite, tată! spuse ea vorbind soţului ei. Oare ce va 
crede domnişoara Pringle despre el? 

— Nu mă interesează cum arată Tom, spuse tatăl. A 
fost cu Dick Potter toată ziua şi, cu siguranţă, au făcut ei ceva. 
Va pleca mâine dimineaţă la muncă, indiferent de felul cum 
arată. 

— Du-te şi te spală, spuse mama. Sally, încălzeşte-i 
nişte apă. 

— Vino Tom, băiat bun! spuse sora lui. Hai să mergem 
în bucătărie. Ce raci frumoşi ai prins. O să-i păstrez pe cei 
mai mici pentru supă, iar pe ceilalți îi va vinde Harry mâine. 

Tom îi povesti surorii lui ce făcuse în acea zi, desigur, 
fără să precizeze anumite detalii: cât de departe a ajuns şi că a 
luat barca lui Harry la sugestia prietenului său. 

CAPITOLUL V 


Ultima zi a lui Tom acasă 


doua zi când se trezi, Tom abia îşi putea ţine 

ochii deschişi — îl dureau foarte tare. Nimănui 

nu-i părea rău de el şi ştia foarte bine că nu 
merită compasiunea nimănui; oricum, dacă s-ar fi aflat 
adevărul, ar fi fost aspru pedepsit. Şi cum o minciună atrage 
după sine altele, înainte de terminarea micului dejun, Tom 
spuse câteva minciuni, pentru a ascunde adevărul. Prima dată 
susţinu că în timp ce mergea pe crestele stâncilor care uneau 
insula Norton de insula Sfânta Elena, a căzut şi s-a lovit; iar 
când unul din fraţii lui l-a întrebat dacă şi Dick a fost cu el, a 
spus că doar un timp. 

Nu s-a simţit foarte bine când Sally întrebă: 

— Harry, barca ta a fost ieri acasă? Am fost ieri să văd 
dacă aţi venit şi nu am văzut-o la locul ei. 

— Dar eu am văzut-o, spuse Tom, ducându-şi mâna la 
ochi ca şi cum l-ar fi durut, dar, de fapt, pentru a-şi ascunde 
tulburarea. Era acolo când am plecat spre insula Sfânta Elena. 

— Poate că nu am văzut eu bine, spuse Sally, şi astfel 
conversaţia se opri aici. Harry nu luă în seamă ceea ce 
spusese Sally, spre multumirea lui Tom, fericit că scăpase de 

interogatoriu; nu-l chinuia nici o remuşcare pentru a fi spus 
atâtea minciuni. 

— Stai acasă azi şi, vezi, poate îţi trece ochiul, spuse 
tatăl său ieşind pe uşă. Arată de parcă ai fi mâncat bătaie. 
Ține minte, mâine nu ai nici o scuză — nimic nu va trebui să te 
oprească din a merge cu mama ta la domnişoara Pringle. 

— Hainele tale vor fi gata până mâine, spuse doamna 
Gillies. Vei avea mai multe tricouri şi un sacou destul de bun 
pentru duminică. Le vei purta mult timp de acum înainte. Nici 
un băiat nu a mai avut norocul tău. Sper că vei fi 
recunoscător. 

— Niciodată nu m-ai crezut în stare să fiu recunoscător, 
aşa că, de ce aş fi? răspunse Tom fără să-i pese. 

— Nu cred că a mai existat vreun băiat ca tine! spuse 
mama supărată. E mai bine pentru tine să stai acasă. Fii 
ascultător măcar o dată şi rămâi acasă azi. Plec în Dixtown. 
Acum îţi voi spune ce voi face, spuse ea mai blând. Dacă vei 
rămâne şi îţi vei spăla ochii, îţi voi vinde racii şi îți voi 
cumpăra o pereche de cizme cu banii pe care îi voi lua. 

— Foarte bine, mamă! spuse el îndreptându-se spre 
bucătărie. Vino, Sally, şi dă-mi apă caldă. 

Tom rămase liniştit în prima oră, apoi se plictisi şi se 
strecură afară, sperând să-l întâlnească pe prietenul său. Dar, 
pentru că Dick avusese o zi grea la carieră, Tom nu se întâlni 
cu el. Până la urmă, se duse, şi, aşezându-se pe o stâncă, 
începu să arunce pietre în apă. Se opri în momentul în care 
văzu o pisică frumoasă venind încetişor spre el. Îşi dădu 
seama că era pisica bunicii lui, care locuia într-o casă mică pe 
insulă. Tom nu-şi prea agrea bunica şi ştia că trebuia să apară 
şi ea de undeva. Avu dreptate; bunica lui venea în spatele 
pisicii. Când ajunse lângă el, îl întrebă: 

— Ce s-a întâmplat cu ochiul tău? 

— Ce te interesează? răspunse băiatul răutăcios. Dar 
dacă ţii neapărat să ştii, am căzut de pe stâncile de pe insula 
Sfânta Elena. 

— Nu s-a întâmplat aşa, Tom. Tu ai făcut ceea ce nu 
trebuia să faci. Te-am văzut ieri în barca lui Harry. Ţi-a 
împrumutat-o el? 

— Asta nu e treaba ta, spuse Tom supărat. 

— Ba e treaba mea şi vreau să ştiu adevărul. Îl voi 
întreba pe Harry dacă ţi-a dat el barca. 

— Poţi să-l întrebi şi el îţi va spune că da. 

— Ţi-ai spus povestea ta, băiat neascultător ce eşti. Ce 
mă bucur că pleci de aici! Intenţionez să trec pe la voi diseară. 
Harry va afla că tu i-ai luat barca, şi meriţi să fii pedepsit. Nu 
ai mers pe stânci. Te-am văzut pe tine şi pe Dick când aţi 
plecat şi când v-aţi întors. Aş fi ţinut secret ceea ce ai făcut 
dacă nu ai fi fost atât de obraznic în dimineaţa asta. Voi pleca 
până în Dixtown, dar să ştii că voi veni până diseară. 

Tom nu avu timp să răspundă, pentru că doamna 
Gillies se grăbi pe cărare spre țărm, unde o aştepta un pescar 
cu soția lui. 

Casa bunicii era proprietatea ei şi avea o pensiune pe 
care o închiria cu patru şilingi pe săptămână, bani care-i erau 
suficienţi. Era ciudat faptul că prefera să meargă în Dixtown 
cu vecinii ei, şi nu cu rudele. Aceasta reieşea din dorinţa ei de 
a fi independentă; nu dorea să depindă de cineva; deşi îl iubea 
mult pe fiul ei, pe nepoţii ei nu-i prea plăcea, iar pe Tom nu-l 
putea suferi deloc. 

Pisica aşteptă până ce barca se îndepărtă de țărm, apoi 
se întoarse agale spre casă. 

Tom se uită la ea şi, în timpul acesta, o idee îi încolți 
în minte: „Voi fi bătut pentru ceva”, spuse el cu voce tare. 
„Voi prinde pisica, iar dacă bunica mă va pâri, va plăti.” 

Gândindu-se la aceste lucruri, văzu printre pietre o 
tigaie aruncată de la una din case. 

— Tabby, Tabby! strigă el, apoi se uită în jur să vadă 
dacă îl vede cineva. Nu era nimeni aşa că strigă iarăşi pisica: 
Tabby, Tabby! 

Se pare însă că şi pisica îl ocolea; dar pentru că vocea 
lui Tom era mai dulce decât de obicei şi pisicii îi era dor de 
stăpâna ei, veni mai aproape şi începu să se scarpine de el. 

Tom căută în buzunar o bucată de sfoară. Din păcate, 
găsi destul pentru ce avea el nevoie. În timp ce mângâia 
pisica, legă un capăt al sforii de tigaie, care nu mai avea 
toartă, ci doar o gaură, exact lucrul de care avea nevoie Tom. 
Mai greu fu să lege celălalt capăt al sforii de coada pisicii, dar 
până la urmă reuşi. 

După ce termină totul, Tom dădu drumul pisicii. 
Aceasta, auzind zgomotul din spatele ei, alerga tot mai tare 
pentru a putea scăpa. Se învârtea mereu în jurul ei, sărea 
într-o parte şi în alta, dar sunetul o însoțea mereu. La un 
moment dat, ajunse pe o stâncă, destul de departe de Tom. El 
încercă să o strige, dar pisica era prea speriată pentru a se 
putea opri. Când fu foarte aproape, încercă să o prindă, dar ea 
sări în mare; chiar atunci veni fluxul şi, astfel, pisica fu dusă 
repede în larg. 

Tom îşi scoase bocancii şi şosetele şi sări în apă, dar 
oricât încercă să o salveze, nu reuşi. Tabby şi tigaia erau 
departe şi ultimul lucru pe care reuşi să-l mai vadă fu pisica 
dispărând sub apă. 

Tom se îngrozi de ceea ce făcuse. Ar fi dorit mult să 
poată aduce din nou la viaţă biata pisică, dar era deja prea 
târziu. Se uită la pisică până ce o pierdu din vedere, apoi 
începu să urce panta agale. Nu-l văzuse nimeni, dar acest 
lucru nu-l consola cu nimic, pentru că el îşi dădu seama că 
greşise foarte mult. Conştiinţa îl mustra, mintea îi spunea 
mereu că este un băiat rău, un băiat fără inimă. Se duse direct 
acasă, şi tot restul zilei şi-l petrecu în pragul uşii. Ştia că 
bunica lui nu va afla nimic până ce va pleca el, dar ce se va 
întâmpla dacă fluxul va aduce pisica la țărm? Cu siguranţă îşi 
va da seama cine a fost făptaşul. 

Doamna Gillies se întoarse acasă târziu, după-amiază, 
şi se grăbi să-i aranjeze hainele lui Tom. Îi cumpărase din 
Dixtown o pereche de cizme şi alte haine. 

— M-am gândit să ai un început bun, spuse ea. Nu te 
puteam trimite la primul tău loc de muncă fără haine potrivite, 
aşa că am mai pus şi eu câţiva bani de la mine pentru a-ţi 
putea cumpăra lucrurile. 

— Mulţumesc, mamă, spuse Tom cu voce scăzută, 
încât mama sa îl crezu copleşit de sentimentul plecării de 
acasă. 

— Hai, înveseleşte-te, spuse ea blând. Fii doar un băiat 
bun şi astfel ne vei mulțumi pentru tot ce am făcut noi pentru 
tine şi îţi vom ierta toate. 

Tom izbucni în lacrimi când auzi aceste cuvinte, lucru 
care o miră pe mama lui; şi, ca să schimbe conversaţia, 
întrebă: 

— Ţi-ai luat rămas bun de la bunica ta? 

— Am văzut-o astăzi dimineaţa pentru câteva momente 
— pleca în Dixtown. 

— Ce călătorie va avea ea acum când se va întoarce 
acasă! Nu trebuia să plece fără să vorbească cu băieţii. Dar, 
oricum, sunt sigură că întotdeauna îi place să facă doar ce 
vrea ea. 

Ori de câte ori auzea zgomot de paşi, Tom se aştepta 
să o vadă pe bunica lui, dar, pentru că noaptea se apropia şi ea 
nu venea, băiatul se mai linişti. Avu o noapte îngrozitoare. 
Visă pisica prinsă de tigaie şi o vedea pe bunica lui furioasă, 
iar când reuşi şi el să adoarmă, trebui să se trezească pentru a 
pleca. 

Fraţii lui se purtară foarte frumos cu el, încât lui Tom 
îi venea să-i spună lui Harry că-i luase barca şi, cu siguranță 
ar fi făcut-o dacă ar mai fi stat acasă şi nu ar fi plecat cu Will 
şi mama sa în Dixtown. 

— Pa, Tom, spuse tatăl său, făcându-i semn cu mâna. 
Să nu te aştepţi să mai vii acasă pentru totdeauna. Adu-ţi 

aminte că acesta e un moment foarte important pentru viaţa 
ta. Dacă nu vei sta la domnişoara Pringle, trebuie să-ţi cauţi 
singur de lucru sau să mori de foame, pentru că eu nu te voi 
mai primi aici. 

Tom se uită cu îngrijorare spre casa bunicii în timp ce 
mergea spre barcă, dar totul părea să fie bine. „Poate că nu va 
afla niciodată”, se gândi el, „şi, oricum, dacă îşi dă seama, eu 
voi fi prea departe pentru a fi pedepsit.” 

Acest gând nu alungă însă nefericirea din sufletul lui. 
Un alt motiv pentru care era trist era şi faptul că nu-l văzuse 
pe Dick. Cu siguranță muncise toată ziua şi acum era prea 
obosit pentru a se trezi ca să-i spună la revedere. 

CAPITOLUL VI 


Tom şi munca sa 


ARCA ajunse în Dixtown sâmbătă dimineaţă 
la ora şapte. 

— Ia-ţi bagajul şi urmează-mă, spuse 
mama. Te voi duce la domnişoara Pringle, apoi mă duc să 
vând peştii. 

Drumul trecea prin faţa prăvăliei mamei Crampton şi 
doamna Gillies se opri pentru câteva clipe ca să vorbească cu 
ea. 

— Bună dimineaţa, spuse ea. Acesta este fiul meu. 
Despre el ţi-am spus că va merge să stea la domnişoara 
Pringle. 

Bătrâna doamnă îi zâmbi lui Tom. Îi plăcea faţa lui. 
„Ce diferită e ea de bunica Gillies”, se gândi băiatul, „sunt 
sigur că ea nu îşi piaptănă pisica.” 

— Numele tău este Tom? 

— Da, răspunse doamna Gillies. Numele lui e Thomas, 
dar noi îi spunem Tom, iar uneori Tommy. De acum e pe cont 
propriu. Sunt sigură că e destul de mare pentru a-şi câştiga 
pâinea. 

— Sper că voi auzi doar veşti bune despre tine, spuse 
mama Crampton uitându-se la băiat. Poţi să vii aici să vorbim 
ori de câte ori ai timp. 

— Mulţumesc, răspunse el. 

— O, ce drăguţ din partea ta! Băiatul nu va putea veni 
acasă în fiecare sâmbătă, pentru că trebuie să fie aici 
duminică seară pentru a putea pregăti pâinea luni dimineaţă, 
mai spuse doamna Gillies. Pentru că suntem pe insulă, nimeni 
nu l-ar aduce aici doar pentru un şiling. 

— Nu l-ar putea ajuta vreun frate de-al lui? întrebă 
mama Crampton. 

-ÎI vor ajuta doar dacă au şi ei treabă aici, dar ei 
lucrează din greu şi nu le pot cere acest lucru. 

— Atunci, Tom, eşti invitatul meu în fiecare duminică 
seară, dacă domnişoara Pringle te va lăsa. Dar, ţine minte, eu 
sunt cam bătrână şi nu-mi place zgomotul. Ți-ar place să vii, 
întrebă mama Crampton? 

— O, da, răspunse băiatul, sunt sigur că voi fi foarte 
liniştit dacă-mi vei vorbi. 

Doamna Gillies rămase surprinsă. 

— Se poartă ca un gentleman, spuse ea. Ochiul ăsta 
vânăt l-a mai potolit. A ieşit afară, a alunecat şi s-a lovit de o 
stâncă. Hai, Tom, nu mai am timp de vorbă. 

Tom o lăsă pe mama lui să o ia înainte, apoi se 
întoarse spre mama Crampton şi spuse: 

— Cred că voi fi totdeauna bun când sunt cu 
dumneavoastră. La revedere! 

Mama şi băiatul porniră grăbiţi prin oraş şi în curând 
ajunseră la brutăria care urma să devină casa lui Tom. 
Domnişoara Pringle tocmai terminase micul dejun în 
bucătărie. Pregătise şi un castron de budincă pentru noul 
băiat, dar asta doar pentru că se aşteptase să ajungă mai 
devreme şi nu voia ca băiatul să stea flămând până seara. 
Intră în brutărie când auzi voci şi Tom îşi întâlni pentru prima 
dată stăpâna. 

După ce vorbiră puţin, domnişoara Pringle îl întrebă 
pe Tom de ce are un ochi vânăt, iar mama lui, ca să evite 
subiectul, spuse: 

— Voi veni în fiecare sâmbătă să îi iau hainele. I le voi 
spăla, i le voi aduce înapoi şi voi veni din când în când să văd 
ce mai face. 

— Nu prea vreau ca băiatul să aibă multe legături cu 
cei de acasă, spuse domnişoara Pringle. Întotdeauna băiatul 
este ocupat şi lucrează mai bine dacă nu se întâlneşte prea des 
cu rudele lui. 

— Foarte bine, mie îmi convine. Voi veni doar sâmbătă 
să îi iau hainele. 

Doamna Gillies părăsi brutăria şi, ieşind în stradă, 
începu să strige: 

— Cine cumpără peşte proaspăt?! 

Mama lui Tom avu cumpărători, astfel că până la 
prânz ea era gata de plecare. Ştiind că fiul ei are treabă până 
la prânz, se duse la mama Crampton. 

Cât despre Tom, acesta rămase cu domnişoara Pringle. 

— Urmează-mă, îi spuse ea. Tom, luându-și bagajul, o 
urmă. Stătu în dreptul ferestrei, în timp ce stăpâna lui puse o 
tigaie pe foc. Peste câteva momente spuse: „E numai bună”, 
şi puse conţinutul într-un castron; alături de acesta se afla 
unul la fel. 

Îi dădu lui Tom o lingură şi îi spuse să se aşeze şi să 
mănânce. Fiind față în faţă cu ea, Tom descoperi că era o 
persoană nu prea plăcută. Se întrebă cum se va descurca cu 
domnişoara Pringle, deoarece de pe acum se simţea subjugat 
în prezenţa ei. 

— Numele tău e Thomas, cred, spuse ea cu o voce 
gravă. 

— Da, coniţă, dar toţi îmi spun Tom. 

— Spune: „Da, domnişoară Pringle”. Îmi place ca 
băieţii care lucrează pentru mine să mi se adreseze astfel. 
Acum, ascultă ce am de spus. Să nu crezi că sunt o femeie 
bogată. Sunt foarte săracă şi muncesc din greu pentru a 
câştiga câţiva bănişori, astfel că doresc ca şi băieții mei să 
lucreze din greu. Cât despre mâncare, vei mânca ceea ce voi 

mânca şi eu, aşa că nu vei putea spune că nu-ţi dau mâncare 
bună. Vrei să-ţi spun ce ai de făcut în timpul unei zile? 

— Da, domnişoară Pringle. 

— Te vei trezi la cinci dimineaţa vara şi la şase iarna, 
doar duminica la şase în tot timpul anului. Vei auzi ceasul 
sunând şi vei şti că atunci trebuie să te trezeşti. Vreau să mă 
aştepţi schimbat la ora cinci şi un sfert. Nu vreau să descui 
vreun oblon sau să tragi lacătul până ce vin eu jos. Când vom 
deschide brutăria, tu va trebui să încălzeşti cuptorul, iar eu voi 
pregăti pâinea. Apoi vei mătura în faţa brutăriei şi vei şterge 
de praf bolurile cu dulciuri ce sunt în vitrină. Ține minte, nu 
ai voie să te atingi de conţinutul lor. Le voi verifica după ce le 
vei şterge. Dacă vei face tot ce spun eu, atunci va fi bine, dacă 
nu, vei avea de furcă cu mine. O dată pe săptămână trebuie să 
perii podeaua, dar treptele din piatră le vei spăla în fiecare 
dimineaţă. Vei duce pâinea la clienţi, vei lucra în grădină, vei 
scoate apă, vei culege fructele şi le vei vinde, vei face tot ce e 
de făcut. Ţin la fructe la fel de mult ca şi la dulciuri — dacă 
voi descoperi un măr lovit îţi voi opri o parte din mâncare, iar 
dacă vei lua vreo piersică sau vreun măr, te voi da pe mâna 
poliției. Am uitat să-ți mai spun ceva: scările trebuie să le 
mături în fiecare dimineaţă. Dormitorul meu e întotdeauna 
încuiat, pentru că acolo sunt lucrurile mele, iar chiriaşi mei 
doresc să te porți cu ei civilizat. Din când în când te voi lăsa 
să pleci acasă de sâmbătă până duminică seara, dar nu prea 
des, pentru că, aşa cum i-am spus mamei tale, nu încurajez 
vizitele de nici un fel. Vei merge cu mine la biserică duminică 
dimineaţa şi, după cină, vei face ce vei dori tu până la şapte şi 
jumătate iarna şi opt şi jumătate vara. 

În timp ce domnişoara Pringle vorbea, Tom se juca cu 
lingura, pentru că nu dorea să mănânce fără ca ea să-i dea 
voie. Ea îi făcu semn că poate mânca budinca şi îi dădu şi o 
felie de pâine veche. 

— Pâinea e foarte bună, chiar dacă nu e proaspătă, 
spuse ea. Mă întreb ce fac clienţii mei cu ea; atunci când e 
abia scoasă din cuptor, nu e prea bună pentru stomac. 

Lui Tom nu-i plăcu budinca, iar pâinea nici atâta, de 
aceea lăsă ca budinca să cadă pe pâine şi o băgă în buzunar 
când stăpâna lui nu se uită la el. 

— Acum, că ai terminat, îţi voi arăta unde vei dormi şi 
dulapul unde îți vei ţine hainele. Ia-ţi bagajul cu tine. Aceasta 
este camera ta, spuse arătându-i un hol sub scări. Ai un pat 
bun aici şi îţi voi schimba cearşafurile o dată pe lună. Acest 
raft de sus, spuse ea deschizând un dulap care era între 
bucătărie şi scări, este pentru hainele tale. Poţi să te speli în 
bucătărie, îți voi da un prosop curat o dată la două săptămâni. 
Îţi voi arăta unde să-l pui. Săpun vei găsi întotdeauna pe 
chiuvetă. Despachetează-ţi hainele şi hai cu mine în bucătărie. 

Tom era prea surprins pentru a mai putea spune ceva. 
El era obişnuit cu mâncare nu foarte bună şi un pat tare, dar 
nu mâncase niciodată o pâine atât de rea şi nu dormise 
niciodată pe hol, sub scări. 

Îşi termină repede de aranjat hainele şi merse la 
domnişoara Pringle care mătura în brutărie. 

— Astăzi este ziua când fac curăţenie, spuse ea când îl 
văzu intrând. la găleata, mergi de scoate apă şi să te văd la 
treabă. 

Tom umplu găleata şi începu să frece podeaua pentru 
prima dată în viaţa lui. Lucrul acesta i se păru destul de greu, 
pentru că stăpâna lui era greu de mulţumit. Prima dată ţinuse 
peria invers, apoi udase prea tare podeaua, săpunul se înmuie 
pentru că-l ţinuse prea mult în apă; în cele din urmă plânse 
înăbuşit. 

După ce-l urmări un timp, domnişoara Pringle începu 
să spele bolurile din vitrină. 

— Acestea sunt dulciurile, spuse ea arătându-i-le. Îţi 
repet iarăşi: dacă vei lua doar una singură, vei ajunge direct la 
poliție. 

Tom munci mult la podea. Apoi i se spuse să măture 
scările. 

— Trebuie frecate cu peria o dată pe lună, spuse 
stăpâna. 

Băiatului îi fu dificil să măture, deoarece mătura era 
prea mare pentru el. Lucra din greu, iar când ajunse sus, uşa 
se deschise şi apăru o fetiţă cu un ceainic. Era Annie Newton, 
care, amintindu-şi de la mama Crampton despre Tom şi 
văzându-l cu mătura în mână, îi spuse: 

— Ce mai faci? Sper că vom fi buni prieteni. 

Inima lui Tom se înmuie când auzi cuvintele lui 
Annie. Ea era foarte drăguță şi vorbea cu el de parcă îl 
cunoştea de mult. Îi răspunse cu foarte mare amabilitate: 

— Mulţumesc, domnişoară. Pot să vă umplu ceainicul? 
Apa nu e prea caldă, dar dacă doreşti ţi-o pot aduce eu când e 
gata. 

Domnişoara Pringle venise să vadă ce face Tom, aşa 
că Annie se gândi că ar fi mai bine dacă ar umple ea 
ceainicul. 

— O, eşti tu, domnişoară Annie. Cred că ai venit după 
apa caldă, spuse femeia. Acesta este noul meu băiat; nu e el 
prea harnic, dar cu siguranță se va schimba. Cum se simte 
tatăl tău în dimineaţa aceasta? 

— Destul de bine, spuse fata. 

După ce-şi umplu ceainicul, fata trecu pe lângă Tom şi 
îi zâmbi, iar el o lăsă să treacă. 

„Voi face orice pentru tine”, se gândi băiatul. „Ce 
ciudat, de când sunt în Dixtown am văzut deja cât de rău sunt 
tratate unele persoane şi nu cred că eu m-am purtat aşa de rău 
vreodată cu bunica mea. Cu siguranţă nu aş fi luat barca lui 
Harry, dacă nu ar fi fost Dick cu mine.” Tom îşi aduse aminte 
de biata pisică şi de moartea ei îngrozitoare. Era atât de 
adâncit în gândurile sale, încât nu o auzi pe stăpâna lui 
venind. Ea începu să-l zgâlțâie. 

— Aşa nu mai merge. În viaţa mea nu am întâlnit un 
băiat atât de puturos. 

Tom se înroşi şi se apucă din nou de treabă şi nu se 
opri decât după ce termină. 

— Ce mai trebuie să fac? întrebă el. 

— Du pâinea. la coşul de pe raft. Sunt patru familii la 
care trimit pâine. Cei care stau în casa cea mare iau şase 
pâini. Domnişoara Richards ce stă pe strada principală ia trei 
pâini; domnul Johnson, măcelarul, ia trei, iar domnul Smart, 
băcanul, ia tot trei. Ține minte, nu admit să te joci pe stradă şi 
trebuie să ajungi într-o jumătate de oră. 

Tom o luă în pas alergător şi dădu cele şase pâini la 
casa cea mare. „Azi nu voi întârzia”, murmură el în timp ce se 
îndrepta spre strada principală. Dar cu toții ştim că nu-şi ţinea 
niciodată promisiunea. Nu ajunse foarte departe şi văzu nişte 
băieţi jucând un joc cu bile, apoi un marinar ce ducea o barcă 
de jucărie şi, deşi se grăbi, întârzie totuşi cinci minute. 

Domnişoara Pringle nu comentă nimic, iar Tom crezu 
că scapă de pedeapsă, dar când veni timpul prânzului, i se 
spuse că va avea pâine uscată şi apă, iar ea va servi costiţă. 

Obişnuia să-i pedepsească astfel pe băieţii ei, pentru 
că aceasta o ajuta pe ea să-şi salveze proviziile şi îi învăţa pe 
băieţi să nu-i calce poruncile. Dacă vor face lucrul acesta, vor 
fi pedepsiţi — nu li se va da mâncare. 

Băiatul se simţi jignit. Îi promisese că se va schimba, 
dacă şi ea se va purta mai frumos cu el, dar faptul că nu i s-a 
dat decât o parte din prânz îl făcu şi mai rebel. 

— Ia coşul şi umple-l cu merele care au căzut, spuse ea 
mai târziu. 

Tom nu era prea fericit şi nici nu dorea să asculte. „Ce 
lucru dezgustător”, bombăni el ieşind în grădină. „Voi mânca 
câteva mere.” 

Culese merele care erau împrăştiate peste tot şi, în 
acelaşi timp, mâncă cât de repede putu. În faţa mărului era un 
piersic. „Ce bine arată! Sunt sigur că dacă ea se purta frumos 

cu mine n-aş fi luat decât una”, se gândi Tom. Făcu câţiva 
paşi şi luă piersica cea mai mare. O puse imediat în buzunarul 
său şi era gata să o mănânce în spatele unei tufe, când o auzi 
pe stăpâna lui strigându-l. 

„Cred că m-a văzut de la fereastră”, îşi spuse el. „Ba 
nu”, adăugă el, pentru că domnişoara Pringle vorbea cu o 
doamnă. 

Era doamna Wyvil, care locuia în casa cea mare şi 
venise să cumpere fructe. Ea se uită în coşul lui Tom şi îi 
dădu domnişoarei Pringle doi şilingi pentru fructe. Doamna 
acceptă şi Tom trebui să ducă coşul, dar, înainte de aceasta, 
ascunse piersica în dulapul său în timp ce trecu pe lângă scări. 

În restul zilei săpă cartofi şi culese buruienele de pe 
cărare. Tom se bucură când avu o pauză pentru un sfert de 
oră. Se aşeză jos, în bucătărie, şi îşi bău ceaiul până când 
ceasul bătu şi un sfert. 

— La opt şi zece poţi lăsa lucrul ca să vii să mănânci 
supă, se auzi glasul stăpânei. 

După ce au terminat masa, domnişoara Pringle spuse: 

— Te rog să-mi citeşti un capitol din Biblie, Tom. Dar 
înainte de a începe, spune-mi pe cuvântul tău de onoare: ai 
mâncat vreun măr? 

— Nu, domnişoară Pringle. 

— Te cred. Acum citeşte-mi capitolul 20 din cartea 
Exod. 

Tom avu mustrări de conştiinţă. La urma urmei, 
domnişoara Pringle se dovedise a fi o persoană bună, pentru 
că ea l-a crezut pe cuvânt. Mustrările de conştiinţă mai 
reapărură în momentul în care citi poruncile şi mai ales atunci 
când citi „să nu furi”. Piersica nu era oare în dulapul său? 

— Ai zece minute să te pregăteşti pentru culcare, zise 
domnişoara Pringle. Să nu întârzii! 

Băiatul avu grijă să ia piersica şi să o pună sub pernă, 
pentru ca domnişoara Pringle să nu o vadă, în cazul în care ar 
lua ceva din dulap. Când rămase singur, o mâncă, dar nu se 

putu bucura de ea, deoarece cuvintele pe care le citise îi 
reveneau mereu în minte. „Să nu furi”, îi stăruia în minte şi 
parcă piersica şi pisica bunicii erau prezente în visele lui, 
astfel că, atunci când adormi, avu coşmaruri, iar dimineaţa, 
când se trezi, se simţi obosit şi trist. 

UNICA Gillies nu-şi duse la îndeplinire 

intenţiile, adică nu se duse la fiul ei ca să-l 

pârască pe Tom, deoarece ajunse prea târziu 
din Dixtown. Se hotărî să nu mai aibă încredere în vecini, 
pentru că a trebuit să aştepte la adăpost o jumătate de oră 
până ce s-a întors pescarul cu soţia lui. Trebuiau să se 
întâlnească la o anumită oră, însă cei doi nu s-au ţinut de 
cuvânt. Nu dorea să plece să-i caute, pentru că se putea 
întâmpla să rămână în Dixtown. Şi-ar fi dorit să se 
încălzească cu o ceaşcă de ceai pentru că, deşi era încă 
august, bătea un vânt aspru, şi, la şaptezeci şi şapte de ani, 
suporta greu gerul rece al nopţii. 

Portul nu l-au părăsit însă decât după apusul soarelui, 
iar pe la jumătatea drumului, a început să bată un vânt atât de 
puternic, încât barca abia se putea mişca. Pescarul era un om 
în vârstă şi reuşea cu greu să vâslească. 

Bunica fu foarte bucuroasă să ajungă acasă. Găsi 
fereastra casei pe jumătate deschisă, aşa cum o lăsase. Pe aici 
putea intra Tabby, dacă dorea să stea în casă. Se grăbi să-şi 
facă focul şi să încălzească apă. După ce bău o cană de ceai şi 
mâncă o felie de pâine cu unt, se simţi mai bine. 

— Mă întreb unde e Tabby? zise ea cu voce tare, pentru 
că obişnuia acest lucru. Nu trebuia să o las să plece înainte de 
a-şi bea laptele. Tabby, Tabby! strigă ea la fereastră. 

Pentru că pisica nu veni, bătrâna puse bolul cu lapte 
deoparte, îşi spălă cana, o aşeză în dulap, apoi se puse în 
fotoliu în faţa focului. 

— Sunt prea obosită, zise ea încetişor. Nu voi mai avea 
încredere în vecini. Harry şi Will ştiu să vâslească şi nu va 
trebui să stau aşteptând câteva ore. 

Înainte de a se duce la culcare, deschise fereastra 
puţin, doar pentru a putea intra Tabby, dar văzu că afară 
plouă. 

— Ah, tocmai a început să plouă! Tabby urăşte ploaia, 
cu siguranţă va veni acum. Voi aştepta câteva minute şi apoi 
o să închid fereastra, ca să nu intre ploaia. Tabby o să 
miorlăie, iar eu o voi auzi. 

Se aşeză din nou în fotoliu şi adormi. Când se trezi, 
focul era stins de mult, iar ceasul arăta ora unsprezece. Se 
ridică, luă nişte chibrituri şi aprinse lumânarea, deschise 
fereastra aşteptându-se s-o găsească pe Tabby. Rămase 
surprinsă că nu era acolo, dar nu-i trecu prin minte că pisicii i 
se întâmplase ceva grav. 

— Cu siguranţă va veni dimineaţa. Voi lăsa fereastra 
aşa cum o las de obicei când ea e afară. 

Bunica Gillies se trezi devreme şi primul lucru la care 
se gândi fu Tabby. Când văzu că nu e de găsit, începu să se 
îngrijoreze. 

— Sunt sigură că am văzut-o lângă țărm când am plecat 
cu barca. Ah! Şi Tom era acolo, dar ştiu că nu s-a atins de ea. 

Se tot întreba pe unde ar putea fi Tabby, când uşa se 
deschise şi intră nepoata ei, Sally. 

— Bună dimineaţa, bunico. Am venit să văd cum te 
simţi acum după ce a trecut furtuna. Mama l-a luat pe Tom în 
Dixtown şi nu a putut veni ea. S-a gândit că ai avut un drum 
rău ieri. 

— Da, aşa e. Cum era ochiul lui Tom? 

— Era mult mai bine. Cum te simţi? 

— Ce a făcut ieri Tom? întrebă bătrâna, fără a ţine cont 
de întrebarea lui Sally. L-am văzut ieri pe stânci atunci când 
am plecat. 

— A spus că te-a întâlnit. A stat acasă toată ziua. Nu 
era în apele lui. 

Bunica se simţi mai bine. Nu-şi putea imagina că Tom 
i-ar fi făcut ceva rău lui Tabby. Se bucură că acesta stătuse 
acasă aproape toată ziua. Nu-l putea suspecta că i-ar fi făcut 
ceva lui Tabby imediat după plecarea ei. 

— Cum te simţi, bunico? întrebă din nou Sally. Nu prea 
eşti tu însăţi. Mama se temea că furtuna te va supăra. 

— Nu, copilul meu, adevărul e că Tabby nu a fost 
acasă toată noaptea şi mi-e cam greu fără ea. 

— Dar de multe ori e plecată. 

— Nu şi dacă plouă. Nu stă niciodată udă. 

— Poate va veni mai târziu. Aşteaptă micul dejun. Să 
mă duc să o caut? 

— Du-te să vezi şi treci pe la mine înainte de a pleca 
acasă. 

Sally plecă, se întâlni cu câţiva oameni pe care îi 
întrebă dacă nu văzuseră cumva pisica. Tabby era foarte 
cunoscută pe insulă. Era pe punctul de a merge la bunica ei 
să-i spună că nu a găsit-o, dar se hotărî să meargă pe țărm să 
vadă dacă nu e acolo. Era mareea şi poate Tabby se afla pe 
acolo, încercând să prindă raci mici. 

Nu trebui să meargă foarte mult pentru a ajunge la 
țărm. Începu să strige: „Tabby! Tabby!”. În timp ce mergea, 
trecu pe lângă o văgăună şi ceva îi atrase atenţia. Se îndreptă 
într-acolo spre a cerceta mai bine. Normal că nu se aştepta s-o 
găsească pe Tabby. Ea descoperi corpul unei pisici ce fusese 
victima unui animal de pradă, deoarece avea o gaură în spate 
şi îi lipsea o jumătate de coadă. În timp ce se uita îngrozită la 
acel corp, un rac mare plecă de acolo, ca şi cum ar fi fost 

deranjat, şi încercă să se ascundă în altă parte. Era evident 
faptul că biata pisică fusese victima unui accident. „Ce-i voi 
spune bunicii? Cine va duce pisica acasă la ea? Eu în nici un 
caz” se gândi ea. „Oh, ce să fac?” 

Se aşeză lângă pisică, dar nu îndrăzni să o atingă. 
Continua să repete: „Ce va spune bunica?”. 

Auzi un fluierat. Era Dick Potter care mergea la 
cariere. 

— O, Dick! Vino până aici, spuse Sally. Tabby e 
moartă, e îngrozitor. 

Băiatul sări peste nişte stânci şi veni lângă ea. 

— Ce s-a întâmplat? 

— Uite! Uite! spuse Sally arătând pisica. 

-E doar o pisică moartă. Nu e un lucru prea 
neobişnuit şi sunt sigur că racii au venit să o mănânce. 

— Dar e Tabby, pisica bunicii, şi nu pot să o ating. 
Arată îngrozitor. Nu ştiu cum va reacționa bunica când o va 
vedea. Va suferi mult. 

— Dacă vrei, pot să o duc eu până la bunica ta, dar tu 
trebuie să o anunţi că vin cu. 

— Poate ar fi mai bine să vii cu mine şi să mă ajuţi să-i 
spun. 

— Nici să nu te gândeşti! Doar pentru o pisică? spuse 
Dick cu dispreţ. 

— E un lucru foarte important pentru bunica! Îţi voi 
rămâne datoare dacă o vei duce pe Tabby acasă la ea, spuse 
fata cu blândeţe. 

Dick luă pisica cu un băț şi, ţinând-o de coada ce-i 
mai rămăsese, o duse până la casa bunicii. 

Bunica stătea în faţa uşii aşteptând-o pe Sally. Nu 
observase că în spatele ei era Dick. 

— Ai găsit-o? 

— Da, bunico, spuse ea îngrijorată. 


51 


Pisica moartă 


— Unde este? întrebă bătrâna Gillies, făcând câţiva 
paşi spre Sally. Abia atunci îl văzu pe Dick ducând pisica 
moartă. 

— Ce băiat rău eşti! strigă ea. De ce mi-ai omorât 
pisica? Te voi pedepsi pentru asta! 

-Un mod plăcut de a-mi mulţumi, spuse Dick 
aruncând pisica. Poţi să o îngropi singură, nu te voi ajuta. 

În timp ce pleca, Sally spuse: 

— N-a omorât-o Dick, bunico. Tabby a căzut de pe 
stânci în mare. Am găsit-o pe țărm şi racii o mâncau. 

— Tabby a căzut, desigur! Dar se ţinea foarte bine pe 
picioare. O, biata mea pisică! 

Bunica începu să plângă. 

Oricât de rău putea fi Dick, acestuia îi fu milă de 
bătrână. 

— Ştiu că nu sunt bun de nimic, spuse el, dar nu eu am 
omorât-o pe Tabby pentru a mă distra. 

— Trebuie să-l crezi, zise Sally. Tabby a căzut de pe 
stânci. 

— Mai bine nu plecam ieri, toate lucrurile mi-au mers 
rău. Cred că a făcut un salt şi a căzut. Dacă ştiam că se va 
întâmpla aşa ceva, o închideam. Întotdeauna mergea în 
locurile cele mai periculoase. Of! Nu ştiu ce mă voi face fără 
ea. 

Sally încercă să o liniştească pe bunica ei, dar lui Dick 
îi trecu mila şi spuse: 

— Eu mă duc la lucru. 

— Am crezut că mă vei ajuta să o îngrop şi acum pleci? 
De ce nu stai să-mi sapi o groapă? întrebă bunica. 

— Bine, nu am nimic împotrivă. Unde este un hârleţ? 

— Îi aduc eu unul, răspunse Sally. 

— Nu-mi vine să mă despart de ea, zise bunica 
încercând să adune rămăşiţele pisicii, în timp ce Dick săpa 
groapa. 

— Îţi voi aduce altă pisică, spuse Sally cu blândeţe. 
Sunt foarte multe pisici, trebuie doar să ceri. 

— Dar nici una nu va fi aşa de credincioasă cum a fost 
Tabby. 

Groapa fu săpată în grădinuța din spatele casei. 
Bunica se uită la Dick, până ce acesta termină de pus tot 
pământul peste rămăşiţele lui Tabby. 

— Uite doi penny pentru tine şi mulțumesc. 

De felul lui, Dick nu era prea generos, astfel că nu 
refuză oferta bunicii; puse banii în buzunar şi plecă la muncă. 

— Poţi să pleci acasă. Prefer să rămân singură. 

Ziua fu lungă pentru biata femeie; vărsă multe lacrimi 
pentru Tabby, iar dacă Tom ar fi luat parte la durerea ei, s-ar 
fi simţit mizerabil. 

Doamna Gillies şi fiul ei auziră şi ei vestea 
îngrozitoare de la Sally şi merseră la bunica să vadă cum se 
simte. 

— Îţi voi găsi eu o pisică, bunico, zise Harry înainte de 
a pleca. Nu te mai nelinişti. 

— Deocamdată nu vreau nici una, răspunse ea. 

— Mai bine o lăsăm pe bunica singură, spuse domnul 
Gillies. Să nu încercăm să-i aducem altă pisică când abia a 
pierdut-o pe Tabby. E mai bine să stea un timp fără pisică. 

„Voi împodobi mormântul lui Tabby mâine” fu 
ultimul gând al bunicii înainte de a adormi. Trebuie să mai 
spunem că nu după multe zile, mormântul era plin de cochilii 
de scoici şi melci de mare, iar în mijloc era plantată o floare, 
care o costase pe bunica un şiling; pentru ea însă nu mai 
contau banii şi nici sacrificiul făcut pentru Tabby. 

Duminica la domnișoara Pringle 


RA duminică dimineaţa şi Tom credea că nu 

va mai veni niciodată ora şapte. Se spălă şi se 

îmbrăcă la ora cinci, dar nu îndrăzni să 
deschidă obloanele, pentru că astfel i se ordonase, şi aşteptă 
în bucătărie. 

Domnişoara Pringle era foarte punctuală şi, după ce-i 
spuse bună dimineaţa lui Tom, îi ceru să deschidă obloanele 
şi să tragă zăvorul. Apoi îl trimise după o găleată cu apă. 

— Sunt foarte norocoasă, zise domnişoara Pringle. În 
timp ce mulți din Dixtown trebuie să meargă la izvorul din 
centrul oraşului, eu am fântâna mea plină cu apă. 

Acest amănunt nu-l prea interesă pe Tom. „Nu cred că 
voi rezista prea mult aici”, se gândi Tom mişcând găleata 
dintr-o parte în alta. „Am nevoie de aer proaspăt şi aici nu 
prea am de unde să-l iau.” 

Uitându-se la flori, în lumina răsăritului, Tom îşi simţi 
sufletul inundat de bucurie. „Ce minunată trebuie să fie insula 
Norton astăzi! Ce mi-ar mai plăcea să mă uit la ea 
după-amiază”, gândi băiatul. „Ce prost, foarte prost am fost 
că nu mi-am găsit nimic de lucru pe lângă casă. Îmi va fi 

foarte dor de ei. Mă întreb, oare sunt mai rău decât alți 
băieţi?” 

— Grăbeşte-te, Tom, strigă cu o voce ascuţită 
domnişoara Pringle. 

Băiatul începu să scoată apa, la început ea veni mai 
încet şi, înainte de a reuşi să umple găleata, se opri de tot. 
Tom mai pompă apa pentru câteva minute, dar nu mai reuşi 
să scoată nici o picătură. „N-are nici un rost să mai încerc. 
Trebuie să mă duc să-i spun ce s-a întâmplat.” 

În timp ce venea spre casă, găsi un măr pe cărare şi 
începu să-l mănânce. 

— Ce ai aruncat acum când ai intrat? 

— O bucată de măr, răspunse Tom. 

— Cum de îndrăzneşti să-mi atingi fructele? 

— Era unul bun doar pentru porci, domnişoară Pringle. 

— Rău sau bun, trebuie să mă asculți. Te voi pedepsi 
pentru asta. De ce nu ai umplut găleata? 

— Nu mai este apă în fântână, spuse Tom cu răutate. 

— Nu te cred, nu ai scos aşa cum trebuie. 

— Ba da. Mai bine te-ai duce să scoţi chiar tu apă. 

— Vorbeşte frumos, Tom. După ce vei umple oala, să 
vii la mine, pentru că vreau să mă uit la tine în timp ce scoţi 
apă. 

Tom făcu ce i se spuse, dar nu cu plăcere. În timp ce 
mergea spre fântână domnişoara Pringle se opri sub piersic şi 
începu să numere fructele. 

— Lipseşte una, spuse ea supărată. Tom, tu ai luat-o. 

— Să presupunem că nu am luat-o eu, domnişoară 
Pringle. 

— Al luat-o sau nu, domnule? 

— Nu, domnişoară Pringle, răspunse Tom în timp ce se 
îndrepta spre ea. 

„Mai bine nu îl angajam, e mai rău decât alţi băieți şi e 
mult mai greu de lucrat cu el”, se gândi domnişoara. 

— Acum, Tom, scoate apă! 


55 


Duminica la domnișoara Pringle 


Băiatul pompă din nou, dar rezultatul fu acelaşi. 
Femeia se gândi că va trebui să facă şi ea ce fac şi ceilalți, şi 
anume să aducă apă de la izvorul din centru. 

— Tom, trebuie să fii foarte atent cu apa, pentru că nu 
vreau să mergem azi după apă. Nu vreau să chicotească 
vecinii că eu mă duc duminica după apă. Astăzi îţi vei spăla 
doar mâinile, iar domnişoara Newton va trebui să plătească 
pentru ea. Acum, hai să luăm micul dejun. 

Domnişoara Pringle tocmai terminase de făcut 
budinca, când Annie veni în bucătărie. Ea le spuse bună 
dimineaţa, adăugând ceva despre vremea frumoasă de afară. 

— Am foarte mari probleme, spuse domnişoara Pringle 
fără a răspunde la salut. 

— Ce s-a întâmplat? 

— Nu mai este apă în fântână, domnişoară Annie. 

— Dar cu o primăvară atât de frumoasă nu trebuie să 
vă faceţi nici un fel de probleme, spuse cu blândeţe fata. 

— Eşti la fel ca toţi ceilalți copii, domnişoară Newton, 
crezi că apa de la izvorul public e la fel cu cea de acasă. Vei 
vedea că am dreptate, pentru că nu mai este apă pentru spălat. 
Am doar pentru ceai. 

— Cred că voi avea nevoie de mai multă apă. Tata 
trebuie să se spele pe ochi cu apă caldă. 

— Nu mai am, domnişoară Annie, dar mâine va fi 
destulă. 

— Dar puteți cere puţină apă de la o vecină, 
domnişoară Pringle. Doamna Wilkins umple întotdeauna un 
butoi cu apă de sâmbătă pentru duminică. 

— Mă surprinzi, domnişoară. Doar nu vrei să mă 
înjosesc să cer apă de la vecini? 

— Nu trebuie să vă fie ruşine, spuse Annie, dar dacă nu 
doriţi să mergeţi dumneavoastră după apă, mă pot duce eu. 
Bietul meu tată are nevoie de apă caldă pentru ochi. 

— Doriţi să merg la izvor să aduc un ulcior cu apă? 
întrebă Tom dintr-o dată. 

— Thomas, spuse cu mânie domnişoara Pringle. Nu 
obişnuiesc să-l trimit duminică după apă pe ucenicul meu. 

— Mulţumesc mult pentru ajutorul oferit, răspunse 
Annie. Mă voi descurca eu cumva. 

Era pe la jumătatea scărilor, când, în mintea ei încolţi 
o idee, astfel că se întoarse din nou. 

— Dacă vei veni după prânz şi vei bate la uşă, Tom, îţi 
voi putea da o carte şi vei face cunoştinţă cu tatăl meu. 

— Mulţumesc, domnişoară. 

Domnişoara Pringle obişnuia să meargă la biserică în 
Annerly, care se afla la o milă şi jumătate distanță. Drumul 
trecea printre dealuri, iar peisajul era minunat, aşa că Tom 
abia reuşea să se abţină să nu culeagă flori de câmp şi să 
alerge după bondari şi fluturi. 

Atenţia lui era mereu atrasă de alte lucruri în timp ce 
stătea în biserică, lângă stăpâna sa, până când nişte cuvinte îi 
captară atenţia: „Să nu furi!”. Aceste cuvinte avură un efect 
extraordinar asupra lui şi, într-o clipă, tot sângele îi năvăli în 
obraji. După aceasta nu se putu gândi decât la bunica lui şi la 
pisica pe care o pierduse. Se întrebă ce făcea oare bunica lui 
şi cum îşi petrecea duminica fără pisica ei dragă. Gândindu-se 
la ea, deveni din ce în ce mai neliniştit şi începu să dea din 
picioare, dar se opri în momentul în care domnişoara Pringle 
îl ghionti. 

Pe drumul spre casă uită de toate aceste lucruri, pentru 
că vremea era atât de plăcută şi îl îmbia la bucurie. Se hotărî 
să urce la turnul de pe deal pentru a se uita la insula Norton. 
Nu-şi dădea seama ce se întâmpla cu el — dar un lucru era 
sigur: îi era dor de oamenii de pe insulă, sentiment pe care 
nu-l mai avusese niciodată. Dorea atât de mult să îi vadă şi, 
deşi dormise doar o noapte în Dixtown, lui i se păru că 
trecuseră mult mai multe. 

Domnişoara Pringle prăjise o bucată de carne de oaie 
cu o zi înainte pentru a fi rece duminică. Lui Tom îi era foarte 
foame şi era fericit gândindu-se că prânzul va fi mult mai 

bogat. O ajută pe stăpână să pună masa, se aşeză la locul său, 
întrebându-se de ce stăpâna lui pusese o bucată de slănină în 
faţa lui; îşi dădu însă repede seama de ce. 

După ce domnişoara Pringle şi-a luat o bucată mare de 
carne de oaie, zise cu o voce gravă: 

— Tu mi-ai furat merele, Thomas, chiar dacă eu ţi-am 
ordonat să nu le iei, de aceea nu mănânci carne ci slănină. 
Altă dată vei mânca doar pâine şi apă. 

Băiatul se pregătea să vorbească urât, când o voce din 
interiorul său îi spuse: „Meriţi pedeapsa, adu-ţi aminte că ai 
furat şi o piersică şi ai negat acest lucru”. Aşa că tăcu. 

— Ai timp liber până la opt şi jumătate, îi zise 
domnişoara, după ce terminară prânzul. Aş dori ca să mergi 
afară mai repede. 

— Pot să o văd mai întâi pe domnişoara Annie? 

— Cred că ea te aşteaptă deja, dar să nu stai prea mult, 
pentru că eu te voi aştepta. 

— Închid uşa după ce ies afară, îi zise băiatul. 

— Nu cumva să faci aşa ceva. Nu-ţi permit să neglijezi 
casa când eu sunt în camera mea. Pleacă mai repede sus şi să 
nu stai mai mult de cinci minute. 

Tom bătu la uşa domnului Newton. Îi deschise Annie. 

— Intră, spuse ea. Tata ar dori să te cunoască. 

Toţi trei erau prinşi în conversaţie, când un ciocănit în 
uşă îi trezi. 

— Cât timp mai trebuie să te aştept, Tom? 

— Nu mai pot sta, spuse băiatul ridicându-se. 

— Cum îți vei petrece după-amiaza? întrebă fata. 

— Nu prea ştiu, domnişoară, dar doresc să merg să văd 
insula Norton. 

— Uite o carte. Promiţi că o vei citi? 

— Da, domnişoară, aşa voi face. 

— Titlul ei este „Vino la Isus”. Ia-ţi Biblia şi uită-te la 
versetele care sunt în carte şi într-o zi îmi vei spune dacă L-ai 
acceptat pe Isus în inima ta. 

Tom nu avea o Biblie proprie, dar nu dorea să-i spună 
acest lucru noii lui prietene, aşa că luă cartea cu strângere de 
inimă Şi spuse: 

— La revedere! 

— Ai stat prea mult la discuţie. Eu urăsc bârfele. 

Acestea fură cuvintele pe care le zise domnişoara 
Pringle când Tom intră în bucătărie. 

— Au trecut patru minute de când am bătut eu la uşă. 

— Sunt gata de plecare, spuse Tom punându-și şapca în 
cap. 

Domnişoara Pringle îl urmă până la uşa din faţă, pe 
care o încuie imediat ce băiatul ieşi. Se duse în dormitorul ei, 
ştiind că nu o va deranja nimeni în următoarele două ore. Nu 
avea nici un vizitator duminică după-amiază, iar chiriaşi ei 
nu o deranjau între orele trei şi cinci. 

În tot timpul acesta ea nu citea, nu se ruga, nici nu 
dormea — stătea şi îşi număra averea. Îi atingea uşor, pentru ca 
domnul Newton şi Annie să nu audă vreun zgomot, dar îi 
atingea cu bucurie, pentru că atunci când îi vedea, nimic nu 
mai conta pentru ea. Trăia doar ca să adune bani uitând că 
Dumnezeu îi va spune într-o zi: „Nebunule! Chiar în noaptea 
aceasta ţi se va cere înapoi sufletul; şi lucrurile pe care le-ai 
pregătit, ale cui vor fi?” 

Tom mergea încet, uitându-se mereu printre stâlpii de 
oţel, pentru a vedea cât mai bine golful. Când ajunse la poarta 
care ducea spre stânci, se aşeză preţ de câteva minute şi 
scoase cartea. Citind din ea, cuvintele îi captară atenţia: 
„Dacă nu vii la Isus cât eşti tânăr, cu siguranţă nu vei veni 
niciodată. Obiceiurile rele vor pune lanţuri în jurul tău, care te 
vor strânge tot mai mult pe zi ce trece. În timp ce stai, satana 
lucrează. El se ocupă de noduri. Tu eşti în mâna lui şi face ca 
funiile din jurul tău să fie din ce în ce mai groase, 
transformându-le în lanţuri. De fiecare dată când faci un 
păcat, el face un nod în jurul tău”. 

Tom putea citi foarte bine şi nu era un băiat cu mintea 
leneşă. „Cred că satan a făcut un nod atunci când am luat 
piersica, altul când am mâncat merele şi nu mai ştiu câte 
atunci când am omorât pisica bunicii.” Gândurile de felul 
acesta îi invadau mintea. 

Citi primul capitol, unde era scris: „Tu, care eşti tânăr, 
vino.” „E foarte uşor să scrii în carte”, murmură Tom, „dar nu 
e aşa. Am citit şi recitit capitolul cât am stat pe deal. Tare 
mult mi-ar plăcea să am o Biblie a mea. Cred că îmi voi 
cumpăra una”. Merse până la casa mamei Crampton, care îl 
strigă, întrebându-l unde merge. 

— La turnul de pe deal. 

— Nu ai dori să serveşti ceaiul cu mine şi apoi să mergi 
acolo? întrebă ea. 

Faţa lui Tom se lumină de plăcere. 

Bătrâna şi băiatul deveniră imediat prieteni. Tom îi 
povesti despre felul în care se comporta când era pe insulă, 
cât de rău fusese cu fraţii săi, cât de des îşi supăra părinţii şi îi 
arătă cartea pe care o avea şi ceea ce citise. Nu avu curajul 
să-i spună toate relele înfăptuite. 

Mama Crampton vorbea direct cu el, iar Tom asculta 
cu mult interes. Îi spuse că, până ce nu-şi cere iertare, 
lanţurile păcatului se vor strânge tot mai tare în jurul lui. Dar 
învățase un lucru foarte important — era Cineva lângă el, care 
îi va da putere să se roage şi va fi gata să-l ajute, dacă va 
spune: „Tată, am păcătuit împotriva cerului şi împotriva Ta”. 

— La revedere, băiatule, spuse mama Crampton la 
plecarea lui. Vino duminica viitoare şi, în loc să mergi la turn, 
să vii cu mine la casa lui Dumnezeu. Nu-l lăsa pe satan să mai 
lege noduri în jurul tău în săptămâna aceasta, încearcă să 
desfaci vechile noduri, pe care satan le-a legat de-a lungul 
anilor, prin rugăciune. Roagă-te plin de credinţă şi răspunsul 
va veni. 

„Cât de mult îmi doresc să am curajul să-i spun ei 
toate”, se gândi Tom în timp ce se aşeză pe iarba de lângă 

turn. „Ar fi trebuit să mă simt bine că am venit aici, dar mă 
simt îngrozitor.” 

Tom are veşti de acasă 


OM, trebuie să te duci să aduci nişte apă, 

spuse domnişoara Pringle. E foarte neplăcut 

că am ajuns să facem aşa ceva. la două găleți 
şi umple-le. 

Tom fu imediat gata de plecare, pentru că dorea ca apa 
să fie fierbinte atunci când domnul Newton o va cere. Strada 
era plină cu izvoare. Apa era adusă la suprafaţă prin nişte 
conducte, scurgându-se prin nişte trunchiuri de copaci 
cioplite. Izvorul se afla lângă nişte smochini. 

Tom avea de mers trei minute până la izvor. În timp 
ce ieşea din curte, o văzu pe mama lui venind înspre el. După 
ce băiatul îi povesti ce se întâmplase cu fântâna stăpânei şi 
unde se ducea, ea îl întrebă cum se descurcă. 

Tânărul îi povesti totul fără să omită ceva, din 
momentul în care intrase acolo, dar aştepta tot timpul să vadă 
dacă mama lui îi va spune ceva despre pisica bunicii. Au mers 
împreună până la izvor şi au tot vorbit. Când au ajuns, au 
văzut că mai erau şi alte persoane acolo. 

— Trebuie să ai răbdare, îi spuse mama. Nu pot să mai 
stau cu tine, pentru că vreau să vând peştii cât mai repede. Nu 
voi mai veni în oraş până sâmbătă pentru că băieţii sunt 

plecaţi, iar eu am multă treabă acasă. Nu mai am nimic să-ţi 
spun. Ooo, ba da, am. Am fost aşa de atentă la tot ce mi-ai 
spus încât am uitat. Bunica şi-a pierdut pisica. 

— Şi-a pierdut pisica?! Ce vrei să spui? întrebă Tom, 
încercând din răsputeri să fie calm şi se opri să ia o găleată pe 
care o lovise, pentru că simţea nevoia de a face ceva. 

— Vreau să spun că Tabby a murit, dar cum a ajuns 
biata să cadă în mare, nimeni nu poate şti. Sally crede că a 
căzut de pe stânci şi racii au atacat-o, pentru că pisica avea o 
gaură mare şi din ea a ieşit un rac. 

— Cum de a văzut Sally pisica? 

— A mers la bunica să vadă ce mai face după cea 
trecut furtuna. A găsit-o foarte tristă, pentru că Tabby nu 
venise acasă, iar Sally s-a dus să o caute. A descoperit-o pe 
țărm şi Dick a ajutat-o să o ducă la bunica şi să o îngroape. 
Bunica a spus că nu va mai avea nici o pisică. Nu pot să mai 
stau. La revedere, Tom. 

Băiatul se simţi uşurat după plecarea mamei, pentru că 
secretul lui era bine păstrat. Apoi gândul îi zbură la noduri. 
Nu trebuia să scape de păcat încercând să-l ascundă, pentru că 
oricât va încerca, nu-l va putea ascunde de Dumnezeu. Era 
atât de preocupat de gândurile lui, încât nu-şi dădu seama că 
rămăsese singur la izvor. Umplu repede găleţile şi se grăbi, 
iar când Annie cobori să ia apa, aceasta fierbea deja. 

După-amiază, domnişoara Pringle îi ordonă să ia un 
coş şi să se ducă să culeagă mure de pe dealurile Windmill 
Lane, pentru că auzise că acolo sunt foarte multe. 

— Poţi să mergi să culegi; merele au început să cadă şi 
va ieşi o dulceaţă foarte bună dacă le vom amesteca cu mure. 

Lui Tom îi plăcu acest lucru, dar, de îndată ce ieşi pe 
poartă, un fluierat cunoscut îl făcu să se oprească şi să se 
întoarcă. Îl văzu pe Dick Potter care se afla foarte aproape de 
el. 

— De ce ai venit în Dixtown? întrebă Tom. 

— Pentru că nu am cu cine să mă plimb pe insulă. Nu 
mai lucrez la carieră pentru că m-am certat cu şeful de echipă. 
Tatăl meu a fost foarte nervos şi m-a trimis să-mi caut de 
lucru. Te-am aşteptat aproape o oră până ce ai ieşit tu. Unde 
mergi? 

Tom îi spuse ce are de făcut. 

— Merg cu tine să te ajut, zise Dick. 

În timp ce mergeau spre Windmill Lane, băieţii 
vorbiră despre diverse lucruri, inclusiv despre pisica bunicii. 
Tom îi spuse că-i pare rău de ceea ce i s-a întâmplat bunicii, 
dar nu suflă un cuvânt despre ce ştia el, fericit că ajunseră pe 
deal şi conversaţia se încheie. 

— lată-ne ajunşi, spuse Dick întrerupându-l pe Tom. 
Ce frumoase sunt! Acu” hai la treabă. 

Băieţii umplură repede coşul şi începură să mănânce. 

— Ce vei face? întrebă Tom în timp ce se apropiau de 
casa domnişoarei Pringle. 

— Voi trândăvi toată ziua şi voi împărți cu tine patul la 
noapte. 

— Dar nu poţi. Domnişoara Pringle nu-ţi va da voie. 

— Nici nu vreau să fac asta. Vin la invitaţia ta. 

— Dar eu nu pot să te invit. De ce nu ceri ajutorul 
vreunui prieten cu care lucrezi? 

— Mâine aşa voi face. Hai, te rog, Tom, lasă-mă să 
dorm cu tine doar o noapte. Voi pleca înainte de ivirea 
zorilor. Mi s-a promis de lucru începând de mâine, aşa că e 
doar pentru o noapte. 

— Nu pot să te iau în casă. Domnişoara Pringle încuie 
toate uşile şi cheile sunt întotdeauna la ea în buzunar. 

— Ce prost mai eşti, Tom! Nu pot intra altfel decât pe 
uşă? Cred că e o fereastră în spatele casei. 

— Da, în bucătărie. 

— Unde dormi? 

— Sub scări. E loc doar pentru o persoană. Nu cred că 
vei putea sta acolo, spuse Tom cu voce tristă. 

— Voi reuşi, nu-ţi fă probleme. Acum, Tom, nu fi rău. 
Cred că vei face orice pentru vechiul tău prieten. La fel cum 
şi eu voi face. De mâine voi fi plecat iar pescarul mi-a promis 
că mă va plăti în fiecare zi. Aşa că am nevoie de ajutorul tău 
doar pentru o noapte. 

Dick reuşi să-l convingă. Asta pentru că Tom nu avea 
un caracter foarte puternic, nu avea principii puternice; cedă 
destul de uşor la insistenţele prietenului său. 

— Doar pentru o noapte Dick, spuse Tom. Nu mă 
interesează cum faci, dar trebuie să vii foarte încet, pentru că 
în casă mai sunt şi chiriaşii, iar domnişoara Pringle doarme 
deasupra bucătăriei. Dacă află, mă dă pe mâna poliţiei. 

— Nu te speria, Tom, ai încredere în mine. Voi ciocăni 
în geamul bucătăriei când va bate ceasul ora zece. 

De fapt, Dick îl minţise pe Tom. Nu se certase cu 
domnul Pender, şeful său, şi nici nu intenționa. Nu avea de 
lucru două zile la cariere şi dorea să vadă cum o duce Tom. 
Intenţiona să se întoarcă a doua zi dimineaţa pe insula Norton. 
Tatăl lui Dick nu avea grijă de el, şi mamă nu avea. Mama lui 
vitregă era o femeie foarte bună, dar avea o familie mare de 
hrănit şi nu se interesa dacă fiul ei vitreg era sau nu acasă, 
pentru că nu dorea ca şi copiii ei să fie influenţaţi de 
obiceiurile lui rele. 

Domnişoara Pringle fu mulţumită de coşul plin cu 
mure, dar Tom nu era în apele lui. În timp ce cojea merele, în 
minte îi veniră cuvintele mamei Crampton: „Să nu îl laşi pe 
satan să mai lege noduri în această săptămână.” 

— Ştiu că voi face unul mare diseară, spuse el cu voce 
tare, uitând cât de aproape era stăpâna lui. 

— Nu te-am auzit, Tom, spuse ea. Am ieşit pentru un 
moment afară. Ce ai spus? 

Tom se simţi ridicol. Din fericire, sosi Annie Newton, 
care, auzind voci în bucătărie, veni să-l întrebe pe Tom dacă îi 
plăcea cartea. 

— Destul de mult, mulțumesc că mi-ai dat-o. 

Fiecare jumătate de oră ce trecea îl făcea pe Tom să se 
simtă mizerabil. Ar fi dorit să nu-şi ţină promisiunea, dar ştia 
că Dick ar fi făcut gălăgie. Atunci când ceasul bătu zece fără 
un sfert ieşi din pat şi merse în bucătărie. Nu era fricos din 
fire, dar, pentru că ştia că ceea ce făcea nu e bine, inima 
începu să-i bată cu putere. Un şoarece ronţăia în podea în 
timp ce trecea şi i se făcu atât de frică, încât transpiră. Luna 
lumina puternic, iar umbra lui se reflecta pe perete; începu să 
tremure. În timp ce se îndrepta spre fereastră, îl văzu pe Dick 
cum sări gardul şi se apropie de perete. 

Fereastra fu repede deschisă, iar în câteva clipe Dick 
era în bucătărie. 

— Sunt aşa de fericit că sunt aici, Tom. Atât de fericit! 
Eşti un bun prieten. Lasă-mă să mă duc în pat şi nu uita să mă 
trezeşti devreme. Sunt sigur că voi dormi pentru că sunt foarte 
obosit. 

— Nu ştiu dacă vei încăpea şi tu în patul meu. Abia 
încap eu, şopti Tom. 

— Lasă-mă să stau aici. Podeaua îmi e de ajuns. 
Arată-mi unde dormi tu. 

— Urmează-mă. Vezi să nu faci gălăgie. 

Băieţii merseră pe bâjbâite până la scări. Dick avea o 
cutie cu chibrituri la el şi o lumânare — domnişoara Pringle 
avu grijă ca Tom să nu aibă aşa ceva. 

— Văd că e loc doar pentru o persoană, spuse Dick, 
după ce se uită în holul pe care domnişoara Pringle îl numea 
dormitor. Eu voi sta în bucătărie. Te poţi duce acum la 
culcare, voi veni la tine dacă mă voi trezi eu primul, dar cred 
că voi dormi mai mult decât tine. 

Tom se întoarse la culcare oarecum liniştit. Dick se 
purtase atât de frumos, încât îi părea bine că îl lăsase să vină 
şi credea că nu se va întâmpla nimic rău. Ascultă câteva clipe, 
pentru a se asigura că totul e bine. 

Dick era fericit că se află acolo în casa domnişoarei 
Pringle. Avea unde să doarmă şi îi plăcea sentimentul care îl 

cuprindea. Era gata să adoarmă când auzi un glas de sus. 
Domnişoara Pringle era atât de fericită de averea ei, încât 
căzu de pe scaun. 

„Oare ce se întâmplă acolo sus?”, se gândi el. „Mă 
duc să văd.” Îşi dădu cizmele jos şi urcă încetişor scările. Se 
uită prin gaura cheii şi rămase uimit de ce văzu. Domnişoara 
Pringle stătea pe un scaun cu faţa spre uşă, astfel că el putu 
vedea tot ce se întâmplă. Asigurându-se că nimeni nu o 
auzise, femeia începu să numere banii şi-i puse în poala ei, 
apoi îi puse unul câte unul înapoi în ciorap şi ciorapul în 
cutie. Nu făcea zgomot, aşa că băiatul nu auzi zăngănitul 
banilor. Nu se auzea nici un zgomot în casă, iar Dick stătu să 
vadă locul unde pune ea banii şi află că în cutie nu e boneta 
ei, ci averea. 

Veni în bucătărie fără a face vreun zgomot şi se aşeză 
pe podeaua tare. Trecu mult timp până să aţipească. Când 
somnul veni, visă doar aur, aur, nimic altceva decât aur. Chiar 
în momentul în care întindea mâna să ia comoara, Tom îl 
trezi. 

— Trezeşte-te, Dick. Trebuie să pleci sau te va vedea. 
Atât de tare murmurai prin somn, încât mi-era frică să nu te fi 
auzit. Cred că ai avut coşmaruri. 

— Da, cred că am avut, răspunse Dick, scărpinându-şi 
ochii şi gândindu-se la tot ce văzuse noaptea trecută. 

— Hai, du-te. Nu vreau să am probleme. 

Dick fu gata imediat şi Tom se linişti când îl văzu 
plecând. 

Excursia de la Lockstone 


ICK se întoarse pe insulă în acea după 

amiază şi a doua zi se duse la muncă la 

cariere. Nu se putu gândi la altceva decât la 
averea domnişoarei Pringle. Dacă ar avea acei bani ce s-ar 
mai bucura, pentru că banii conduc totul. Era mare păcat să 
stea într-o cutie pe raft. Pentru o clipă îl invidie pe Tom. De 
era în locul lui, ar fi făcut ceva ca să ia ceva bani de acolo. 
Dick îşi dădu seama că, de-i voia, trebuia să-i fure. Nu-i 
convenea să rişte închisoarea, dar dacă ar fi fost sigur că 
scăpa de poliție, i-ar fi plăcut foarte mult să aibă monedele 
acelea în mâinile lui. 

Când veni sâmbăta îşi găsi de lucru în Dixtown. Tom 
îl va adăposti din nou. Dacă dorea ceva, atunci nu se lăsa 
până ce nu obținea. „Şi dacă voi putea să lucrez eu în locul 
lui, voi lucra”, se gândi el. Îi spuse mamei sale vitrege că nu 
prea are de lucru la cariere şi că pleacă în Dixtown să caute de 
lucru. 

Abia după-amiază târziu reuşi să plece în Dixtown. 
Chiar când ajunse pe strada principală îl zări pe Tom de 
departe. Acesta făcea cumpărături pentru stăpâna lui. 

— Ce bucuros sunt că te văd, spuse Dick bătându-l 
uşor pe Tom pe umăr. Am venit să te văd. 

Tom nu se bucură când îl văzu pe Dick. 

— Parcă spuneai că lucrezi. 

— Am nimerit-o cam rău. Am fost acasă, dar îmi era 
aşa dor de tine, încât am venit din nou. Vom avea o 
după-amiază doar pentru amândoi mâine şi vom merge la 
Lockstone să pescuim. Mareea ne va ajuta să mergem pe jos 
până acolo şi înapoi. Voi dormi la noapte în bucătărie cum am 
făcut şi înainte. 

Tom simţi că pământul se clatină. 

— Nu pot să te las, Dick. Nu pot să te las, e prea 
riscant. Şi dacă plec mâine şi nu ajung la timp acasă, 
domnişoara Pringle mă va da afară. 

— Lasă asta, Tom. Tu ştii cum e mareea şi îți dai 
seama că nu poţi să întârzii. Se spune că Lockstone e un loc 
frumos şi nu e mult de mers până acolo. Mai presus de toate, 
e un loc unde n-am mai fost niciodată. Am putea alerga acolo, 
după o săptămâna grea ca asta. 

Dick vorbea atât de convingător, încât Tom nu putu să 
se împotrivească. 

— Dacă ştiu că voi ajunge la timp, atunci aş vrea să 
merg. 

— Cu siguranţă că da. Am eu grijă de asta. 

— Dar nu pot să te las să dormi în bucătărie, chiar dacă 
merg la Lockstone. 

-Ce prostii spui acolo! Cred că nu eşti serios. 
Aşteaptă-mă la zece. 

Dick o apucă repede în direcția opusă. Conversaţia cu 
Tom îl puse pe gânduri. Era evident că lui Tom îi era frică să 
ajungă târziu. De ce să nu profite el de asta şi astfel Tom să 
fie dat afară, iar el să lucreze în locul lui? 

Tom făcu la fel ca data trecută, doar că acum îi era 
mult mai frică, pentru că atunci când intră, Dick căzu de două 
ori, iar zgomotul putea fi auzit de domnişoara Pringle. 
Tremura din toate încheieturile şi chiar şi lui Dick îi fu frică. 
Ascultară câteva minute, apoi Tom se duse în pat, iar Dick se 

prefăcu că se aşează pentru a dormi. Încercă de câteva ori să 
urce scările, dar, de fiecare dată când era în dreptul lui Tom, 
acesta se mişca, aşa că nu îndrăzni să urce. Când, în sfârşit, îl 
auzi pe Tom sforăind, nu putu urca scările pentru că era prea 
întuneric şi nu se auzea nimic din camera domnişoarei 
Pringle. 

Tom respiră uşurat când îl văzu pe Dick plecând, dar 
nu dorea cu nici un chip să piardă călătoria la Lockstone. Era 
fericit că Dick nu mai dorea să doarmă acolo, pentru că, la 
plecare acesta îi spuse: 

— Nu mai vin să te deranjez pentru că văd că acest 
lucru te îngrijorează. Cred că ştiu pe cineva care mă va ajuta 
dacă voi avea nevoie. 

Tom merse cu stăpâna lui la biserică, dar toate 
gândurile sale se îndreptau spre Lockstone. Nu ştia dacă să-i 
spună sau nu mamei Crampton că va pleca cu Dick şi nu va 
sta la ceai, sau să se scuze când o va vedea. Prefera să se 
scuze. 

După prânz, se duse în camera lui, îşi puse şapca în 
cap foarte liniştit şi plecă pe uşa din faţă, fără să mai treacă 
prin bucătărie. 

Domnişoara Pringle îl auzi şi îi spuse: 

— Să ajungi la timp. 

— Da, voi fi. 

— Ai ajuns exact la timp, spuse Dick care îl aştepta în 
stradă. Am luat şi o plasă pentru peşti şi am cerut nişte pâine 
de la un pescar pe care îl cunosc. 

Vremea era frumoasă, băieţii erau bine dispuşi şi tot 
drumul au râs şi au vorbit. Deşi mareea se retrăgea, ei s-au 
urcat pe bolovani şi au trecut prin bălți până la Lockstone. 
Locul acela se afla la două mile distanţă de Dixtown şi era 
format din stânci de toate mărimile, adunate toate la un loc. 
Unele formau mici insule de care se spărgeau valurile şi toate 
erau acoperite cu muşchi, în timp ce bazinele cu apă erau 
bogate în corali, alge şi fel de fel de crustacee. Tom uită că 

este duminică, uită de discuţia avută cu mama Crampton, uită 
că tot leagă noduri şi nu le mai dezleagă; uită de toate, 
întorcându-se din nou la vechea lui viaţă. 

Era ora cinci când ajunseră la Lockstone, pentru că 
pierduseră mult timp pe drum, încercând să prindă şi să se 
joace cu meduzele de pe nisip. La Lockstone găsiră mulţi raci 
şi prinseră atât de mulți peşti, încât abia de mai aveau loc 
unde să-i pună. 

— Nu mai putem sta prea mult aici. Ar fi mai bine să 
plecăm. Hai să plecăm de acum pentru a nu ne grăbi apoi. 

— Avem destul timp să ajungem la țărm, spuse Dick. 

— Nu vreau să risc, răspunse Tom. 

— Îţi spun eu că nu ai de ce să te grăbeşti. Hai să 
mergem pe aici. 

Locul pe care îl arătă Dick era ademenitor. 

— Hai mai repede, strigă Dick. Avem timp destul dacă 
o luăm pe aici. Mareea nu e chiar atât de mare acum. 

La început Tom ezită, dar merse după prietenul său. 

— Bine, dar să ştii că trebuie să mergem direct. Nu 
vreau să mă opresc nicăieri şi să pierd vremea. 

Dick făcu ceea ce-i spuse prietenul său, dar apoi 
începu să-i distragă atenţia arătându-i diferite stânci. Ajunseră 
la o grotă cu apă multă. 

— Hai să mergem aici. Vom găsi mulți raci în 
crăpăturile stâncilor. 

Tom nu observase grota de câte ori venise la 
Lockstone şi aceasta îl atrăgea, astfel că îl urmă pe Dick. 
Când trebuiau să se întoarcă, Dick, aparent accidental, dar 
intenționat, îl atinse şi acesta căzu în apă. Avu ceva dificultăţi 
încercând să se urce din nou pe stâncă, dar era tot ud. Dick se 
prefăcu că îi pare foarte rău şi îl ajută să-şi dea jos haina. 
Mareea creştea şi nici unul din ei nu-şi dădu seama. Dick 
realiză aceasta şi abia avu timp să-l anunţe pe Tom, să-i ia 
haina şi să o ducă la un loc sigur. Chiar în acel moment veni 

un val mare care acoperi locul unde stătuseră ei cu câteva 
clipe în urmă. 

— Am scăpat şi de asta. Nu ştiu ce s-ar fi întâmplat cu 
noi dacă ne lua valul. 

Băieţii se aflau din nou într-un loc sigur, era un loc ce 
rareori fusese acoperit de apă; doar în timpul furtunii apa 
putea ajunge acolo. 

— Cred că nu mai putem pleca, spuse Tom uitându-se 
cu teamă în ambele părţi. Cred că mareea ne-a înconjurat. 

— Cam aşa, răspunse celălalt. Nu putem trece dincolo. 
Nu-mi pasă de mine, dar mă îngrijorez pentru tine din cauza 
domnişoarei Pringle. Dick arăta puţin neliniştit, dar în sufletul 
lui se bucura enorm că planul îi funcţiona de minune. 

Tom era dezamăgit. 

— Ce prost am fost că nu am mers direct acasă de la 
Lockstone. Este vina ta, Dick, pentru că tu mi-ai spus să 
venim pe aici. 

— Ba e a ta, pentru că tu ai căzut în apă şi am întârziat 
amândoi. 

Nu aveau nimic de câştigat dacă ar fi continuat să se 
certe, pentru că nu puteau pleca nicăieri de acolo şi nu erau 
nici stânci care să fie acum deasupra nivelului apei, ca să facă 
legătura între Lockstone şi un sat de pescari aflat în apropiere 
de Dixtown. Aşa că, tot ce puteau face, era să aştepte. 

— Nu-ţi pune haina pe tine, prietene drag, spuse Dick. 
Usuc-o întâi. E un loc mic chiar acolo, hai să mergem până 
acolo şi să dormim. 

— Nu, nu vreau să fac asta. Sunt sigur că nu e ora opt 
şi până la ora zece va veni refluxul şi vom putea pleca. 

— Domnişoara Pringle nu te va primi în casă. Doar nu 
crezi că va sta trează să te aştepte pe tine. 

— Voi încerca oricum, răspunse Tom furios. 

— Nu te mânia. Vei face ce vei crede, dar sunt sigur că 
domnişoara Pringle nu te va lasă în casă. 

Ajunseră în Dixtown abia după miezul nopții. 
Calculaseră greşit refluxul pentru că nu ştiau cum e mareea în 
acea parte. Dick îl însoți pe Tom până la casa domnişoarei 
Pringle pentru a vedea dacă îl putea ajuta cu ceva. Acesta 
bătu o dată, de două ori şi de trei ori la uşă, când auzi vocea 
domnului Newton. 

— Nu pot să te las înăuntru, pentru că domnişoara 
Pringle ne-a interzis. 

— Haide, vino, o să găsim noi o barcă goală să ne 
adăpostim, Tom. Nu are rost să mai mergem în altă parte. 
Cred că nu e prima dată când ai dormit sub cerul liber. 

Şi Dick o luă înainte, urmat de Tom, al cărui suflet era 
zdrobit. 

Cum s-a descurcat Tom 


ÂND se trezi, Tom se simţi îngrozitor. Dick nu 

era lângă el, iar el dormise prea mult. Încercă 

să se ridice şi să plece, dar se simţi slăbit. 
Stătea jos cu capul în mâini şi se gândea la tot ce se 
întâmplase noaptea trecută. Chiar în acel moment apăru Dick, 
ducând în mână un bagaj. Nu dormiseră într-o barcă, ci sub 
bolta unei stânci. 

— Tom, băiatule, am încercat totul pentru tine. M-am 
trezit devreme şi, în timp ce tu dormeai, m-am gândit că ar fi 
bine dacă m-aş duce să vorbesc cu domnişoara Pringle şi să 
pun o vorbă bună. l-am spus că eu sunt vinovat de tot ce s-a 
întâmplat şi am rugat-o să te ierte. Apoi i-am spus ce rău îţi 
pare şi cum din cauza mareei nu ai putut ajunge la timp. 

— Ei, şi ce a spus ea? 

— Nu vrea să te mai primească la ea. Ţi-a făcut bagajul 
şi mi-a zis că ar fi bine să pleci acasă. 

— Nu pot să fac asta. Dar îți spun, Dick, vezi-ţi de 
treburile tale şi lasă-mă să mi le rezolv eu pe ale mele. 

— Numesc asta nesimţire. Parcă nu ai mai fi tu, Tom. 
Aşa îmi mulţumeşti tu pentru tot ce am făcut? 

— Cred că mă voi duce la ea să-mi cer iertare. Nu fi 
supărat, Dick, cred că ai dorit să mă ajuţi. Dă-mi o mână să 
mă ridic. 

Când se ridică, era atât de buimac, încât se aşeză din 
nou. 

— Nu pot să mă duc. Simt asta. Mama se duce la 
domnişoara Pringle cu haine de schimb, spune-i ei să vină 
aici. 

Dick era fericit că scăpase aşa de uşor şi că Tom nu-i 
pusese mai multe întrebări. Acum trebuie să spunem 
cititorilor noştri adevărul despre conversaţia pe care a avut-o 
Dick cu domnişoara Pringle şi felul în care acesta „l-a ajutat” 
pe Tom. A aşteptat până ce s-a făcut ora şase şi, văzând că 
Tom doarme, se duse la domnişoara Pringle. Ea mătura şi 
bombănea în acelaşi timp. Dick sună la uşă. Femeia se duse 
repede la uşă cu o faţă foarte rigidă şi, spre surprinderea ei, 
văzu un băiat necunoscut. Se hotărâse să-l ţină pe Tom şase 
luni. Băiatul o ajuta foarte mult şi chiar intenţiona să-i dea un 
şiling pe săptămână la sfârşitul anului, pentru că fusese mai 
bun decât toți ceilalți băieţi pe care îi avusese. Dar, pentru 
aceasta, Tom trebuia să arate că îi pare rău de tot ceea ce a 
făcut şi va trebui aspru pedepsit pentru fapta lui. Credea că, 
dacă va dormi afară, va înţelege gravitatea faptei sale. 

— Cine eşti tu? întrebă domnişoara Pringle când îl 
văzu pe acel băiat la uşa ei. 

— Eu sunt prietenul lui Tom. Am venit după hainele 
lui, pentru că nu mai vrea să lucreze aici. 

— Ce băiat impertinent! Cum îndrăzneşte el să se 
poarte aşa cu mine?! Mă voi plânge mamei lui. 

— Cei de acasă nu-l pot ajuta cu nimic. Nu trebuia să 
se poarte aşa cu dumneavoastră. Sunt sigur că mai sunt băieți 
care ar dori să lucreze aici. 

— Cu siguranţă! Nu pot să-l înţeleg pe Tom, nu mi-a 
spus nimic despre plecare ieri. 

— Era foarte supărat că nu l-aţi lăsat în casă seara 
trecută şi a trebuit să doarmă sub bolta unei stânci. A spus că 
aţi făcut un lucru îngrozitor şi nu trebuia să vă purtaţi cu el 
atât de dur. 

— O, aşa vorbeşte el despre obiceiurile lui rele. Vrea să 
se răzbune pe mine. Poţi să îi iei hainele, dar e supărător să 
rămâi fără un băiat. 

— Dar, dacă doriţi, pot veni eu, spuse Dick blând ca un 
mieluşel. Mi-ar plăcea să stau la dumneavoastră. 

— Cum te numeşti? 

— Dick Potter şi sunt de pe insula Norton. 

— Dacă te iau, vreau să ştiu ceva despre părinți tăi. O 
ştiu pe doamna Gillies de mulți ani, dar pe mama ta nu o 
Cunosc. 

-Nu am mamă, spuse Dick frecându-şi ochii cu 
mâneca. Mama mea a murit cu mulți ani în urmă, tatăl meu 
s-a recăsătorit şi acasă suntem mulţi copii. 

— Când poţi veni la mine? 

— Chiar astăzi, pentru că sunt sigur că domnul Pender 
mă va concedia. Fac fel de fel de munci la cariere şi nu am 
ceva stabil. 

— Dacă vrei să vii la mine trebuie să munceşti din 
greu, nu pot suporta oamenii leneşi. Tom a lucrat foarte bine. 
Eşti sigur că te-a trimis după haine? 

— Da, domnişoară Pringle. Dacă aţi şti ce urât a vorbit 
despre dumneavoastră sunt sigur că l-aţi da afară, chiar dacă 
nu a venit el să ia hainele. 

— Am crezut că tu îi eşti prieten, spuse ea cu voce 
ascuţită. 

— Dar sunt, pentru că am crescut împreună. Dar îmi 
place dreptatea şi nu cred că Tom s-a purtat frumos cu 
dumneavoastră. 

Timpul trecea şi domnişoara Pringle trebuia să 
pregătească pâinea; sperase că Tom se va întoarce la timp 
pentru a aprinde focul. 

— Stai puţin până pregătesc hainele, spuse ea, pentru 
că trebuie să pregătesc pâinea toată odată, altfel voi întârzia 
foarte mult. 

Se duse la dulap şi descoperi că băiatul luase hainele 
pe care le purta în fiecare zi. 

— Ce băiat neascultător! Şi-a schimbat hainele în 
secret. Sunt sigură că nu voi pierde nimic, dacă îl dau afară. 

— Acesta e bagajul. Dacă doreşti să i-l duci lui Tom şi 
să vii la mine, îţi voi spune atunci ce vei avea de făcut. 

— Nu voi întârzia prea mult. 

După ce mama lui Tom ajunse la domnişoara Pringle 
cu hainele de schimb, ascultă încremenită ceea ce făcuse 
băiatul ei, dar desigur, povestea fu mult înflorită. Abia auzi 
când domnişoara spuse că are un alt băiat. Începu să-l caute 
pe Tom. Nu ştia unde este, dar se întâlni cu Dick care îi spuse 
unde e băiatul ei. Nu-l întrebă pe Dick încotro mergea. Când 
îl găsi pe Tom, nu observă cât de deprimat era. 

— Ce frumos s-au întâmplat toate! spuse ea mânioasă. 
Te vei distruge pe tine însuţi, Tom. Tatăl tău va fi foarte 
supărat. Nu ştiu ce să mă fac cu tine. Cred că va trebui să vii 
acasă cu mine. Will va veni în oraş cu barca la ora două, aşa 
că ridică-te şi nu sta ca un puturos acolo. O voi ruga pe mama 
Crampton să te lase să stai la ea până ce termin eu ce am de 
făcut şi va veni barca. 

Tom încercă să se ridice, dar nu putu fără ajutorul 
mamei lui, pentru că era prea înţepenit şi zăpăcit de tot ce se 
întâmplase. 

— Uite un băiat rău care vine să stea la tine în 
bucătărie, mamă Crampton, spuse trăgându-l pe Tom după ea. 
S-a apucat iar de vechile obiceiuri şi domnişoara Pringle l-a 
dat afară. 

Tom arăta aşa de îngrozit, încât mama Crampton nu-i 
spuse nimic. Aceasta îşi dădu seama că se întâmplase ceva 
rău, dacă băiatul nu venise ieri la ea. 

— Eşti binevenit aici, spuse mama Crampton. 

— Atunci, eu am plecat. Trebuie să fiu gata până la ora 
două. Stai lângă foc şi nu mai tremura, Tom. 

Timp de vreo oră, mama Crampton nu prea avu timp 
să pună întrebări. Îşi făcu patul, îşi curăță camera, puse micul 
dejun pe masă, lângă foc. 

Tom stătea cu capul în mâini şi nu se uita la ce făcea 
bătrâna; îi era ruşine şi se simţea foarte slăbit. 

— Hai, băiete, revino-ţi. Bea o cană cu ceai, mănâncă o 
felie de pâine cu unt pe care le-am pregătit pentru tine şi 
spune-mi tot ce s-a întâmplat ieri. 

Din ceea ce spunea Tom, află că el şi cu Dick 
merseseră în excursie şi de aceea nu veni să o vadă. 

— Îmi pare foarte rău să aud toate acestea, spuse 
femeia, în timp ce băiatul povestea. Tom, de fapt, tu ai legat 
în loc să dezlegi noduri săptămâna asta. Şi eu care credeam că 
te vei schimba. Sunt foarte dezamăgită şi mâhnită. 

Lacrimi amare începură să curgă pe faţa lui Tom. 
Dacă l-ar fi mustrat, băiatul ar fi suportat mai bine totul, dar 
ea se purtase atât de blând şi asta era prea mult pentru bietul 
băiat. 

— Dar e vina lui Dick, rosti el printre sughiţuri. Nici nu 
mă gândeam să merg la Lockstone dacă nu mi-ar fi cerut el 
asta. 

— Dar nu e vina lui că tu ai cedat tentaţiei. Dacă vei 
ceda fiecărei influenţe care va veni din partea oamenilor, vei 
strânge doar amărăciune aici şi pe lumea cealaltă. 

— Nu am fost niciodată atât de rău, doar atunci când — 
şi Tom se opri pentru că gândul îl duse la pisica bunicii şi 
aceasta îl făcu să-şi amintească că, de va merge acasă, va 
trebui să o întâlnească pe bunica lui. Nu pot să merg, 
într-adevăr nu pot! Nu pot merge acasă pentru că toţi vor fi 
supăraţi pe mine. 

— Aceasta e pedeapsa pe care trebuie să o suporţi 
datorită greşelii tale. Nu eşti încă pregătit să te întreţii singur, 
dar îți promit că, dacă la sfârşitul săptămânii aud că te-ai 

schimbat şi nu mai eşti răcit, vei putea veni aici şi vom căuta 
de lucru. 

Ochii lui Tom străluciră. 

— Eşti atât de bună cu mine! Tata mi-a spus că nu vrea 
să mă mai vadă dacă nu voi reuşi să stau la domnişoara 
Pringle la muncă, dar sunt sigur că nu va mai fi atât de 
supărat când îi voi spune ceea ce mi-aţi spus. 

— Fapte, băiete, şi nu vorbe, zise mama Crampton 
sorbind ceaiul. Mă voi duce până la vecina Driver, poate au 
nevoie de un băiat în brutărie. 

Faţa lui Tom păli. 

— Aş prefera să fiu orice în afară de băiat în brutărie. 
Voi încerca să fiu mai bun. Dacă nu m-aş fi întâlnit cu Dick 
Potter totul ar fi fost altfel. Domnişoara Pringle vă poate 
spune că am încercat din greu să o mulțumesc, deşi doar de 
două ori am fost rău, spuse Tom aducându-şi aminte de mere 
ŞI piersică. 

— Trebuie să încerci să fii bun, Tom, pentru că tu ai un 
mare Rege. Să nu crezi că vei fi diferit dacă nu vei fi în 
prezenţa lui Dick; trebuie să te rogi ca să ai putere să rezişti 
tentaţiei şi să fii un bun soldat al lui Christos. 

Mama Crampton termină de băut ceaiul şi chiar atunci 
se auzi la uşă un ciocănit. Zăvorul fu ridicat şi o femeie 
drăguță intră. 

— Bună dimineaţa, spuse ea cu o voce prietenoasă. Am 
trecut pe la tine să-ţi spun că Jack nu mai lucrează la noi, 
pentru că şi-a găsit de lucru într-o altă familie unde e plătit 
mai bine. Dacă auzi de vreun băiat cuminte care ştie să aibă 
grijă de cai şi să se ocupe de legume, să vii să-mi spui. Nu 
vreau să fie un băiat din Dixtown, pentru că nu doresc să fie 
plecat cu orele acasă. Va dormi sub tejghea şi va trebui să 
facă şi alte lucruri. Dacă se va purta frumos, ne vom purta cu 
el ca şi cum ar fi de-al casei. Nu pot să mai stau pentru că nu 
e nimeni în prăvălie. 

Şi, fără a mai spune ceva, doamna Jones închise uşa. 

Tom se ridică surprins în picioare, foarte îngândurat. 

— O, mamă Crampton, crezi că mă va plăcea? Mă voi 
strădui din toate puterile mele să o mulțumesc, pentru că ea e 
diferită de domnişoara Pringle. 

— Da, ţi s-a întâmplat un lucru bun, dar eu cred că 
Dumnezeu vrea să te ajute. Mă voi duce să pun o vorbă 
pentru tine. 

Băiatul era aşa de emoţionat, încât i se păru că trecu o 
veşnicie până ce veni mama Crampton. Ea şi vecina de vizavi 
erau bune prietene. Doamna Jones era o femeie tânără şi avea 
doi copii. Soţul ei deţinea o prăvălie şi şase bazine pentru apă 
alături. Când începea sezonul ploios, ea avea grijă de 
prăvălie, iar soţul ei şi băieţii se îngrijeau de bazine. Aveau o 
grădină de legume şi o livadă la o milă distanţă de Dixtown, 
dar ei locuiau deasupra prăvăliei. Erau nişte oameni inimoşi, 
oneşti, harnici, cu un respect deosebit pentru mama 
Crampton. 

Bătrânei nu-i fu greu să le spună despre Tom, dar le 
povesti puţin şi despre trecutul său. 

— ÎI voi lua, ca să vă fiu pe plac, spuse doamna Jones. 
Trimite-l aici pe la ora unu, când va fi acasă şi soţul meu. 

Când auzi veştile bune, Tom era aşa de fericit, încât 
uită de boală şi de ceea ce făcuse. Se pieptănă, se spălă pe 
mâini ŞI aşteptă nerăbdător să vină ora unu. 

Domnului Jones îi plăcu de el. Pentru că dorea foarte 
mult să lucreze, Tom răspunse foarte prompt la toate 
întrebările pe care i le puse domnul Jones. Acesta îl avertiză 
pe Tom că îl va angaja doar pentru o lună ca să vadă cum se 
descurcă şi îi va da trei şilingi pe săptămână, mâncare şi un 
loc unde să doarmă. 

Tom simţi că dăduse norocul peste el. 

— Ai grijă, băiete, zise domnul Jones, nu vreau să se 
repete ceea ce ai făcut tu ieri. Mama Crampton ne-a povestit. 
Dacă eşti leneş, vei fi dat afară — aici nu ai duminică liberă. 
Ne purtăm frumos cu băieţii noştri, vrem ca ei să meargă la 

biserică şi să se plimbe cu copiii noştri când e frumos afară. 
Poţi merge din când în când să o vezi pe mama Crampton şi 
vei putea merge acasă de sâmbătă până luni, o dată la şase 
luni. 

Tom nu putu spune decât „Mulţumesc, domnule!”. 

— Când voi putea veni? întrebă Tom. 

— Stai să văd — Jack pleacă luni. Vino lunea viitoare. 

— O, mamă Crampton! Cum pot să-ți mulţumesc? 
întrebă Tom intrând grăbit în cameră. M-au angajat şi voi 
primi trei şilingi pe săptămână. O, ce bucurie! Ce minunat! 

— Arăţi mult mai bine, spuse mama lui, pe care el nu o 
observase înainte. 

— Da, mamă, sunt fericit. Gândeşte-te — trei şilingi pe 
săptămână. Tata nu va mai fi supărat pe mine. Începu să bată 
din palme şi să salte în sus de bucurie. 

Mama Crampton găsi prilejul potrivit pentru a-i şopti: 

— Băiatule, dacă vrei să-mi mulţumeşti, începe să te 


rogi. 

— O, da! Cu siguranţă! spuse băiatul şi plecară. 

— Bună! Cum de te întorci? întrebă Will când îl văzu 
pe 'Tom. 

— Merg acasă în vacanţă, răspunse el, foarte roşu la 
faţă. 

— E atât de drăguță domnişoara Pringle încât te-a lăsat 
acasă? 


— Tom nu mai merge la domnişoara Pringle, răspunse 
mama. Va merge într-un loc mult mai bun şi va primi trei 
şilingi pe săptămână. 

Cât timp au stat împreună, mama Crampton a rugat-o 
pe doamna Gillies să nu-l mai dojenească pe Tom. 

— Ai grijă de el. Băiatul a avut un prieten rău. Hai să 
ne purtăm cu el ca şi cum nu ar fi mai rău decât ceilalți. Mie 
îmi place de el aşa cum e şi vreau să-i fiu o bună prietenă. 

Apariţia lui Tom acasă îi surprinse pe toţi. După ce 
tatăl auzi povestea de la soţia sa, iar frații mai mari terminară 

de pus întrebări, băiatul fu lăsat în pace şi toată familia s-a 
bucurat de ceai şi peşte. El le-a povestit cum a fost la 
domnişoara Pringle, dar când auzi bătăi în uşă, faţa lui se 
înroşi, pentru că i se spuse că bunica era acolo. Aceasta 
rămase surprinsă când îl văzu. 

— Aşa cum mă aşteptam, spuse ea cu dispreţ. Nu vei 
putea lucra nicăieri. Eşti un băiat rău şi bun de nimic. 

— Încetişor, încetişor, bunico, spuse doamna Gillies. 
Tom a venit acasă în vacanţă. Situaţia lui s-a îmbunătăţit şi va 
merge să lucreze la domnul Jones, negustorul de fructe şi 
legume. 

— O, deci asta e. Ei bine, nu mă interesează unde 
merge atâta timp cât nu mai stă cu Dick Potter şi nu se plimbă 
toată ziua pe insulă. Am venit să văd dacă vine vreun băiat la 
mine mâine dimineaţă. Am o salcie pe care vreau să o pun pe 
mormântul lui Tabby, şi la aceste cuvinte vocea bătrânei 
începu să tremure. 

— Pot merge mâine seară, spuse Will, pentru că nu am 
timp dimineaţa. Plecăm la pescuit la prima oră. 

— E bine şi seara; copacul are rădăcini adânci şi nu se 
va usca, dacă va sta încă o zi. 

— Pot să vin eu la tine mâine dimineaţă? îndrăzni să 
întrebe Tom. Pot săpa la fel de bine ca şi ceilalţi. 

— TU?! spuse bătrâna cu o voce care îl făcu pe Tom să 
înlemnească. De parcă ţi-am cerut eu vreodată să faci ceva 
pentru mine. Will, te rog, să nu-ţi uiţi promisiunea. La 
revedere tuturor. 

— Bunica nu te va iubi niciodată, Tom, asta-i sigur, 
spuse Harry în timp ce se ridica de la masă. Haide Will, 
trebuie să vedem de plasele de pescuit şi să fim gata pentru 
mâine. 

Tom se simţi îngrozitor. Se duse cu mama lui în 
bucătărie şi spuse: 

— Mă duc să mă culc, pentru că simt că încep să 
tremur. 

— Şi eu aş face la fel în locul tău, zise ea blând. O 
noapte dormită îţi va face mult bine. 

Tom se rugă pentru prima dată în timp ce se schimba. 
Cuvintele pe care le rostea erau incoerente, dar ele veneau din 
inima lui. Apoi merse la locul lui de culcare şi adormi 
imediat, fără să audă când veniră fraţii lui în pat. 

A doua zi dimineaţă se simţi mai bine. Nu putu rezista 
tentației de a vedea mormântul pisicii, dar nu dorea să o vadă 
pe bunica lui. Merse de-a lungul țărmului ca să nu fie văzut 
de aceasta şi se căţără pe nişte stânci până aproape de uşa 
casei ei; dar femeia îl văzu şi-l strigă: 

— De ce te plimbi pe aici Tom? Nu eşti niciodată de 
încredere. Se vede că eşti foarte rău de te-a dat afară 
domnişoara Pringle şi în locul tău a intrat Dick. 

— Ce vrei să spui? întrebă Tom surprins. Cine ţi-a spus 
că Dick va lucra la domnişoara Pringle? 

— Mi-a spus chiar el aseară. M-am întâlnit cu el, când 
mă întorceam de la voi. A venit să-şi ia haine. Am auzit câte 
ceva despre tine de la el. 

— ÎI voi bate dacă a spus minciuni. Ştiu că şi-a bătut 
joc de mine, spuse Tom şi, fără a mai sta pe gânduri, ieşi 
afară şi plecă să-şi caute prietenul. 

Doamna Potter avea de spălat, atunci când Tom intră 
în casă şi întrebă nepoliticos: 

— Unde este Dick? 

— A plecat să lucreze. Ce s-a întâmplat de nu ai reuşit 
să rămâi la domnişoara Pringle? 

— Am lucrat foarte bine până când a venit la mine 
Dick, spuse Tom mai calm, pentru că doamnă Potter îi 
vorbise frumos. 

— Cred că îţi vei găsi ceva de lucru. 

— Deja am. Mă bucur că nu mai merg să lucrez la 
domnişoara Pringle, dar nu-mi place că Dick s-a purtat atât de 
urât cu mine. 

Doamna Potter îl descusu pe Tom şi află astfel 
adevărul. Se bucură când îşi dădu seama că fiul ei cel vitreg 
va fi plecat pentru un timp de acasă. 

Tom avea acum multe lucruri la care să se gândească 
şi uită de mormântul pisicii. Se aşeză pe o stâncă şi se întreba 
cum de reuşise Dick să intre în grațiile domnişoarei Pringle. 

— Dacă aflu că m-a păcălit, mă voi bate cu el, spuse el 
cu voce tare. 

„ŞI vei lega un alt nod”, i se păru lui Tom că aude. 

— Nu, nu voi face asta, spuse el. Mă voi ruga. Oricum, 
acum am o situaţie mai bună şi ştiu că nu o merit. Ce mult 
mi-ar plăcea să fiu bun ca domnişoara Annie şi mama 
Crampton. 

Când se întoarse acasă, o găsi pe sora lui singură, 
pentru că fraţii lui mai mici erau la şcoală, iar mama lui era în 
Dixtown. Vorbiră multe şi Sally era foarte interesată de noii 
lui prieteni. El îi citi din cartea lui un capitol intitulat „Tu, 
care eşti tânăr, vino la Isus” şi ea îi spuse că şi-l va aminti 
atunci când va lega noduri noi. 

— Îţi voi cumpăra o carte ca şi a mea, Sally, de îndată 
ce voi primi bani, iar pentru mine iau o Biblie. Tu ai una? 

— Da, am una. Nu-ţi aduci aminte că am primit-o 
cadou de la domnul Pender la şcoală? 

Doamna Gilles se întoarse după amiază din Dixtown 
şi-l găsi pe Tom spunând o poveste fraţilor şi surorilor lui. 

— Ce-i vei spune lui Dick pentru că s-a dus să stea la 
domnişoara Pringle? îl întrebă ea. 

— M-a păcălit, mamă, dar oricum mi-a făcut un bine. 
Ai vorbit cu el? 

— Desigur. E foarte supus, iar domnişoara Pringle a zis 
că nu a mai avut un băiat ca el. Dick a lucrat la ea doar câteva 
ore. Îţi trimite toată dragostea lui. 

— Mai bine nu. I-ai spus că mi-am găsit de lucru? 

— Da, nu m-am putut abține. 

— Ce a spus el? 

— Nu prea multe, dar a rămas surprins când a auzit că 
vei primi trei şilingi pe săptămână. 

— Mă duc la bunica, Tom, spuse Will intrând pe uşă. 
Poţi să vii să mă ajuţi. 

Tom era fericit că putea merge cu fratele lui, deşi 
bunicii nu-i conveni când îl zări. 

— Am nevoie de ajutorul lui, îi explică Will. 

— Bine. Atunci nu mai spun nimic. Ştiu că pentru voi 
acest lucru nu are nici o importanţă, spuse ea când Will 
începu să mute scoicile, dar am iubit-o atât de mult pe 
Tabby... Vă spun că aveam grijă de ea aşa cum mama voastră 
are grijă de voi. O femeie singură se ataşează de animale. 
Atunci când vin acasă mă tot aştept să o găsesc. 

— De ce nu-ţi iei altă pisică, bunico? întrebă Will. 

— Prefer să nu am. Nu vreau să mai iubesc alta aşa 
cum am iubit-o pe Tabby. 

Tom se simţi vinovat şi fu uşurat când văzu că totul se 
termină cu bine. Se oferi să aşeze el scoicile, aşa încât, la 
urmă, bunica îi mulţumi pentru ce făcuse. 

„Nu pot să ţin mereu nodul în jurul meu, pentru că am 
omorât-o pe Tabby”, se gândi el când rămase singur. „Îi voi 
cumpăra bunicii o pisică foarte frumoasă cu primii mei bani şi 
va avea şi o zgardă roşie. Îi voi cere şi părerea mamei 
Crampton. Ea mă va îndemna să-i spun bunicii adevărul, dar 
nu ştiu dacă voi face asta pentru că ar fi drept să mă urască.” 

Aproape orb 


NNIE Newton trecea prin mari încercări. 

Sănătatea tatălui ei era din ce în ce mai 

şubredă, iar vederea îi slăbea tot mai mult. 
Dacă lucrurile ar fi fost diferite, Annie ar fi intervenit pentru 
Tom. Chiar în prima zi de lucru a lui Dick, domnul Newton 
se trezi aproape orb. 

— Annie, draga mea, spuse el din pat. Nu pot vedea 
deloc în dimineaţa aceasta. 

Fata veni repede lângă el. 

— Ce s-a întâmplat tată? întrebă ea pentru că nu putea 
auzi nimic, doar gemetele lui. 

— Sunt orb — nu mai pot vedea. 

— Poate că te vei simţi mai bine imediat, spuse ea. Voi 
pregăti micul dejun, voi aduce nişte apă caldă să te speli pe 
ochi. 

Coborî repede scările, dar, spre neplăcerea ei, 
descoperi că focul nu era făcut, iar domnişoara Pringle era 
foarte supărată. 

— Trebuie să mai aştepţi apa, domnişoară. Ce urât din 
partea lui Tom să se poarte aşa cu mine! El a trimis după 
haine şi nu va mai lucra aici. 

Annie era atât de preocupată de problemele ei, încât 
nu-şi dădu seama ce spuse domnişoara despre Tom, ci 
răspunse: 

— Tata se simte atât de rău, iar eu vreau să-i pregătesc 
mai repede micul dejun. 

— Apa va fi gata în cinci minute. Trebuie să ai răbdare, 
domnişoară Annie. 

— Da, trebuie să am. Dar am atâtea probleme, 
domnişoară Pringle. Mă voi duce la tata şi voi veni mai târziu 
după apă. 

— E doar un copil şi ar trebui să se gândească şi la 
problemele mele, nu doar la ale ei. Mă întreb dacă noul băiat 
va fi potrivit. E destul de supărător să fii lăsat baltă aşa cum a 
făcut Tom. Începuse să-mi placă de acest băiat. 

Domnişoara Pringle era foarte nervoasă şi făcea mare 
gălăgie. Fu bucuroasă când îl văzu pe Dick. Băiatul se apucă 
serios de muncă, pentru a recupera timpul pierdut. Când 
Annie veni a doua oară jos, el primea ordine de la stăpâna lui. 
Fata nu se putu abţine să nu compare chipul acestuia cu cel al 
lui Tom. Era opusul celuilalt. Nu puse nici o întrebare, pentru 
că tatălui ei îi era rău şi nu dorea să-l lase singur prea mult 
timp. El se simţi mult mai bine după ce bău ceaiul şi o chemă 
lângă el. 

— Annie, sunt aproape orb. Aproape orb. Dumnezeu să 
ne ajute! 

Apoi oftă, aşa cum doar un om a cărui speranţe sunt 
spulberate oftează şi se gândi la viitorul lor. 

Annie veni lângă el. 

— Tată drag, Dumnezeu nu ne va părăsi şi ne va ajuta. 

— Sunt atât de dezamăgit. leri mă simţeam aşa de bine. 
Ce dor îmi va fi de cerul albastru, de câmpiile întinse şi de 
copaci. Dar, să nu uit, este un loc unde voi putea vedea din 
nou. Vino lângă mine, pune-ţi faţa în palmele mele ca să-ţi 
cunosc trăsăturile cu palmele. Mi-ar plăcea atât de mult să pot 
vedea. 

— Voi încerca să te ajut să vezi prin ochii mei. Vom 
merge afară şi îţi voi povesti tot ce văd. Voi culege scoicile de 
care avem nevoie. 

— Ah! Acesta e un alt lucru. Nu mai avem decât două 
cutii de vânzare. 

— Dar pot face altele, tată. Ştiu cum să găsesc toate 
scoicile şi pot face şi cutiile. Voi ţine una ca model. Vom 
merge la mama Crampton şi-i vom duce o cutie. 

— Nu astăzi, draga mea. Sunt prea obosit pentru a 
părăsi casa. 

— Atunci, am timp să mai fac o cutie. 

Fata îl lăsă pe tatăl ei să se odihnească şi începu să 
facă ordine în cameră. Apoi se aşeză lângă el, puse scoicile în 
cutie, vorbind despre diverse lucruri, şi încercând să-l 
înveselească. În acelaşi timp, o durere chinuitoare o copleşi, 
pentru că şi-l imagină pe tatăl ei neputincios, dependent de 
strădaniile ei de a-l ajuta să supravieţuiască. Când se închise 
în cameră să doarmă, plânse cu lacrimi amare. După ce 
lacrimile i se uscară, se aşeză în genunchi şi-i spuse Tatălui 
din ceruri toate temerile ei, iar apoi simți o pace adâncă 
invadându-i sufletul. „De ce să mă îndoiesc de Dumnezeu? El 
a hrănit pe oameni în pustie şi El ne-a dat nouă hrană de 
multe ori.” 

Domnul Newton se simţi mult mai bine a doua zi. 

— Nu mă mai simt atât de slăbit, Annie, răspunse el 
după ce fata îl întrebă cum dormise. Dragostea mea pentru 
Dumnezeu creşte tot mai mult. 

— Mă bucur aşa de mult, foarte mult, tată! 

— Aş dori să duci aceste două cutii la mama Crampton 
în dimineaţa aceasta. Ai terminat-o pe cea de-a treia? 

— Nu chiar, dar sunt foarte aproape. Îndată o s-o pot 
folosi ca model. 

Annie plecă de acasă, chiar în momentul în care Dick 
intra cu bagajul lui. 

— Acesta e noul meu băiat, spuse domnişoara Pringle 
din brutărie. 

Fata îşi înclină capul în faţa lui Dick trecând mai 
departe. Se duse grăbită la mama Crampton pentru a-i spune 
ce se întâmplă cu tatăl ei. Acolo, Annie primi sprijinul de care 
avea nevoie şi fu întărită să poarte povara ce-i fusese 
încredinţată. 

— Eşti destul de mare pentru a-l ajuta pe tatăl tău, 
spuse bătrâna. Înveseleşte-te, draga mea, tatăl tău va deveni 
orb cu timpul. Dumnezeu îţi va da altceva în schimb, dacă îți 
ia ceva. Sunt sigură că El se gândeşte la tine acum. Am 
vândut aseară o cutie cu scoici, am o comandă pentru o cutie 
de zece şilingi şi două la preţul de o guinee fiecare. Domnul 
acela doreşte să fie gata într-o lună pentru a le face cadou. 

Annie se mai învioră, iar bătrâna o sfătui să depindă 
mai mult de Dumnezeu şi să aibă credinţă în El. Cu banii de 
pe comenzi putea plăti chiria şi masa necesară în fiecare zi. 
Vorbiră despre multe lucruri, şi, desigur, Tom nu fu uitat. 

— Ştiu că Tom a greşit şi a păcătuit, spuse doamna. Nu 
vreau să spun că doar a neglijat ziua Domnului, dar sunt 
sigură că Dick Potter este cel mai rău prieten al lui care-l duce 
numai la prostii. 

— Domnişoara Pringle are un nou băiat. L-am văzut 
azi dimineaţă, dar nu-mi inspiră încredere. 

— Şi-a găsit repede un înlocuitor. Ţin puţin la băiatul 
acesta şi de aceea mă bucur că va locui în partea opusă a 
oraşului cu nişte oameni plăcuţi — domnul şi doamna Jones. 

— Vrei să spui că deja Tom are un nou loc de muncă? 
Eşti o femeie foarte bună, mamă Crampton. Nu sunt singura 
care beneficiez de bunătatea ta. Acum, voi merge acasă, voi 
ieşi cu tata la plimbare şi voi încerca să fiu foarte veselă fără 
să-i arăt ce supărată am fost atunci când am cules singură 
scoici şi mi-am dat seama că el n-o să le mai poată culege 
niciodată. 

— Fii o fată puternică, mică domnişoară, chiar dacă 
gânduri negre îți vor cuprinde mintea. Dacă Tom se va 
schimba, sunt sigură că te va ajuta, iar domnul Jones îi va da 
liber să te ajute la cules scoici. 

— Asta e o idee minunată! Doamna Jones a fost 
întotdeauna drăguță cu mine şi poate că nu se va supăra dacă 
îi voi cere ajutorul. 

În câteva minute, Annie ajunse acasă lângă tatăl ei. 

— Am veşti importante, tată, şi în momentul acela 
observă că obrajii tatălui ei erau brăzdați de lacrimi. Tată, ai 
plâns, o, te rog, tată, nu te îngrijora. Avem o comandă de trei 
cutii. Acum hai să mergem la o plimbare — aerul curat îţi va 
face bine. 

Ea îl luă de mână şi îl conduse încet pe scări. 
Domnişoara Pringle făcea curăţenie. Domnul Newton se dădu 
câţiva paşi înapoi. 

— V-am lovit cumva? Sunt aproape orb. 

— Nu, nu, răspunse cu o voce ascuţită domnişoara 
Pringle. 

O luară încet pe cărarea îngustă care ducea la țărm, 
Annie mergea prima, ţinându-l de mână pe tatăl ei. 

— Ce bine te descurci, tată, şi ce plăcut e afară. Cred că 
deja te simți mai bine. Vom sta Jos, iar eu îţi voi descrie tot ce 
văd. 

Fata începu să povestească, iar tatăl îi punea mereu 
întrebări, uitând pentru o clipă starea în care era. Au stat acolo 
mai mult de o oră, apoi tatăl îi spuse fetei că ar dori să se 
întoarcă. După ce au luat prânzul, Annie a aşezat scoicile în 
cutii. Rămase surprinsă în momentul în care auzi paşi pe scări 
şi o văzu pe domnişoara Pringle în uşă. 

— Am venit să vă spun că îmi pare rău că nu mai puteţi 
vedea, domnule Newton. Îmi pară rău pentru dumneavoastră, 
dar dacă nu-mi veți plăti la timp chiria voi fi nevoită să vă dau 
afară. Nu ştiu din ce trăiţi, dar eu sunt o femeie săracă şi nu 


91 


Aproape orb 


vreau să-mi închiriez camera pe nimic. M-am gândit că e mai 
bine să vă spun dinainte şi să ne înţelegem. 

Domnul Newton deveni palid. 

— Dacă nu aş fi plătit, atunci ar fi trebuit să veniţi şi să 
vă plângeţi. Cred că ar fi fost mai frumos din partea 
dumneavoastră să fi aşteptat până atunci. Fata mea poate face 
singură cutiile cu scoici şi avem deja comenzi. Mai mult decât 
atât n-am ce spune. 

Annie simţi că un gând îi vine în minte: „Ce femeie 
fără suflet sunteţi! Cum îndrăzniți să vă purtaţi aşa?”, dar 
spuse doar: 

— Vom plăti la timp chiria. Puteţi avea încredere în 
mine. 

— Foarte bine, domnişoară, asta îmi e de ajuns. 
Trebuie să fiu corectă şi să-mi apăr interesele pentru că sunt o 
femeie singură, spuse ea şi plecă. 

— Nu te supăra, tată. Ne vom descurca la fel de bine ca 
înainte. Dumnezeu va avea grijă de noi. Aş dori doar să ne 
mutăm de aici. 

— Mai bine nu. Ştii că am suferit mult pentru a ajunge 
aici. 

— Domnişoara Pringle nu e o femeie fericită şi cred că 
viaţa grea a făcut-o să fie aşa. Ce urât se poartă cu băieții ei! 
Mă întreb dacă nu cumva noul ei băiat e Dick Potter despre 
care mi-a vorbit mama Crampton. 

— De parcă nu ar putea fi doi băieţi pe care să-i cheme 
la fel în Dixtown. 

— Dar, totuşi, tată, e destul de ciudat să se numească 
tot Dick, insistă Annie. 

Domnul Newton îi zâmbi şi conversaţia se încheie 
aici. 

AN timpul primei săptămâni de lucru a lui Dick, 

I domnişoara Pringle îşi formă o părere atât de bună 

despre el, încât nimeni nu ar fi putut-o convinge 

de contrariu. Annie şi tatăl ei, care ştiau adevăratul 

comportament al lui Dick de la mama Crampton, erau într-un 
total dezacord cu domnişoara Pringle. 

Domnul Newton încercă chiar să-i spună că nu făcuse 
o alegere înţeleaptă când l-a angajat pe Dick, dar acest sfat o 
înfurie şi mai mult pentru că ea era sigură că angajase un 
băiat extraordinar. 

Din toată această poveste, Dick avuse doar de câştigat. 
Încerca să pună mâna pe banii stăpânei, pe care îi număra şi el 
în fiecare noapte prin gaura cheii, dar până acum nu se ivise 
ocazia să-i ia, pentru că domnişoara ţinea cheile la ea şi nu 
pleca din cameră fără a încuia uşa. Când o auzea 
văicărindu-se că e o femeie săracă, băiatul ştia că minte. O 
compară cu el şi se gândi că o putea înşela deoarece şi ea îi 
înşela pe ceilalți. De fiecare dată când putea, îi fura fructele şi 
dulciurile şi era atât de priceput în asta, încât stăpâna lui nu-şi 
dădea seama. Dacă lua prea multe bomboane, el punea făină 
în sticle şi le dădea mai puţine copiilor care veneau să 

cumpere. Niciodată nu ducea mere fără a lua câteva — normal, 
pe cele mai bune — şi nu vindea piersici fără a mai adăuga 
ceva la preţul pe care îl fixa stăpâna. 

Tom se întâlni cu Dick chiar în prima duminică 
petrecută la familia Jones; dar, înainte de a descrie 
conversaţia lor, haideţi să vedem cum s-a descurcat Tom. 

Vacanţa îi priise, aşa că începu noua slujbă fericit. 
Familia Jones s-a purtat frumos cu el. Primele zile şi le-a 
petrecut astfel: se trezea înainte de ora cinci şi, imediat ce se 
schimba, se ducea la bătrânul cal Tippler, îl ţesăla, îl înhăma, 
apoi mergea cu stăpânul său în grădină şi culegea legumele şi 
fructele proaspete. Mai târziu, Tom venea la prăvălie, unde 
făcea curăţenie sau căra legumele. Seara, lua copiii şi-i ducea 
pe țărm. Willy, cel mai mare dintre copiii, de cinci anişori, se 
împrieteni repede cu el. Tom se plimba cu Willy când se 
întâlni cu Dick, iar stăpânii lui se aflau la o mică distanţă de 
el cu băiatul cel mic în brațe. Tom nu-l văzu pe Dick 
apropiindu-se, dar când îi auzi glasul, se întoarse brusc. Dick 
nu se lăsă derutat prea uşor. 

— Nu-mi întoarce spatele, Tom. Gândeşte-te la toți anii 
în care am fost prieteni. 

— Dar acum nu mai am prieteni şi într-o zi mă voi 
duce la domnişoara Pringle şi-i voi spune adevărul. 

Dick ar fi vrut să-l lovească pe Tom, dar ştia că un 
astfel de gest ar fi fost în dauna lui, aşa că îi spuse: 

— Nu fi rău cu mine. Sunt sigur că nu ai de ce să te 
plângi, mai ales că tu iei bani în fiecare săptămână şi eu nu. 
Cred că ţi-am făcut un bine. 

-Dar nu asta ai vrut. Dacă nu mă ajuta mama 
Crampton cu siguranţă aş fi sfârşit-o rău de tot. 

— Dar, oricum, văd că te-ai descurcat, aşa că hai să 
rămânem prieteni. Să vii să mă vizitezi, iar eu am să te vizitez 
la rândul meu. Sunt foarte singur, iar înainte eram 
nedespărțiți. 

— Stăpânilor nu le plac vizitele şi ştiu că şi 
domnişoarei Pringle nu-i plac. Sunt foarte ocupat toată ziua. 
Poate ne vom întâlni atunci când suntem liberi. 

— Ce norocos eşti, prietene, că ai nimerit la nişte 
oameni atât de buni. Nici domnişoara Pringle nu se poartă rău 
cu mine. Am fost cu ea azi dimineaţă la biserică. Crezi că e o 
femeie săracă, Tom? 

— Nu, nu ar trebui să fie sau nu ar trebui să se poarte 
ca şi cum ar fi, pentru că afacerile îi merg destul de bine şi nu 
risipeşte prea mult. Dar cred că nu are foarte mulţi bani. 

— Tom! strigă stăpânul lui la un moment dat. Plecăm! 

Băiatul răspunse şi-l lăsă pe Dick singur. 

„ÎL urăsc”, îşi spuse în gând Dick, luând-o în direcţia 
opusă. 

În acea seară, Tom merse la mama Crampton, care nu 
se simţea foarte bine. Ea îi spuse despre orbirea domnului 
Newton şi despre faptul că ar fi putut să o ajute pe Annie să 
culeagă scoici, dacă cerea voie de la stăpâni. Vorbiră despre 
Dick, iar bătrâna îi spuse să se ţină departe de acesta dacă 
vrea să nu mai aibă probleme. 

— Nu vreau să mai fim prieteni. Nu voi mai ceda aşa 
uşor ca înainte. 

— Nu fi atât de sigur. 

Apoi, femeia îi vorbi în cuvinte calde şi duioase 
despre Dumnezeu, singurul loc de scăpare atunci când vine 
ispita. Îi spuse că trebuie să se hrănească în fiecare zi cu 
Cuvântul Lui şi să se roage mereu. Tom fu atât de copleşit, 
încât îi spuse ce făcuse cu pisica bunicii şi că dorea să-i 
cumpere alta, care să aibă o zgardă roşie. 

— Dar trebuie să-i spui bunicii tale de ce i-ai cumpărat 
pisica. 

— Mă aşteptam să-mi spui asta; îmi va fi foarte greu. 

— Nu atât de greu ca atunci când ai pierdut o pisică. 
Îmi pare rău pentru ea. Trebuie să ştii că oamenii singuri 
iubesc animalele foarte mult. 

— Dar nu am vrut să o omor pe Tabby. 

— Poate că nu, dar prin faptul că mi-ai spus toate 
acestea înseamnă că vrei să te îndrepți. Ce ai mai făcut rău, 
Tom? 

— Am furat o piersică şi nişte mere de la domnişoara 
Pringle şi l-am lăsat pe Dick să doarmă în casă două nopți. Aş 
fi dorit să nu le fi făcut, pentru că am legat noduri şi nu pot şti 
când le voi desface pe toate. Dacă nu m-ar trage în jos, ce 
fericit aş fi! 

— Nu e prea târziu să le desfaci. Poţi desface şi cel mai 
dificil nod dacă vrei. Trebuie doar să-i ceri asta lui 
Dumnezeu, ca Duhul Lui să vină să te ajute: spune-i bunicii 
tale tot adevărul când îi dai pisica; aşteaptă momentul potrivit 
când poţi să o ajuţi pe domnişoara Pringle şi apoi să-i spui că 
vrei să-i faci un serviciu. 

— Chiar dacă ar trebui să-i spun despre Dick? 

— Da, dar toate la timpul potrivit. 

Tom se gândi câteva momente înainte de a răspunde. 

— Voi încerca să fac aşa cum mi-aţi spus, mamă 
Crampton. Mă voi duce să mă rog. 

— Ştiu că până la urmă vei reuşi aşa că am încredere în 
tine. Aş fi tare supărată dacă aş afla că încerci toate acestea 
doar cu forţele tale. 

— Mulţumesc pentru tot ce mi-aţi apus. 

Continuară să mai vorbească încă o jumătate de oră. 

— Văd că sunteţi foarte obosită, aşa că mă duc. O să 
merg până la turn şi apoi acasă. 

La turn, Tom se întâlni cu Annie şi cu tatăl ei. Pentru 
că stăteau pe o bancă, Tom se îndreptă spre ei. 

— Uite-l pe Tom Gillies, îi spuse Annie tatălui ei. 

— Cheamă-l şi întreabă-l cum îi mai merge. 

Tom se aşeză lângă domnul Newton şi începu să-i 
povestească cum se descurca cu noua lui slujbă. În final, 
îndrăzni să-l întrebe pe domnul Newton: 

— Pot să vă ajut cu ceva, domnule? Nu am foarte mult 
timp liber, dar la Dumnezeu asta nu-i o problemă. 

Domnul Newton fu mişcat de cuvintele tânărului. 

— Îţi mulţumesc, Tom. Dacă fata mea va merge să 
culeagă scoici, vei fi de mare ajutor, dar ar fi mai bine să 
întreb de domnul Jones dacă îţi dă voie. 

— Sunt sigur că va fi de acord! spuse băiatul. Îmi va 
face plăcere să o ajut pe domnişoara Annie. Voi lucra mai 
mult la domnul Jones, pentru a putea recupera timpul. 

— Eşti un băiat tare bun, adăugă domnul Newton. Sunt 
aproape orb, de aceea nu pot culege scoici. Este o muncă 
grea, dar Dumnezeu e bun, El va avea grijă de mine şi de fata 
mea. 

Ochii lui Annie se umplură de lacrimi. 

— Nu te gândi la mine, tată. Gândeşte-te că sunt foarte 
pricepută, iar mama Crampton reuşeşte să vândă repede 
cutiile, în timp ce eu fac altele. 

— Dumnezeu să te binecuvânteze, fiica mea. Tom, 
adăugă el, slujeşte-l lui Dumnezeu cât eşti tânăr, cât eşti 
sănătos şi ai viaţa înainte. Dacă nu aş găsi pace în Dumnezeu 
nu ştiu cum aş putea îndura boala. Acum, Annie, hai să 
plecăm. 

Tom îşi însoţi prietenii o bucată de drum, apoi merse 
direct acasă. 

Zilele se scurseră fără probleme, iar la sfârşitul lunii, 
Tom primi de la domnul Jones primul lui salariu. Băiatul se 
simţi foarte bogat, doisprezece șilingi fiind pentru el o avere. 
Se gândi mult timp la modul în care îi va cheltui. Prima dată, 
trebuia să dea doi şilingi pentru o pisică, care avea o coadă 
foarte frumoasă şi doi şilingi pentru o zgardă roşie. Apoi se 
gândi să cumpere cadouri pentru Sally, fraţii şi surorile lui 
mai MICI. 

„Ce mi-ar plăcea să am o vacanţă de sâmbătă până 
duminică seara sau luni dimineaţă la prima oră”, se gândi 
Tom. „Voi plăti şi un şiling ca să pot veni înapoi, dacă Harry 

şi Will nu vor veni. Vreau să mă împac cu bunica. Voi întreba 
de stăpânul meu dacă îmi dă voie şi nu voi mai lua vacanţă la 
şase luni, dacă pot pleca sâmbătă.” 

Miercuri dimineaţa, în timp ce mergeau spre livadă, îi 
spuse domnului Jones ceea ce hotărâse. Cu o seară înainte, 
Tom îşi dusese banii la mama Crampton şi îi ceruse ei să-i 
țină până ce va şti dacă putea pleca sau nu sâmbătă. 

— Domnule, vreau să vă cer o mare favoare. Pot pleca 
acasă de sâmbătă până duminică sau luni? 

— De ce? E cineva bolnav acasă? 

— Nu, domnule — nu chiar. 

— Ei bine, cred că vei dori să duci primii tăi bani acasă 
la mama ta. Dar nu, ea vine foarte des aici. De ce vrei să 
pleci? 

— E un mare secret, între mine şi mama Crampton, dar 
vi-l pot spune dacă îmi promiteți că nu veţi mai spune 
nimănui. 

— Da, îți promit. 

— Am văzut o pisică foarte frumoasă pe care vreau să 
o duc bunicii şi am făcut comandă de o zgardă roşie pentru 
ea. 

— Foarte bine, băiete. E bine să îţi aduci aminte de cei 
în vârstă. Poţi pleca. 

Tom nu dori să-i spună domnului Jones toată 
istorisirea; dar apoi se gândi că nu era bine ca acesta să vadă 
în el doar un băiat ce dorea să-i facă un cadou bunicii, astfel 
că îi spuse acestuia tot ce făcuse cu pisica înainte de a veni în 
Dixtown. Dorinţa lui cea mai mare era aceea de a dezlega 
noduri şi de a nu mai lega altele. 

— Nu merit să fiu lăudat, domnule, pentru că eu am 
supărat-o pe bunica mea; nu am vrut asta, dar aşa s-a 
întâmplat. 

Se opri şi se uită atât de descurajat la stăpân, încât 
acesta îl încuraţă să spună tot ce are de spus. 

— Mi-ar plăcea să aud ce mai ai de spus, Tom; poţi 
avea încredere în mine. Şi eu am avut probleme şi am fost 
tentat să fac multe lucruri când eram de vârsta ta. Spune, 
poate te pot ajuta. 

Domnul Jones era un om simplu, credea în Dumnezeu 
şi era cinstit cu oamenii. Încercase mereu să fie un bun 
creştin, de aceea era capabil să îl ajute pe Tom să depăşească 
cu bine problemele. Primind astfel de încurajări, Tom se 
deschise în faţa lui şi îi spuse tot ce făcuse şi de ce ţinea atât 
de mult să-i dea bunicii pisica. 

— Să ştii că îţi vei răscumpăra doar jumătate din 
greşeală dacă îi dai bunicii pisica şi nu îi spui adevărul. Vei 
avea liber şi îți voi împrumuta coşul meu ca să poţi duce 
pisica. Mergi şi rezolvă-ţi problemele. Vei pleca sâmbătă 
după-amiază şi te vei întoarce luni, iar dacă nu vine fratele tău 
cu barca, voi vorbi cu cineva să te aducă. 

— O, mulţumesc, mulţumesc foarte mult, domnule. 
Acum sunt într-adevăr fericit. Dacă bunica mă va ierta şi nu 
va mai fi supărată pe mine, voi fi cel mai fericit om. 

— Trebuie să porți povara supărării bunicii, băiatule; tu 
meriți lucrul acesta. I-ai luat copilul atunci când ai omorât-o 
pe Tabby şi trebuie să te aştepţi să fie supărată când va afla 
adevărul. Dar există o salvare, şi anume, rugăciunea. 
Roagă-te ca totul să fie bine şi ca inima bunicii să fie 
înduplecată. 

Tot restul săptămânii Tom fu ocupat cu cumpărarea 
cadourilor. A treia parte din banii lui îi folosi pentru cadoul 
bunicii. Biblia pe care şi-o cumpără îl costă un şiling şi şase 
penny, un şiling şi un penny dădu pe cartea pe care i-o 
promisese lui Sally, doi şilingi îi opri pentru mama lui, care 
avea grijă să-i spele hainele şi să i le aducă, iar cu zece penny 
cumpără cadouri pentru fraţii lui; ceea ce-i mai rămase îi dădu 
mamei Crampton să-i păstreze. 

Tom îl întâlni pe fratele lui, Will, vineri, iar acesta îi 
spuse că va veni şi sâmbătă în Dixtown şi că trebuia să fie 

luni, la şase fix, iarăşi în Dixtown. Aşa că, în privinţa 
transportului nu mai exista nici o problemă. 

Doamna Gillies veni sâmbătă cu fiii ei în Dixtown. 
Coşul şi celelalte lucruri pe care le ducea Tom stârniră 
curiozitate: 

— Sper că nu ţi-ai cheltuit toţi banii pe fel de fel de 
lucruri, spuse mama lui. 

— Nu. Am ţinut să cumpăr aceste lucruri şi de acum 
înainte vreau să-i păstrez. 

Doamna Gillies nu-i mai spuse nimic lui Tom. Fusese 
înştiințată de schimbarea ce avusese loc în Tom, iar când 
acesta îi dădu cei doi şilingi, îi lăudă caracterul generos. 

Tom fu bine primit acasă. Fraţii şi surorile lui mai 
mici îl înconjurară atât de fericiți de cadourile lor, încât Tom 
se simţi minunat. Toţi doreau să ştie ce e în coş, iar când Tom 
ridică capacul şi scoase la iveală pisica, cei mici aplaudaseră 
entuziasmați. Pisicii nu părea să-i fie frică de privirile copiilor 
şi începu să lipăre liniştită laptele ce îi fusese adus într-o 
farfurie. 

— Va sta aici, Tom? întrebă una din surorile lui mai 
mici. 

— Nu, e pentru bunica. 

— Pot merge cu tine când duci pisica? întrebă Sally. 

— Prefer să merg singur. 

Imediat după ceai, Tom luă coşul şi plecă. Era aproape 
ora şapte când ajunse la casa bunicii. Pentru că era septembrie 
şi se întuneca mai repede, băiatul ajunse aproape pe întuneric. 
Bătu uşor în uşă. Bunica deschise şi rămase surprinsă. 

— Tu, Tom?! A, da, îmi amintesc că mi-au spus că vei 
veni astăzi. Mă bucur să aud lucruri bune despre tine. Intră! 

Înainte, bunica mai vorbise doar o singură dată cu el 
mai frumos şi băiatul se simţi mulțumit de vocea ei. Se pare 
că rezultatul rugăciunilor lui nu întârzia să apară. 

— Mă descurc destul de bine, spuse el stând pe un 
scăunel de lemn lângă ea. După cum ştii, am primit banii şi 
mi-am cheltuit o parte din ei pentru a-ţi cumpăra un cadou. 

— Mi-ai cumpărat un cadou?! Nu am mai primit de 
mult un cadou. 

Bunica vorbi din nou frumos cu el. 

Băiatul deschise coşul şi, scoțând încetişor pisica, o 
aşeză în poala bunicii. Pisicuţa, ca şi cum ar fi ştiut ce-i place 
noii ei stăpâne, se aşeză şi, mişcând încetişor coada, începu să 
toarcă. 

— Ce frumoasă e! Este chiar pentru mine, Tom? E mai 
frumoasă decât Tabby, trebuie să recunosc. O, ce fericită m-ai 
făcut! Şi eu nu meritam, pentru că m-am purtat aşa de urât cu 
tine! 

— Nu spune asta, bunico, eu sunt cel care m-am purtat 
rău cu tine. Nu am vrut, chiar nu am vrut să o omor pe Tabby. 

— Deci, tu ai ucis-o? 

— Da, bunico, dar uite cum a fost. Trebuie să mă 
asculţi cu atenţie. 

Tom îi povesti cu lux de amănunte cum se întâmplase. 
Era foarte supărat atunci când ea i-a spus că le va zice 
părinţilor ce a făcut şi va fi pedepsit. Venindu-i în minte 
imaginea lui Tabby, în minte îi încolți un gând rău — dacă va 
fi pedepsit, măcar să fie pedepsit pentru ceva. 

— Acum nici nu mai ştiu de ce am făcut-o. Nu am vrut 
să o rănesc sau să o omor; am vrut doar să te necăjesc pe tine, 
pentru că ai fost aşa de rea cu mine. Am fost rău. O, spune-mi 
că mă ierţi. Te rog, iartă-mă. 

— Să te iert, Tom?! Da, te voi ierta, dar şi eu am 
nevoie de iertarea ta. A fost urât din partea ta să te porți aşa 
cu Tabby, dar eu nu vreau să te pedepsesc. Şi eu am fost rea 
cu tine, dar voi încerca să mă schimb. Ţi-ai cheltuit banii ca 
să-mi cumperi o pisică cu o zgardă roşie. Ce fericită sunt şi, 
ceea ce e mai important, am învăţat o lecţie de la tine pe care 
nu o voi uita niciodată. 

Tom nu plecă de la ea decât după opt. El îi povesti 
despre multe lucruri care se schimbaseră în viaţa lui şi vorbiră 
mult despre domnul Newton şi fiica acestuia. La plecare, îl 
sărută, spunându-i: 

— Să nu mai vorbim despre trecut. Nu voi spune 
nimănui că tu ai omorât-o pe Tabby. Să-i spui tatălui tău că de 
acum înainte vom fi buni prieteni. Vino să mă vezi mâine şi 
îți voi spune dacă lui Tabby — pentru că tot aşa îi voi spune — 
îi place aici. 

— Voi veni. După-amiază mă voi duce la biserică, 
pentru că copiilor li s-a spus dimineaţă la şcoală că va veni un 
prieten de-al domnului Pender să predice. Vei veni bunico? 

— Nu am fost niciodată. 

— Tocmai de aceea ar trebui să vii. Domnul Jones e 
foarte atent la ceea ce fac eu duminica, iar mama Crampton 
mi-a spus că trebuie să ţinem ziua Domnului. Îmi place să 
merg acum la biserică duminica dimineaţa şi seara; o singură 
dată am lipsit de când sunt la familia Jones, dar asta pentru că 
mama Crampton fusese bolnavă. 

— Îţi voi spune ce voi face. Dacă vii să mă iei, voi 
merge mâine cu tine la biserică. Va trebui să o închid pe 
Tabby în casă, pentru că nu e obişnuită cu noile locuri. 

— O să vin, ca să ajungem la timp la biserică. 

Dimineaţa de duminică sosi senină şi caldă. Tom se 
trezi devreme şi se spălă. După aceea, îi luă pe cei mici, făcu 
o plimbare şi le citi din noua lui Biblie. Prânzul era la 
douăsprezece, iar la ora două şi jumătate sună clopotul care 
anunţa începerea bisericii. Mulţi oameni se duseră la biserică, 
pentru că domnul Pender le spusese să vină. Unii au venit din 
curiozitate, alţii doar pentru a face plăcere stăpânului lor şi 
alţii pentru că doreau să audă cât mai multe despre Salvatorul 
lor. 

— Tom, nu voi uita ce am auzit azi la biserică, spuse 
bunica lui în timp ce mergeau spre casă. E un verset uşor de 
memorat: „Întoarceţi-vă la Mine ca să nu muriţi!”, iar El a 

biruit moartea. Ce multe am de învăţat de la El. Cât de mult 
am greşit! 

— Domnul acesta a spus aceleaşi lucruri pe care mi 
le-a spus mama Crampton: dacă nu vii la Christos cu păcatele 
tale, vei muri pe veci. O, bunico, eu am încercat din greu să 
învăţ cât mai multe din lucrurile pe care le-a făcut Isus pentru 
mine, de când sunt în Dixtown. 

— Şi eu voi încerca, Tom. Să ştii că au fost timpuri în 
viaţa mea când inima era mai blândă, dar s-a schimbat cu anii 
şi asta mai ales de când stau singură. Nu m-am rugat de foarte 
mult timp, dar cred că voi începe să mă rog iarăşi. 

Tom o conduse pe bunica lui până acasă şi ca să vadă 
ce mai face pisica. Ea îl invită la ceai. 

— Mi-ar face plăcere, bunico, dar Sally se va supăra 
dacă nu mă duc acasă. 

— Spune-i şi ei să vină aici. Aş vrea să o văd. 

Tom se duse să o caute pe sora lui. Sally rămase foarte 
surprinsă de invitaţie şi acceptă cu plăcere. 

După ce băură ceaiul, bunica îi ceru lui Tom să 
citească un capitol din Biblie. El citi un capitol din cartea sa, 
„Vino la Isus”, prima dată despre legarea şi dezlegarea 
nodurilor şi apoi cuvintele care se adresau celor mai în vârstă. 
Când termină de citit, bunica plângea. 

— Asta înseamnă că eu nu am luat aminte la 
avertismentele pe care Dumnezeu mi le-a dat. Am părul alb şi 
riduri şi nu mai am nici o clipă de pierdut. Tom, să ştii că îl 
voi primi pe Isus în inima mea, pentru că doar El poate să mă 
salveze. 

„Tocmai am dezlegat un mare nod ieri”, se gândi Tom 
şi adormi visând frumos. Dar în acea noapte nu a fost nici 
somn, nici vise frumoase în casa domnişoarei Pringle şi nici 
în camera domnului Newton şi a fiicei sale. Ceea ce s-a 
întâmplat acolo vă vom spune în capitolul următor. 

ÂND Tom luă banii şi cumpără cadouri, Dick 

era departe de ziua în care putea primi şi el 

banii. Devenea din ce în ce mai nervos şi mai 
necăjit deoarece fostul lui prieten îl evita, iar atunci când s-au 
întâlnit, Tom l-a salutat prietenos, dar a refuzat să se 
întâlnească cu el. 

Domnişoara Pringle nu se simţea prea bine în ultima 
vreme — nu era bolnavă — doar obosită din cauza efortului pe 
care îl depunea zilnic. Era foarte sensibilă şi efortul pe care îl 
făcea ca să dea jos banii din cutie era prea mare acum. Se 
hotărî să schimbe mărunţişul în bancnote. 

În sâmbăta care îi aduse lui Tom atâtea vise frumoase, 
ea se retrase în camera ei la ora obişnuită. Dick nu o mai 
urmărea cum îşi numără banii, pentru că ştia foarte bine cum 
procedează. Adormise fără a se mai uita prin gaura cheii, dar 
fu trezit brusc de un zgomot puternic. Se ridică imediat din 
pat şi ascultă, pentru ca apoi să audă un geamăt. Domnul 
Newton şi Annie, care se pregăteau de culcare, auziră şi ei 
zgomotul, iar Annie alergă la uşă şi auzi: 

— Ajută-mă! 

— Puteţi să mă lăsaţi să intru? 

— Nu, sunt rănită şi nu mă pot mişca, suspină cu mare 
greutate domnişoara Pringle. 

— Trebuie să forțăm uşa, spuse domnul Newton. Poţi 
vedea prin gaura cheii ce se întâmplă, Annie? 

— Da, destul de bine. Domnişoara Pringle e în mijlocul 
camerei şi e o cutie lângă ea. Cred că a căzut. 

— Ar fi mai bine să-l chemi pe Dick. 

Chiar în acel moment apăru şi băiatul, dar, cu toate 
eforturile depuse, cei trei nu reuşiră să deschidă uşa, astfel că 
Dick fu trimis să aducă un om care putea face acest lucru. 

În cele din urmă uşa cedă. Un scaun răsturnat, ce avea 
un picior rupt, le arătară tuturor cum se întâmplase accidentul. 

Domnişoara Pringle era puţin inconştientă. Cu ajutorul 
omului ce le veni în ajutor, o puseră pe pat, pentru că domnul 
Newton, nevăzând, nu îi putea ajuta. 

— Acum, Dick, du-te după un doctor. Este unul care 
locuieşte în prima casă la etaj. El e cel mai aproape. 

După aproape o jumătate de oră sosi şi doctorul; în 
acest timp fetiţa stătu şi aşteptă, neştiind ce să facă. 

Deşi pe faţa lui Dick se citea tristeţea, în sufletul lui se 
bucura de accidentul domnişoarei Pringle, crezând că poate în 
felul acesta putea pune mâna pe averea ei. 

— Nu prea pot spune ce s-a întâmplat. Nu ştiu dacă 
mâna şi piciorul ei sunt rupte sau doar luxate. Nu pot face 
nimic până mâine dimineaţă, pentru că mădularele se umflă 
atât de repede. Are pe cineva care să stea cu ea? Nu trebuie 
lăsată singură. 

— Nu cred că are vreun prieten sau vreo rudă, spuse 
Annie. 

— Săraca femeie! Ce păcat. Am auzit eu că e o femeie 
ciudată, dar pentru că nu sunt de mult timp aici nu prea îi 
cunosc pe toţi oamenii. 

— Voi rămâne eu cu ea, spuse Annie. Sper ca mâine 
dimineaţă să fie destul de bine, să vorbească şi să spună ce să 
facem; băiatul ei este aici şi va face orice îi va cere. 

— Este foarte bine. Nu trebuie să o mişti singură. Să-i 
dai pastilele pe care ţi le voi trimite. Sper să-şi revină curând. 

Doctorul plecă împreună cu Dick. Apoi, Annie se 
sfătui împreună cu tatăl ei dacă nu era mai bine să cheme 
vreun vecin în ajutor. 

— Mai bine nu, draga mea, spuse domnul Newton. 
Domnişoara Pringle se poate răzbuna pe noi şi ne va pune pe 
noi să plătim, pentru că ea nu a cerut ajutorul acelui vecin. În 
noaptea aceasta, tu şi cu Dick o veţi păzi, iar mâine dimineaţă 
va veni doctorul şi vom vedea atunci ce vom face. 

După ce veni Dick cu medicamentele, Annie îl trimise 
pe tatăl ei la culcare, ştiind că nu avea voie să se obosească. 

— Să mă chemi, Dick, dacă observi vreo schimbare. 
Nu voi sta mult timp. Mă duc doar să am puţin grijă de tata. 

„Acum e momentul”, se gândi Dick. „Dacă iau cutia şi 
pot ajunge jos în bucătărie, atunci e bine. Când îşi va reveni 
domnişoara, va fi prea târziu. Acum sau niciodată. Am timp 
suficient să plec din Dixtown, pentru că ea nu va spune nimic 
despre bani decât dacă va fi obligată, aşa că trebuie să mă 
grăbesc.” 

Se asigură că domnişoara Pringle este inconştientă. 
Luă un scaun pentru a putea lua cutia de pe raft şi o puse pe 
podea. Luă din ea cutiuţa de lemn în care se găseau banii, 
puse scaunul la loc şi aşeză cutia pe raft aşa cum o găsise. 

„Până acum e foarte bine. Încă trei minute şi termin 
totul”, se gândi el. 

Două lumânări ardeau, aşa că era lumină suficientă 
pentru a vedea pe unde merge. Ținea cutia strâns şi se 
pregătea să plece, când Annie deschise încetişor uşa. În 
momentul în care intră, domnişoara Pringle deschise ochii, 
scoase un oftat prelung şi spuse: 

— O, draga mea, ce voi face? 

Annie nu-i putea explica de ce venise aşa de repede 
înapoi, dar presimţise că nu e bine să o lase singură pe 


106 


Tom Gillies 


domnişoara Pringle cu Dick. Văzându-l pe Dick cu cutia în 
mână, ea strigă: 

— Tată, tată, Dick fură de la domnişoara Pringle. Strigă 
după ajutor! 

Apariţia bruscă a lui Annie şi ajutorul pe care îl ceru 
ea, asociat cu strigătul stăpânei, îl făcu pe Dick să scape cutia 
din mână, care devenise dintr-o dată foarte grea. O împinse pe 
Annie la o parte şi începu să coboare în grabă scările, dar în 
acelaşi timp, domnul Newton strigă după ajutor. 

-Ce s-a întâmplat? întrebă domnul Wilkins, care 
fuma o ţigară în faţa casei. Domnul şi doamna Wilkins tocmai 
se întorseseră acasă de la nişte prieteni şi îşi dădură seama 
imediat că se întâmpla ceva în casa vecină. 

— Avem nevoie de dumneavoastră şi de soţia 
dumneavoastră aici. Annie vă va deschide uşa. 

Annie nu putu veni imediat pentru că era lângă 
domnişoara Pringle. Efortul pe care îl făcuse atunci când 
strigase, o epuizase şi acum stătea întinsă, cu ochii închişi. 

— Tată, am nevoie de ajutor, spuse Annie. 

— Domnul Wilkins aşteaptă jos, răspunse tatăl ei 
imediat. Bărbatul se simţi îngrozitor de nefolositor pentru că 
nu-i putea veni în ajutor fiicei sale. 

În câteva minute, Annie deschise uşa din faţă şi-i lăsă 
pe cei doi să intre în casă. Doamna Wilkins mai fusese 
chemată în asemenea cazuri şi era gata mereu să ofere o mână 
de ajutor dacă era cazul. I se spuse imediat ce se întâmplase. 

— Tu mergi sus şi vezi cu ce poţi ajuta, spuse domnul 
Wilkins soţiei. Eu mă duc să-l caut pe Dick; dacă nu a luat 
nimic, poate pleca, pentru că am salvat ceea ce trebuia salvat, 
domnişoară Annie. Nu cred că o va mai deranja pe 
domnişoara Pringle vreodată. 

Imediat ce doamna Wilkins intră în dormitorul 
domnişoarei Pringle, luă cutia şi puse conţinutul ei într-un loc 
sigur. Marginile se crăpaseră datorită căderii, greutatea 
banilor făcând să se desfacă cuiele. 

— Aceasta îmi spune foarte multe, îi spuse ea lui 
Annie. Vezi, domnişoară, ciorapul e plin cu bani. Domnişoara 
Pringle se plângea mereu că e săracă şi abia acum pot înţelege 
secretul vieţii ei. Dragostea de bani a pus stăpânire pe ea. 
Acesta e un lucru foarte trist. 

După ce cutia de lemn fu pusă la locul ei şi scaunul 
rupt dat la o parte, domnul Wilkins intră şi spuse: 

— Nu l-am văzut pe Dick. Cred că a fugit pe câmp. Am 
încuiat uşa din față şi acum plec acasă. Băiatul era un 
pierde-vară, îl cunosc de mulţi ani şi i-am spus domnişoarei 
Pringle că a făcut o greşeală când l-a angajat şi să fie atentă 
cu el. Noapte bună. Poţi să mă chemi dacă aveţi nevoie de 
mine. 

Annie şi doamna Wilkins stătură de vorbă în şoaptă 
până când domnişoara Pringle se simţi mai bine şi putu lua 
medicamentele. 

— Acum încearcă să dormi, îi spuseră ele. 

— Unde sunt? Ce s-a întâmplat? întrebă ea. 

Annie îi zise câteva cuvinte şi-i promise că-i va spune 
totul a doua zi. Domnişoara Pringle închise ochii şi cele două 
se simţiră mult mai bine când o văzură dormind. 

Rănile pe care le suferise erau destul de mari. Avea un 
picior rupt şi mâna stângă luxată. Trebuia să treacă multe 
săptămâni sau poate luni până va putea să-şi facă din nou 
pâinea. 

Annie îi povesti totul, când se simți mai bine. O 
cuprinse groaza când auzi că Dick fusese pe punctul de a-i 
fura banii. Nu se linişti până când întreaga ei avere nu fu 
numărată în faţa ei şi până când văzu că nu îi lipsea nimic. 

În primele zile avu dureri cumplite, dar durerea din 
suflet era la fel de mare. O umilea gândul că vecinii şi 
chiriaşii ştiau acum adevărul despre ea. Tot ceea ce păzise cu 
strictețe era cunoscut de toţi, averea ei era întunecoasă şi 
sumbră, iar lucrul care o îngrijora cel mai mult era faptul că 
s-ar putea să nu mai fie în stare să lucreze. Atunci ce se va 

întâmpla cu ea? A fost ea prietenoasă cu domnul Newton 
când era el în nevoie? A ajutat ea vreodată pe cineva aflat în 
necaz? Gemea de multe ori ca şi când ar fi avut dureri 
insuportabile, dar de fapt gemea mintea ei zbuciumată. 

Doamna Wilkins venea zilnic să vadă cum se simte. 
Nu avea nici un copil şi de aceea putea avea grijă şi de soţul 
ei, şi de bolnavă, dar prea mult nu putea face. Domnişoara 
Pringle îşi dădu seama că o perioadă bună de timp nu va 
putea lucra, cel puţin până se va ameliora situaţia ei. Ce se va 
întâmpla cu ea dacă va rămâne invalidă? 

La o săptămână după accident Tom veni să o vadă. Nu 
venise mai repede, pentru că în interiorul lui se dădea o luptă. 
Ştia tot ce se întâmplase. Annie îi povestise cu lux de 
amănunte mamei Crampton, iar aceasta îi povestise şi lui 
Tom. Annie mai descoperi şi alte lucruri: întrebându-se cum 
de Dick ştia unde ţinea domnişoara Pringle banii, îşi dădu 
seama ce uşor se putea vedea prin gaura cheii. Băiatul îi 
descoperi în felul acesta secretul. Până la urmă, Annie 
îndrăzni să o întrebe pe domnişoara Pringle dacă obişnuia 
să-şi numere banii, iar când aceasta îi povesti ce făcea, fata 
spuse: 

— Acum înţeleg totul. Dick se uita pe gaura cheii, când 
dumneavoastră credeaţi că e în pat. 

Când Annie îi spuse mamei Crampton, aceasta fu de 
acord cu ea, iar ea îi spuse lui Tom totul. Acesta îşi dădu 
seama că toată vina era a lui, pentru că el îl lăsase pe Dick în 
casă două nopţi. Cu siguranţă că el ţinuse totul secret, pentru 
că dorea să lucreze la domnişoara Pringle. Abia acum Tom 
realiză cât de orb fusese atunci. Simţi că-l urăşte pe Dick 
pentru ceea ce-i făcuse, apoi ura lui se preschimbă în 
mulțumire, pentru că nu putuse fura banii fostei lui stăpâne şi 
îşi dădu seama că ar trebui să o ajute. Se frământa mult, 
pentru că nu dorea să-l părăsească pe noul lui stăpân pe care îl 
iubea. 

El îi spuse totul mamei Crampton, care îl sfătui să o 
ajute pe fosta lui stăpână. Bătrânei îi era milă de domnişoara 
Pringle, în ciuda tuturor greşelilor ei. Ea îl sfătui să vorbească 
cu domnul Jones, dar acesta nu-i spuse mai nimic şi nici nu-şi 
exprimă părerea în legătură cu aceste lucruri. 

ÎI sfătui pe Tom să ceară ajutorul lui Dumnezeu pentru 
a face tot ce era mai bine. 

— Deşi o să-mi pară rău că pleci, nu vreau să te 
împiedic să faci ce crezi că-i bine. 

Astfel că Tom stătu şi medită o săptămână înainte de a 
merge la domnişoara Pringle, iar aceasta rămase surprinsă 
când auzi că Tom Gillies dorea să o vadă. Femeia nu uitase 
nici până acum momentul în care el îi ceruse hainele, iar 
primul instinct fu acela de a nu-l primi, pentru că încă nu-l 
putea crede pe Dick un băiat atât de rău. Doamnei Wilkins îi 
plăcea de Tom, de aceea îi spuse domnişoarei Pringle să-l 
primească. 

— Pare atât de dornic să vorbească cu dumneavoastră, 
încât nu-l pot refuza. 

Tom fu invitat înăuntru. După ce rămaseră singuri, o 
întrebă cum se simte şi îi spuse cât de rău îi pare pentru tot 
ceea ce i s-a întâmplat. Domnişoara Pringle se simți mai bine 
când văzu cât de frumos îi vorbeşte şi deschise subiectul care 
îl frământa atât de mult pe Tom şi anume de ce a plecat de la 
ea. 

Tom îi ceru să-i asculte povestea fără să-l întrerupă. 

— Şi acum, spuse el în final, am învăţat multe de la 
domnul Jones şi am venit să vă spun că, dacă aveţi nevoie de 
mine, voi veni să vă ajut. Nu veţi avea de ce vă plânge pentru 
că eu vreau să vă ajut. Îmi va părea foarte rău să plec de la 
domnul Jones pentru că el mă plăteşte în fiecare lună, dar 
dacă îmi veţi da jumătate cât îmi dă el, cred că mă voi 
descurca. Cu siguranţă că mamei nu-i va conveni faptul că am 
venit din nou aici şi mai ales că nu voi fi plătit la fel. Trebuie 
să vă spun ceva, domnişoară Pringle: îmi pare rău că l-am 

lăsat pe Dick să doarmă în casă. Poate că el nu ar fi ştiut 
niciodată de bani, de nu-l lăsam eu în casă. Vă rog să mă 
iertaţi că am plecat atunci la Lockstone şi nu v-am spus 
nimic. Dacă mă iertaţi, vă rog să mă primiţi din nou, ca să fiu 
din nou băiatul dumneavoastră. Pot să vă spun că acum voi 
face totul mult mai bine. Îi spun lui Dumnezeu toate 
problemele şi plăcerile mele şi ÎI rog în numele lui Christos ca 
Duhul Sfânt să mă înveţe ce e bine — e o mare diferenţă. 
Încerc să dezleg cât mai multe noduri ale păcatului şi încerc 
să nu mai leg nici unul, dar toate acestea nu le fac prin 
puterea mea, ci prin rugăciune. 

Tom nu-şi dădu seama ce efect puternic avură 
cuvintele lui simple asupra domnişoarei Pringle. 

— Te iert, Tom şi îți mulţumesc pentru oferta ta, dar 
vreau să mă gândesc până mâine ce voi face. 

Tom se ridică să plece, fără prea mare tragere de 
inimă însă, pentru că mai trebuia să-i spună ceva, lucru ce 1 se 
părea greu de făcut. 

— Domnişoară Pringle, nu vreau să vă supăr, dar 
trebuie să vă mai zic ceva, începu el încercând să-şi găsească 
curajul. 

— Tom, ceea ce ai de spus, spune fără nici o problemă. 

— E vorba despre asta: când am fost la dumneavoastră, 
mi-am dat seama că nu sunteţi o persoană creştină. M-aţi pus 
să vă citesc cele zece porunci şi mergeaţi la biserică, dar 
acasă vă purtaţi foarte urât cu mine şi nu mi-aţi zis niciodată 
vreun cuvânt bun. Când vorbeam cu mama Crampton am 
simţit că ea trăia ceea ce spunea şi acelaşi lucru l-am simţit la 
domnul Jones. Era un adevărat creştin de dimineaţa până 
seara şi nu doar duminica. Am încercat şi eu să fiu ca el şi mă 
bucur că am reuşit şi doresc ca şi dumneavoastră să faceţi la 
fel. V-am adus o carte care m-a ajutat pe mine, sunt cuvinte 
despre legarea şi dezlegarea nodurilor şi v-am însemnat locul 
în carte să-l găsiţi mai uşor. Sper că nu v-am supărat prin ceea 
ce v-am spus. 

— Nu, Tom, răspunse domnişoara Pringle. 

Tom veni la ea, îi dădu cartea şi-şi luă rămas bun. Însă 
nu ieşi din casă, pentru că Annie îl chemă să-l vadă pe tatăl ei. 
Le spuse şi lor ceea ce dorea să facă, iar ei îi răspunseră că 
s-ar bucura foarte mult dacă domnişoara Pringle ar accepta 
serviciul lui. 

— Cred că se simte rău din cauza banilor, spuse Annie. 
leri mi-a spus că a greşit enorm iubind atât de mult banii. 
Acum, Tom, ea are mai mult de 4000 de șilingi! I-am numărat 
în faţa ei. Cred că ar fi mai bine să-i pună în bancă. 

— Nu fi atât de nerăbdătoare, Annie, spuse tatăl ei. 
Domnişoara Pringle mai are încă multe de învăţat. Cred că 
ţi-a cerut acel lucru fără să se gândească prea mult. 

După ce Tom plecă din cameră, domnişoara Pringle 
căzu pe gânduri. Prin faţa ochilor i se perindară toți anii 
trecuţi şi văzu clar că nu erau ani plăcuţi. Trăise doar pentru a 
face bani. Singurul ei gând a fost acela de a aduna şi de a ţine. 
Acum stătea acolo neajutorată şi ceea ce fusese idolul ei, 
trebuia să o ajute ca să nu moară de foame. Cuvintele lui Tom 
despre modul în care vedea ea religia erau adevărate. ÎI slujise 
pe Dumnezeu doar de formă, dar nu i-a dat Lui inima ei, ci 
banilor. O stare de deprimare o copleşi dintr-o dată, aşa că 
atunci când intră, Annie observă că domnişoara nu se simţea 
deloc bine. 

— Vă doare foarte tare? 

— Nu, domnişoară Annie. Nu mă doare trupul, ci 
sufletul. Am făcut o mare greşeală. Am trăit doar pentru bani 
şi nu pot să mă gândesc la altceva. 

Annie plecă din cameră, dar reveni în câteva clipe cu 
Biblia. Alese cu grijă unele versete despre care credea ea că 
ar fi potrivite pentru domnişoara Pringle şi se opri doar atunci 
când văzu că faţa domnişoarei se mai luminează. Înainte de a 
pleca la cules scoici, îndrăzni să spună: 

— Rugaţi-vă, domnişoară Pringle. Dumnezeu aude 
rugăciunile de pocăință. Este bucurie în cer dacă un păcătos 
se întoarce la Dumnezeu. 

În acea noapte, domnișoara Pringle nu putu dormi, 
foarte preocupată de gândurile ei. A doua zi dimineaţă, îl 
chemă pe domnul Newton şi-i spuse acestuia că dorea să-l ia 
pe Tom să o ajute în brutărie. Ea îi ceru lui să se ducă la 
bancă să depună acolo banii pentru ea şi-i ceru în acelaşi timp 
iertare că fusese atât de egoistă şi de nedreaptă. 

— Nu ştiam ce înseamnă să fii neputincios atunci când 
am vorbit atât de urât cu dumneavoastră, dar Dumnezeu mă 
învaţă. 

Tom se întoarse pe la amiază şi rămase cu domnişoara 
Pringle mai mult de o oră. Rezultatul întrevederii fu acesta: 
băiatul se hotărî să-şi ocupe camera de odinioară, chiar de a 
doua zi, iar domnişoara Pringle se oferi să-i dea acelaşi 
salariu pe care-l primise la domnul Jones. Conversaţia cu 
Tom o mişcă atât de mult, încât în ochii ei străluceau 
lacrimile; de atunci, Tom rămase pentru ea ca un fiu, nu ca un 
slujitor. 

Doi ani mai târziu 


HIAR dacă au trecut doi ani, Dixtown nu s-a 

schimbat deloc. Soarele străluceşte sus pe cer, 

păsările cântă vesel, copaci de diferite feluri au 
înflorit şi golful este extraordinar acum. Oricum, în timpul 
acestor doi ani, au mai apărut schimbări: vechea prăvălie din 
centru nu mai e, dar în locul ei s-a deschis una nouă; unii 
dintre locuitori au trecut în lumea cealaltă şi trupurile lor se 
odihnesc în cimitir. 

Mama Crampton era una dintre aceştia; ea şi-a 
încheiat alergarea cu bucurie şi a trecut în lumea cealaltă 
liniştită şi încredinţată că va merge sus, în cer, la Salvatorul 
ei. N-a zăcut deloc, a lucrat până aproape de moartea ei. A 
fost îngrijită de cei pe care i-a condus la Isus — Annie, Tom, 
doamna Jones; chiar şi domnişoara Pringle, deşi umbla în 
cârje, a stat cu ea. Fiecare îi arăta dragoste şi respect. După 
moartea ei, casa a fost luată de un pescar, dar fu închisă 
pentru că noua familie avea mulţi copiii şi nu putea avea grijă 
de aceasta. Pentru că prăvălia fu închisă, Annie se văzu 
nevoită să meargă în altă parte ca să-şi vândă cutiile cu scoici, 
dar domnişoara Pringle o ajuta. 

Vindecarea domnişoarei Pringle fu anevoioasă şi 
parțială: biata femeie nu mai putea merge vreodată fără cârje. 
Totuşi, suferinţa i-a îndulcit caracterul. Schimbarea a avut loc 
treptat, pentru că trebuiau corectate foarte multe lucruri, iar 
inima de piatră putea să se transforme în una de carne sub 
influenţa adevăratei religii. Viaţa interioară a domnişoarei 
Pringle s-a schimbat radical. 

Tom a reuşit să se descurce cu brutăria foarte bine, nu 
a pierdut nici un client, ci a reuşit chiar să aibă mai mulți, 
pentru că oamenii din Dixtown spuneau că pâinea lui e mai 
bună decât cea a domnişoarei Pringle. Deoarece vecinii au 
văzut în ea schimbarea, s-au grăbit chiar să o viziteze. Pentru 
că Tom devenise atât de importat, domnişoara Pringle le ceru 
chiriaşilor ei să se mute în alt apartament, pentru a i-l oferi pe 
acela lui Tom, dar el nu fu de acord pentru că îi plăceau mult 
serile pe care le petrecea împreună cu domnul Newton şi fiica 
sa. Erau prea buni prieteni şi nu puteau sta despărțiți. După 
moartea mamei Crampton, situația lui Annie şi a tatălui ei 
deveni mai grea, pentru că nu mai aveau unde vinde cutiile. 
Tom îi sugeră atunci stăpânei lui să închirieze căsuţa de 
alături, pentru a avea unde să stea Annie şi tatăl ei. 

Domnişoara Pringle fu de acord; Annie se dovedise 
atât de bună cu ea şi se bucura că o putea ajuta în felul acesta. 
Nu doar că le-a dat acea căsuţă, dar a cheltuit şi nişte bani 
pentru a o repara acolo unde era nevoie. Toate acestea arătau 
că într-adevăr caracterul domnişoarei se schimbase. 

Trecu un an de când Annie şi tatăl ei erau în căsuţă. 
Între timp, reuşiră să deschidă o prăvălie unde vindeau cutii 
cu scoici, diferite plante marine, fosile, ferigi de mare. Annie 
şi Tom au studiat ştiinţele naturii împreună cu domnul 
Newton, până când au învăţat să distingă specii rare de scoici, 
care se găseau din abundență pe țărm. 

Domnul Newton se simţea mult mai bine, iar datorită 
faptului că îşi recăpătase puterea, vederea îi reveni parțial. 

Putea să servească clienţii, să pregătească cutiile şi chiar să 
citească, dacă literele din carte erau destul de mari. 

Imediat după ce prietenii lui s-au mutat în căsuţa de 
alături, Tom şi-a schimbat holul cu camera foştilor chiriaşi. 

— Cine mai doreşte peşte? Peşti de vânzare! striga 
doamna Gillies în timp ce mergea pe stradă într-o dimineaţă 
frumoasă de octombrie. 

— Bună ziua! spuse ea, intrând în prăvălia domnişoarei 
Pringle şi văzând-o ştergând de zor rafturile. 

— Tom e prea ocupat pentru a vorbi cu mine? 

— O, nu! răspunse domnişoara Pringle cu o voce caldă 
— acum zâmbea şi chiar râdea. Tocmai scoate pâinea din 
cuptor. 

Tom întră chiar atunci în prăvălie. Avea acum 
şaptesprezece ani şi era un flăcău înalt şi foarte frumos. 

— Am un mesaj de la bunica pentru tine, îi spuse 
mama. Vrea să te vadă marţi, dacă poţi veni. Nu se simte prea 
bine în ultimele zile. Mi-ar plăcea să vină şi să stea la noi. E 
prea în vârstă pentru a sta singură şi acum avem mai mult loc 
pentru că Harry şi Will au plecat, iar Sally urmează să se 
mărite. Convinge-o să vină. 

— Da, mamă aşa voi face. Nu e acum o femeie 
fericită? Mă gândesc adesea la ea. 

— Da, este, şi asta datorită ție. Ai făcut o treabă bună, 
băiatul meu, pentru noi. 

— Cartea de la Annie m-a schimbat pe mine prima dată 
ŞI, oricum, pentru toate astea trebuie să-i mulţumim lui 
Dumnezeu. 

— Da, spuse doamna Gillies. Eu mă bucur mult că 
lucrurile s-au schimbat între noi. Îi mulţumesc din toată inima 
lui Dumnezeu pentru toate şi sunt sigură că şi tatăl tău 
gândeşte ca mine. Mi-ar plăcea să trăiesc şi să-i văd pe toţi 
copiii mei iubindu-L. pe Dumnezeu. Simt că întristarea mă 
copleşeşte când mă gândesc la anii când am fost departe de 

Dumnezeu şi am fost o mamă rea. Ce frumos ar fi fost dacă 
l-aş fi iubit pe Dumnezeu toată viaţa mea. 

— Şi eu aş vrea; l-am întristat mult pe Dumnezeu, 
spuse domnişoara Pringle. 

— Suntem mereu gata să legăm noduri şi nu să le 
dezlegăm, spuse Tom. 

— Dar ce binecuvântare pentru noi să ştim că 
Dumnezeu ne iartă prin Fiul Său, Isus Christos, ne acceptă 
aşa cum suntem noi şi ne ajută să trăim frumos, spuse 
Domnişoara Pringle. 

Conversaţia fu întreruptă de poştaş, care intră şi-i dădu 
lui Tom o scrisoare. Băiatul începu să o citească şi deveni 
dintr-o dată palid. 

— Este de la Dick, mamă, a primit o sentinţă de zece 
ani de muncă silnică. 

— E destul de tânăr pentru a munci atât! spuse doamna 
Gillies. Nu are decât nouăsprezece ani. 

— Da, mamă. 

— E foarte, foarte trist, murmură domnişoara Pringle. 

— Ce mult aş dori să-l pot vedea, spuse Tom. Dar e 
destul de departe — e tocmai în Londra... La revedere, mamă, 
mă întorc la treabă. 

După ce termină treaba, se duse în camera lui să se 
gândească. Era prea îngrozit de veştile pe care tocmai le 
primise. Deşi ştia că prietenul său decăzuse foarte mult, ştirea 
primită îl tulbură. 

Din momentul în care Annie îl descoperise cu cutia în 
braţe, Dick a fugit şi adevărata lui faţă a ieşit la iveală. De 
câteva ori a fost prins şi a stat la închisoare pentru jafuri 
minore, iar când tatăl său refuză să-l mai primească acasă, s-a 
alăturat unei bande de tâlhari ce jefuiau case. Acum, pentru că 
pleca pentru o perioadă de timp, nu dorea să plece fără a scrie 
câteva cuvinte de rămas bun fostului său prieten. 

Tom citi scrisoarea din nou, apoi căzu pe genunchi şi 
se rugă — nu pentru că el ar fi mai bun decât Dick, ci pentru că 

datorită dragostei lui Dumnezeu, era acum eliberat de păcate. 
Merse din nou la muncă cu inima grea, pentru că în minte îi 
apărea mereu Dick. Când se duse în acea seară la domnul 
Newton, vorbi mereu despre Dick şi despre scrisoarea pe care 
o primise în acea dimineaţă. 

Apoi îşi luă la revedere de la domnul Newton, se 
întoarse către Annie şi spuse: 

— Domnişoară Annie, scrisoarea lui Dick mi-a adus 
aminte de viaţa mea din trecut şi cât de mult vă datorez pentru 
că m-aţi ajutat să mă schimb. Nu voi uita niciodată duminica 
în care mi-aţi dat cartea „Vino la Isus” şi am citit: 
„Obiceiurile rele vor aduna repede lanţuri în jurul tău, care 
devin pe zi ce trece tot mai grele. În timp ce tu stai, satana 
lucrează. El e foarte ocupat cu legarea nodurilor. Tu eşti 
prizonierul lui şi el te leagă tot mai puternic. De câte ori 
greşeşti, el leagă un nod în jurul tău.” Domnişoară Annie, vă 
mulţumesc pentru că mi-aţi arătat că Isus e singurul care 
poate desface nodurile. 

Coşul cu flori — Christoph Von Schmid 

Scrisă în secolul XVIII, este una din perlele colecţiei. Păşiţi în grădina 
lui James şi a fiicei sale iubite, Mary, respiraţi aerul dulce şi înmiresmat al unei ere 
pierdute şi veţi înţelege de ce Elisabeth Elliott şi Dr. Tedd Tripp au recomandat 
această carte cu atâta entuziasm. 


Titus — un camarad al crucii — F.M. Kingsley 

În 1894, editura D.C. Cook Publishing din Chicago a oferit un premiu de 
1000$ pentru cel mai bun manuscris care să descrie viața Mântuitorului. Din 377 
de manuscrise a fost aleasă această carte. Cererile au fost atât de mari încât în 
primele şase săptămâni s-au vândut 200.000 de volume. Citiţi-o şi vă veţi 
îndrăgosti de Cel al cărui Nume umple istoria cu bogăţie şi glorie, cu lumină şi 
adevăr, cu frumuseţe şi înţelepciune, cu graţie şi iubire. 


O privire în spatele cortinei — O. F. Walton 

În tainele multor vieţi durerea şi frica se ascund sub măştile sclipitoare 
ale ipocriziei. Când veţi citi-o, sau mai bine zis, când veţi plânge citind-o, vă va fi 
uşor să înţelegeţi de ce în secolul al XVIII-lea această carte s-a tipărit în 2.500.000 
de volume. Şi veţi mai înţelege de ce este atâta bucurie în prezenţa îngerilor când 
un singur păcătos se pocăieşte. 


Aprinzătorul de felinare — Maria S. Cummins 

O adevărată capodoperă, este povestea unei fetițe sărmane şi a 
Dumnezeului Atotputernic, care ne cunoaşte şi este în stare să schimbe haosul în 
frumuseţe. Scrisă cu aproape 200 de ani în urmă când felinarele cu ulei luminau 
străzile oraşelor din America, această povestire plină de mister vă va inspira şi 
provoca la o trăire de integritate şi excelenţă. 


Stâlpul de foc — J.H. Ingraham 

Una din cele mai interesante cărţi pe care le-am citit vreodată. O istorie 
antică, pe cât de dramatică, pe atât de glorioasă. Pentru cei care iubiţi istoria, 
această capodoperă va fi cu adevărat o desfătare! 


Ioel — băiatul din Galilea — Annie Fellows Johnston 

Cu adevărat, un mărgăritar al colecţiei noastre! Dacă aţi citit Titus — un 
camarad al crucii şi v-a plăcut, vrem să vă facem cunoştinţă cu Ioel. Povestea lui 
vă va mişca inimile şi vă veţi aminti de ea peste ani. 


Jessica — H. Stretton & Mark Hamby 

Volumul I — Prima rugăciune 

Este povestea unei fetițe desculţe şi sărmane, o poveste pe care veţi vrea 
să o citiţi iarăşi şi iarăşi copiilor, oferindu-le o perspectivă nouă în ce priveşte mila 
şi compasiunea. 


Volumul II — Întoarcerea mamei 

Rescris de Mark Hamby, al doilea volum vă va împărtăşi emoţiile unei 
jertfe înălțătoare. Este povestea unei tragedii umane şi a dragostei divine care a 
inspirat multe familii să-şi reevalueze priorităţile şi valorile. 


Să vă lustruiesc pantofii, domnule? — Anonim 

În această povestire captivantă veţi face cunoştinţă cu Robert Rightheart. 
Lustruind pantofii clienţilor în oraş, din micile lui economii îşi îngrijeşte tatăl 
bolnav şi doi fraţi mai mici, până când un mic act de onestitate îi schimbă viaţa 
pentru totdeauna. Un exemplu de neuitat pentru copii şi tineri. 


Porumbelul alb — Christoph Von Schmid 

Încă o dramă clasică din partea autorului operei Coşul cu flori. De data 
aceasta, înconjurați atât de nobili şi contese cât şi de hoţi şi tâlhari, veţi ajunge 
până la marginea prăpăstiei de groază, dar veţi urca şi pe culmile nobleţei şi ale 
prieteniei sincere. 


Paşi spre cer — Elizabeth Prentiss 

Recomandată de către Elisabeth Elliot, Kay Arthur şi Joni Eareckson 
Tada, această carte este pentru femeile care doresc o viaţă intimă cu Christos. 
Scrisă în 1850, vă va umple inimile cu gingăşie, nobleţe şi credincioşie, în acelaşi 
timp oferindu-vă răspunsuri clare la multele întrebări pe care le-aţi putea avea. 


Mary Jones şi Biblia ei — Anonim 

Încă o poveste adevărată a unei fetiţe care a dorit mai mult decât orice în 
viaţă să aibă Biblia ei. Prin muncă grea, perseverenţă, rugăciune şi credinţă, Mary 
face tot ce-i stă în putinţă, chiar porneşte pe jos într-o călătorie de 60 de mile să-şi 
împlinească visul. Un exemplu de urmat care demonstrează că munca şi 
credincioşia sunt încununate cu o mare răsplată. 


Tufişul de spini — Anonim 

Plecând de la o întâmplare adevărată, este povestea unui băiețel care ar fi 
făcut orice să afle ce este dincolo de un desiş de spini. Atras în cursă de propria-i 
curiozitate, avea să afle că anumite limite sunt necesare şi fac parte din planul lui 
Dumnezeu pentru vieţile noastre. 


Moştenirea — Christoph Von Schmid 

O altă lucrare clasică frumoasă şi interesantă. Căutarea mai întâi a 
Împărăției lui Dumnezeu va fi o temă pe care părinţii şi copiii o vor vedea prin 
ochii unui nepoţel credincios şi ai bunicului său orb. 


Christi — O. F. Walton 

Volumul I — Flaşneta 

O poveste îndrăgită de toţi copiii. Împreună cu bătrânul său prieten, 
Christi este în căutarea drumului ce duce spre cer. 


Volumul II — În slujba Regelui 

În al doilea volum, îl găsim pe Christi păstorind o biserică mică în Noua 
Anglie, unde o cunoştinţă veche apare din nou în viaţa lui. În acest orăşel ciudat 
unde oamenii prind peşte ca să supravieţuiască, lucrurile se precipită într-o dramă 
intensă de fiecare dată când vremea se pregăteşte de furtună. Veţi fi mişcaţi adânc 
şi umpluţi de compasiune când barca lui Duncan se va găsi sfărmată şi goală la 
câteva zile după ce cercetările se încheiaseră. Această pierdere va rămâne neuitată 
în inimile cititorilor. 


Rubinul pierdut — Christoph Von Schmid 

Îi va învăţa pe copii că merită să fie oneşti indiferent de preţul care 
trebuie plătit. De asemenea această carte conţine o altă povestire scurtă a lui Von 
Schmid, Copilul pierdut. Plină de mister şi complot, îi va ajuta pe copii să 
înţeleagă că adesea Dumnezeu îngăduie felurite încercări pentru binele nostru. 


Ocrotiţi de mâna Lui — Anonim 

Inspirată dintr-o întâmplare adevărată din timpul lui John Wesley, un 
frate şi o soră care fuseseră furaţi din pruncie încearcă să-şi afle identitatea şi 
credinţa într-un Dumnezeu care uneori îngăduie ca şi cei neprihăniţi să sufere. 


Fata din castel — Christoph Von Schmid 

Dragostea fierbinte a unei fiice pentru tatăl ei întemnițat, îi va ajuta pe 
copiii de toate vârstele să înţeleagă că deşi unele circumstanţe sunt nefavorabile 
nouă, Dumnezeu le poate întoarce spre binele nostru. 


Copilul furat — Christoph Von Schmid 

De data aceasta Von Schmid surprinde frumuseţea creaţiei lui Dumnezeu 
aşa cum este văzută prin ochii unui copil care a trăit în întuneric aproape toată 
copilăria lui. Responsabilitatea şi iertarea sunt printre multele virtuţi învăţate din 
această povestire. 


Cei trei ţesători — Annie Fellows Johnston 
Atât taţii cât şi fiicele lor vor călători înapoi la Camelot şi vor învăţa 
lecţii de neuitat despre virtuţi şi vicii. 


Binecuvântarea cerşetorului — Mark Hamby 

O povestire adevărată din anii 1800, despre o fetiţă care şi-a sacrificat 
economiile în favoarea unui cerşetor flămând. Ilustraţiile pline de colorit vor 
cuceri inimile copiilor în timp ce ei vor învăţa că sacrificiul este piatra de căpătâi 
pentru multe binecuvântări neaşteptate. Cel puţin ei nu vor uita această întâmplare 
niciodată. 


Ştefan — un soldat al crucii — F.M. Kingsley 

Încă o perlă a colecţiei. O fată oarbă cu glas de privighetoare împreună 
cu fratele ei se găsesc ţinta vânzătorilor de sclavi în deşertul Egiptului. La urechile 
lor ajung zvonuri despre anumite vindecări la Ierusalim. Fug în speranţa unei 
minuni şi ajung acolo în mijlocul celui mai măreț eveniment al istoriei. Dar va fi 


oare prea târziu pentru fata oarbă? Poate dragostea fratelui ei să învingă ticăloşia 
tâlharilor? Cititorii vor fi răpiți din nou de intensitatea dramei care se desfăşoară la 
piciorul crucii. 


Mieluşelul — Christoph Von Schmid 

Această povestire îi va învăţa pe copii că toate lucrurile lucrează spre 
binele celor ce iubesc pe Dumnezeu. Împreună cu părinţii, vor fi captivaţi de 
desfăşurarea evenimentelor şi vor vedea că Domnul este Dumnezeul imposibilului. 


Spinul din Arimatea — Frank G. Slaughter 

Când am citit-o prima oară, mi-am dat seama că am găsit o comoară. La 
doi ani după moartea Domnului Isus Christos, împăratul Tiberius, suferind de o 
boală incurabilă şi aflând despre Vindecătorul din Iudeea, îl trimite pe tribunul 
Quintus să-L caute şi să-L aducă la Roma. Cititorii familiarizați cu aşa-numitele 
cărți apocrife ale Noului Testament vor recunoaşte istoria Veronicăi şi a voalului 
minunat aşa cum este descrisă în cartea Acta Pilati. Tensiunile se amplifică şi nu 
oferă nici un răgaz până când se ajunge la punctele culminante ale dramei. Este o 
capodoperă a colecţiei. 


Băieți de caracter care au schimbat lumea — A. Wallace 

Într-o lume care nu întotdeauna mai ştie să aprecieze şi să aplaude 
adevăratele valori, eroismul şi perseverenţa, veţi citi aici despre copii care au 
înţeles că suferinţa este un pas aproape necesar succesului. Hans Anderson, 
Samuel Morse, Robert Fulton, Isaac Pitman şi Joseph Haydn sunt doar câţiva din 
exemplele care vor da oricărui copil speranţă, curaj şi motivaţia de a deveni tot 
ceea ce ar fi în planul lui Dumnezeu pentru ei. 


Băieți de caracter care au devenit oameni de onoare — A. Wallace 

Citind aceste istorioare, atât cei mici cât şi cei mari vor găsi modele de 
inspiraţie în băieţii care au trecut biruitori prin felurite nenorociri şi circumstanţe 
vitrege ale vieţii, dar care au devenit oameni de onoare. 


Băieți de caracter care au devenit oameni cu renume — Anonim 

Şi astăzi se simte nevoia ca copiii să fie ascultători, credincioşi şi sinceri. 
Din nefericire, mulţi dintre ei nu dau dovadă de aceste calități. Nesiguranţa şi 
răzvrătirea s-au înrădăcinat adânc în societatea noastră. Această carte va oferi 
băieţilor şi tinerilor speranţă chiar şi în cele mai ostile circumstanţe. Citiţi-o şi veţi 
afla cum unii din oamenii cei mai de seamă ai istoriei au schimbat necazurile şi 
nenorocirile într-o pistă de lansare pentru o viaţă împlinită. 


Ţine-te de plută — George Gladstone 

Călătoriţi cu un băiat sărman care este onorat pentru hărnicia şi 
onestitatea lui. Când totul îi mergea bine, nenorocirea, în care de fapt era deghizată 
providenţa lui Dumnezeu, i-a inundat viaţa şi a devenit ţinta batjocorii altora, 
provocaţi de gelozie. Copiii şi tinerii vor învăţa că în dragoste nu este frică şi că 
iertarea şi adevărul pot să vindece orice rană. 


Năsturelul lui Teddy — Amy LeFeuvre 

O poveste care vă va încălzi inimile, vă va face să râdeţi, şi mai mult 
decât orice, îi va ajuta pe copii să înţeleagă bătălia spirituală care se dă în sufletul 
lor. Ei vor dori să se alieze lui Teddy, care demonstrează că şi copiii pot să se 
înscrie în armata lui Dumnezeu şi să înalțe drapelul dragostei şi al victoriei. 


Sclavul — Christoph Von Schmid 

Este istoria lui Anselmo, un băiat de şaisprezece ani, care a fost luat 
prizonier şi apoi vândut ca sclav într-o ţară străină. Această povestire va nărui 
barierele culturale şi va dezvălui trăsăturile de netăgăduit ale unui creştin adevărat. 


Cuibul de păsări — Christoph Von Schmid 

Tăria de caracter este dovedită de perseverenţa cu care cineva se ţine de 
adevăr, indiferent de circumstanţe sau consecinţe. Eroul din această povestire ne 
va demonstra că acţiunile aparent nesemnificative, sunt, de fapt, observate de 
Dumnezeu. 


Fiii risipitori — Amy Le Feuvre 

În timp ce tratează subiectele cele mai profunde ale inimii, nevoia de 
iertare şi împăcare, această carte vă va face să zâmbiţi de la începutul până la 
sfârşitul lecturii. Într-o lume cu relaţii destrămate, micuța noastră eroină Milly ne 
va ajuta să dărâmăm zidurile de îndărătnicie şi mândrie şi să găsim drumul de 
întoarcere de pe cărările rătăcitoare ale durerii din trecut. Fie ca adevărurile 
revelate în această povestire să-şi găsească loc în multe inimi care încă pribegesc 
departe de casă. 


Luptătorul din Filipi — Fannie E. Newberry 

Este povestea celor două extreme ale Romei — sărăcia lucie în mijlocul 
extravaganţei ce era la culme; viaţa groaznică din întunericul şi lanţurile temniţei 
în contrast cu splendorile şi distracţiile vieţii luxoase de la curtea împăratului. 
Desfăşurarea dramatică a evenimentelor vă va captiva inimile în timp ce veţi 
experimenta adevăratul test al loialității şi triumful credinţei. 


Greşeala lui Tom Watkins — Emma Leslie 

În zilele noastre ale eticii de situaţie, această carte oferă oportunitatea 
excelentă de a cimenta în mintea copiilor faptul că numai prin ascultare de adevăr 
se ajunge la dobândirea unui caracter nobil şi demn. Evenimentele şi lecţiile 
acestei povestiri vor avea un efect semnificativ şi chiar etern asupra multor cititori 
tineri. 


Care este numele ei? — Rev. Dr. Edersheim 

Chiar de la începutul lecturii, cititorul va experimenta felul în care 
Dumnezeu, în îndurarea şi dragostea Lui, îşi împlineşte promisiunea de a fi tatăl 
orfanilor. Pe paginile acestei cărţi veţi descoperi cum El veghează asupra unei 
fetițe orfane, a cărei identitate este descoperită abia la sfârşitul povestirii. 
Urmăriţi-o pe micuța Mary şi bucuraţi-vă de nevinovăția şi puritatea ei. 


Micuța, fetiţa din Israel — Bill Harvey 

Generali şi împărați, diplomaţi şi slujbaşi de rang înalt, profetul lui 
Dumnezeu şi slujitorul lui, s-au găsit dintr-o dată, şi fără voie, implicaţi într-o 
lucrare stârnită de intervenţia micuţei eroine. Schimbările aduse în vieţile 
persoanelor în cauză au fost dramatice şi sociale. Dintr-o dată viaţa lor a luat o 
întorsătură nebănuită, nesperată şi, din păcate în unele cazuri, tragică. Cine să fi 
fost oare acest copil fără nume, însă cu o pregnantă şi sigură prezenţă în viaţa 
reală?! A fost şi rămâne, cel puţin în mod potenţial, copilul născut în fiecare 
familie de credincioşi, care aşteaptă să fie crescut pentru un destin care să conteze. 


Nimeni nu mă iubeşte — O. F. Walton 

O. F. Walton, fiind pătrunsă adânc de dragostea lui Dumnezeu, a scris 
mai mult decât o banală povestire pentru copii, aducând lumină în întunericul 
suferinţei şi singurătăţii. Această comoară reprezintă o adevărată unealtă pentru a-i 
mişca pe părinţi şi-i va ajuta atât pe ei cât şi pe copii să realizeze că în vremurile 
noastre de incertitudine, dragostea e cea care rămâne întotdeauna în picioare. 


Promisiunea unui tată — Donna Lynn Hess 

Dictatura lui Adolf Hitler părea o ameninţare îndepărtată pentru băiatul 
de unsprezece ani, Rudi Kaplan. Dar când forţele naziste au invadat Polonia şi au 
bombardat Varşovia, oraşul în care locuia Rudi, acesta a aflat că el este duşmanul 
lui Hitler nu doar fiindcă era polonez ci şi pentru că era evreu şi creştin. 

Următorii ani i-au schimbat pentru totdeauna viaţa lui Rudi. Bazându-se 
numai pe promisiunea tatălui său că se vor întâlni după război, Rudi trebuie să 
înveţe cum să supravieţuiască ascunzându-se, cum să fie cu adevărat curajos şi 
cum să-şi înfrângă ura pentru duşmani. Trebuie să înveţe să se jertfească pe sine şi 
să se încreadă în Dumnezeu, care este mai puternic decât orice armată. 


În lumea largă — Susan Warner 

În acest roman, micuța Ellen, după ce este despărțită de mama ei, are o 
copilărie zdruncinată de suferinţă, dar în ciuda fricii şi dezamăgirilor, îşi aminteşte 
mereu de Cel care este Tatăl orfanilor. Deşi rămâne singură în lumea largă, El are 
grijă de ea, oferindu-i prieteni adevăraţi şi încununându-i viaţa cu bucurie. 


Naufragiaţi dar nu pierduţi — Hon. Mrs. Dundas 

Citind „Naufragiaţi dar nu pierduţi” veţi experimenta durerea celor 
abandonaţi şi spiritul hotărât de a lupta pentru a supravieţui. Copiii vor fi încântați 
însoţindu-şi eroii într-o călătorie atât de periculoasă în lumea morselor, a vulpilor 
şi a urşilor polari. 


Eliberat de două ori — Patricia M. St. John 

Cu inima plină de vinovăţie, ură şi frică, sclavul Onisim fuge de la 
stăpânul său, Filimon. Tocmai când libertatea pare mai aproape ca oricând, paşii 
care îl urmăriseră, îl ajung. Acum trebuie să aleagă: să-şi continue viaţa în acelaşi 
mod, adică să rămână un sclav al păcatului, sau să-L urmeze pe Christos, părăsind 
ura şi resentimentele ce i-au chinuit sufletul atâta timp. Ce va alege? 


Amy şi fraţii ei — Anonim 

Suferinţa, nevinovăția şi credinţa unui copil orfan pictează tabloul 
suferinţei ascunse din jurul nostru, provocându-ne să fim mai sensibili la durerile 
altora. 


La răscruce — Minnie E. Ludwig 

Influenţa acestei cărţi va persista în inimile cititorilor încă mult timp 
după lectură. Lecţiile învăţate din ea îi vor ajuta să se ţină departe de stâncile şi 
prăpăstiile în care unele din personaje şi-au sfărâmat barca, să-L ia pe Christos la 
cârmă, să facă alegeri corecte la fiecare răscruce din viaţă şi să intre în final 
triumfători în portul mântuirii. 

